oneness with truth: ফেব্রুয়ারী 2016\nবাংলা ভাষায় স্বকীয়তা রক্ষা\n- আইরিন আক্তার\nমূল কথা : বাংলা ভাষার স্বকীয়তা রক্ষা।\nমূল কথা :বাংলা ভাষা স্বকীয়তা রক্ষার নীতিমালা চাই। বাংলাকে প্রাধান্য দিয়ে ইংরেজী অথবা কোন ভাষা চর্চায় কোন বিদ্বেষ নাই।\nঅনুরোধ : উৎসাহী না করতে পারেন আমাকে অনুৎসাহিত করবেন না।\nজিজ্ঞাসা : ৩০ লক্ষ শহীদের রক্তের দাম আমরা দিতে পারব না তবে সম্মান জানাতে অর্থাৎ ভাষার স্বকীয়তা রক্ষা করতে আপত্তি কিসের?\nপরামর্শ : মানুষ অপরাধ করে। আইন দিয়ে অপরাধ যেমন করে নির্মূল করা যায় না। কিন্তু লাগাম টেনে ধরা যায় তেমন করেই ভাষা গতিশীল জেনেই আমাদের ভাষার স্বকীয়তাকে উদ্দেশ্য : লাগাম টেনে ধরে রাখার চেষ্টা করতে হবে।\nউদ্দেশ্য : সমালোচনা নয়, সমঝোতা।\nপদক্ষেপ : সুনাগরিক হিসেবে স্ব উদ্যোগ সচেতন হতে চাই, সচেতন করতে চাই। ভাষা রক্ষা পরের কথা আগে ভাষার স্বকীয়তা রক্ষা সংস্থার সন্ধান চাই। সদস্য হতে চাই।\nআমার ভাইয়ের রক্তে রাঙানো ২১ শে ফেব্রুয়ারি .... ছেলে হারা শত মায়ের বেদনা আমি কি ভুলিতে পারি।\nছেলে হারা মায়ের বেদনায় আপ্লুত হয়ে গান, পুস্তক রচিত হয়, সভা সমাবেশ অনুষ্ঠিত হয়। কিন্তু সর্বপ্রথমে বাংলাভাষার স্বকীয়তা রক্ষার আইন তৈরি এবং প্রয়োগ প্রয়োজন। ‘আইন তৈরি’ এই প্রসঙ্গে যদি কেউ বলে আইন দিয়ে কি হবে, ক’জন আইন মানে? প্রয়োজন জনসচেতনতা। তাদের কথায় যুক্তি আছে তবে এক্ষেত্রে আমাদের জানা প্রয়োজন বাংলাদেশে যানবাহন আইন (ট্রাফিক আইন) আছে। কেউ যদি নাও মানে তবুও সে জানে, সে অন্যায় করছে। এই জানা থেকে একদিন হয়ত তার বোধোদয় হবে। এই সূত্রে বলা যায়, একজন ব্যবসায়ী যখন নামফলক (সাইনবোর্ড) তৈরি করেন, ঔষুধ ব্যবসায়ী হলে উদাহরণ স্বরূপ ‘মহিমা মেডিসিন কর্ণার’ লিখেন। যেখানে উচিত ছিল ‘মহিমা ঔষধালয়’ বা ‘মহিমা ঔষধ বিতান’ লেখা। যদি এ ক্ষেত্রে আইন থাকত বাংলিশ, নামফলক তৈরি করা যাবে না, প্রথমে সম্পূর্ণ বাংলা তারপর ইংরেজী ব্যবহার করা যাবে তাহলে একজন ভুলকারী ভুল করলেও মনে মনে জানতেন যে তিনি ভুল করছেন। এরকম হাজারও উদাহরণ দেয়া যেতে পারে। একজন সচেতন ব্যক্তির চোখে ভুল পড়লে তিনি সেই ব্যবসায়িকে বললে হয়তো সংশোধন সম্ভব। কিন্তু আইন না থাকলে ওই ব্যবসায়ী কোন কিছুতেই কর্ণপাত করবেন না। নামের কোন অর্থ থাকে না বা ভুল হয় না এ দৃষ্টিতে যদি কেউ অমত করে, তাহলে বলব অন্তত নুতন প্রজন্মের স্বার্থে আমরা অর্থবহ নামফলক তৈরি করি। শিশুরা পরিবেশ থেকেও শিক্ষা নেয়।\nকম্পিউটার শব্দের অর্থ গণনাকারী। কিন্তু এখানে গণনাকারী বললে কম্পিউটার বলতে যা বোঝায় তা বোঝানো যাবে না। এ ধরনের ক্ষেত্রগুলো ছাড়া ইংরেজী শব্দের ব্যবহার, বাংলা ভাষাকে হত্যা করার ঔষুধ বা রোগাক্রান্ত করার জীবাণু। গণমাধ্যমে বিভিন্ন অনুষ্ঠানের তুলনায় প্রচারিত সংবাদে যথাসম্ভব ইংরেজী শব্দের কম ব্যবহার দেখা যায়, সেটিকে আরও বেশি অনুপ্রাণিত করা দরকার। গণমাধ্যমে উপস্থাপনা যেটি ইংরেজীতে হয় সেটিতে ভুল করেও বাংলা বলা হয় না। তাই বাংলা উপস্থাপনায় ইংরেজী শব্দের পরিহার আবশ্যক। প্রয়োজনে পুরো বাক্য বলা যাবে, কিন্তু শব্দ না।\nউদাহরণ : ‘তুমি আমার ফ্রেন্ড’ না বলে (বিচ্ছিন্নভাবে ভিন দেশীয় শব্দ ব্যবহার না করে) পুরো বাক্য ইংরেজীতে বলা ‘ইউ আর মাই ফ্রেন্ড’। স্বাস্থ্য, ধন-সম্পদ হারালে ফিরে পাওয়া যেতে পারে কিন্তু ভাষার স্বকীয়তা হারিয়ে গেলে তা ফিরিয়ে আনা যে অতি দুষ্কর তা সহজেই অনুমেয়। সঠিক দিক নির্দেশনার জন্য সঠিক অভিভাবক প্রয়োজন। বাংলাদেশ ব্যাংক যেমন করে অন্যান্য ব্যাংকের অভিভাবক। তেমন করে বাংলাদেশ টেলিভিশন ভাষার দিক থেকে অন্যান্য গণমাধ্যমের অভিভাবক হওয়া প্রয়োজন।\nমোবাইল বিদেশী পণ্য হওয়া সত্ত্বেও এর বাংলা নামকরণ হয়েছে মুঠোফোন, তাহলে ‘পুলিশ কন্ট্রোল রুম’ লেখার আগে ‘পুলিশ নিয়ন্ত্রণ কক্ষ’ কেন লেখা যায় না। অবাক করার বিষয় হল এ ব্যাপারটি দেখা যায় ভাষার মেলা, প্রাণের মেলা বই মেলাতেও। দোকান নং না লিখে স্টল নং লেখা হয়েছে, এরকম আরো অনেক বিষয় রয়েছে মেলাতে তথ্যকেন্দ্রে, বাংলা একাডেমী কার্যালয়ে এগুলো বলার চেষ্টা করেছি সাড়া পাইনি। কাউকে কটাক্ষ করে নয় অনুরোধ করে সচেষ্ট হতে চাই।\nভাষা মানুষের মুখের বুলি। মানুষের রোগ হয় চিকিৎসা হয়। ভাষারও রোগ হতে পারে, উপযুক্ত চিকিৎসায় রোগ সারানো সম্ভব। ‘আন্তর্জাতিক মাতৃভাষা ইনস্টিটিউট’ এর ‘ইনস্টিটিউট’ এই অংশ সরিয়ে ‘প্রতিষ্ঠান’ লিখলে এবং নিচে ‘ইন্টারন্যাশনাল মাদার ল্যাঙ্গুয়েজ ইনস্টিটিউট’ লিখলে বড় কোন অসুবিধা হবে না। প্রত্যেকটি ভাষাতেই ভিনদেশী শব্দ থাকে। আমাদের ভাষার রক্তাক্ত ইতিহাসের মত অন্য ভাষার এমন ইতিহাস নেই তাই আমরা অবশ্যই অন্যান্য ভাষাভাষীর চেয়ে ভিন্ন হব, সংবেদনশীল হব। ‘ভাষা গতিশীল’ চির সত্য এ কথা মেনেই ভাষার লাগাম ধরা যায়।\nবাংলাদেশ শিশু একাডেমী পরিচালিত প্রশিক্ষণ কোর্সে ২০১৫-২০১৬ শিক্ষাবর্ষের ক্লাসের সময়সূচি।\nএই সময়সূচিতে অনেকগুলো কর্মসূচি আছে কিন্তু শুদ্ধভাবে বাংলা ভাষা শেখার, উচ্চারণের কোন কর্মসূচি নেই। মূল শিরোনামে কোর্স-এর অর্থ কার্যধারা এবং ক্লাসের অর্থ শ্রেণী। বহুল প্রচলিত ভিনদেশী শব্দ ব্যবহারে কোন ভুল না হলেও ‘কোর্স’ এবং ‘ক্লাস’ এর বাংলা শব্দ এখনও হারিয়ে যায়নি।\nআলাদিনের আশ্বর্য প্রদীপের আশ্চর্য ক্ষমতার প্রতীক স্বরূপ যদি কারও ক্ষমতা থাকে - তিনি যদি মনে করেন, বায়ান্নর ভাষা আন্দোলনের মধ্য দিয়ে ১৯৭১ সালে যে স্বাধীনতা অর্জিত হয়েছে, যে স্বাধীনতার মূল চেতনা বর্তমানে বাস্তবায়নের জন্য একটি নতুন তাজা রক্তাক্ত প্রাণহীন দেহ প্রয়োজন তবে আমি দেব। এ লেখা পড়ে যদি কারও মনে হয় প্রাণ দেয়া বর্তমানে বিশ্বাসযোগ্য নয় তাদের আমি জানাতে চাই, আত্মহত্যা মহাপাপ জেনেও তুচ্ছ ঘটনাকে কেন্দ্র করে যদি কেউ আত্মহত্যা করতে পারে, তাহলে দেশের জন্য ভাষার জন্য প্রাণ দেয়া মঙ্গলজনক জেনেও কেন আমি জীবন দিতে পারব না? কেন বিশ্বাসযোগ্য হবে না?\nএর দ্বারা পোস্ট করা Haqqani এই সময়ে ১০:০৯ PM কোন মন্তব্য নেই:\nআত্মপ্রতিষ্ঠার অনন্য উপাদান\nসংলাপ ॥ একটা দেশ শান্তির বাগান হিসেবে গড়ে উঠতে পারে যখন মা-মাতৃভাষা-মাতৃভূমি-মানুষ সেই দেশে বেশি সম্মান ও গুরুত্ব পাবে। মায়ের জাতকে অবহেলা করে, দাবিয়ে রেখে বা ভোগের সামগ্রী হিসেবে ব্যবহার করে কোনো জাতি বিশ্বে সম্মানজনক স্থান দখল করতে পারেনি। মা পারেন যেমন একটা সংসারকে সুখের আঁধার ও শান্তিধাম করে গড়ে তুলতে তেমনি সুযোগ পেলে সমাজ ও রাষ্ট্রেরও আমূল সংস্কার সাধন করতে পারেন মায়ের জাত। তাই মা ও মায়ের জাতকে আমাদের দেশে সর্বস্তরে সবচেয়ে বেশি অধিকার, দায়িত্ব ও কর্তব্য দিয়ে জায়গা ছেড়ে দিতে হবে যাতে এ দেশ গড়ে উঠতে পারে।\nমাতৃভাষাকে সর্বোচ্চ সম্মান না দিয়ে বিশ্বের কোনো জাতি গড়ে উঠতে পারেনি। মাতৃভাষার সমান মর্যাদা অন্য কোনো ভাষা পেতে পারে না। মাতৃভাষাকে ধারণ, লালন ও পালনের মধ্যেই নিহিত আছে দেশ ও জাতির কল্যাণ। দুঃখের বিষয়, বাংলাদেশ স্বাধীন হলেও বাঙালি জাতি হিসেবে বাংলা ভাষাকে সর্বোচ্চ মর্যাদা দিতে পারেনি। আনুষ্ঠানিকতায় ভরপুর থাকলেও তা সাময়িক। ৪৪ বছর পরেও যখন ফাল্গুন আসে তখন সাজ সাজ রব পড়ে আমরা যে বাঙালি তা বিভিন্ন আচার অনুষ্ঠানের মধ্য দিয়ে প্রকাশ করার মাধ্যমে। শুধু তাই নয়, আজও পর্যন্ত কিছু বরেণ্য ব্যক্তিত্ব ছাড়া আধা-ঘন্টা নিজের ভাষায় বক্তৃতা দিতে পারেন না অন্য ভাষার সাহায্য ছাড়া। জাতিসংঘে বঙ্গবন্ধু শেখ মুজিবর রহমান বাংলায় বক্তৃতা দিয়ে যে জাতিকে বিশ্বের কাছে পরিচয় করিয়ে দিয়েছিলেন তার ধারাবাহিকতা বজায় রাখতে না পারায় প্রয়োগের ক্ষেত্রে আমরা ব্যর্থ হয়েছি বাংলা ভাষাকে সেই একইভাবে ধারণ-লালন-পালন করতে। এ দৈন্যতায় বাঙালি জাতি ভুগছে। আরো কতদিন ভুগতে হবে তার ইয়ত্তা নেই। রাজনীতিক, বুদ্ধিজীবী, ধর্মজীবী সবার মধ্যেই একটা উপনিবেশিক দাসত্ববোধ কাজ করছে যা বিভিন্ন যুক্তি দিয়ে তারা দাঁড় করাচ্ছেন নিজের ভাষার সঙ্গে অন্য জাতির ভাষাকে সমান গুরুত্ব দিয়ে। আজ পর্যন্ত কোনো সরকার মাতৃভাষাকে সর্বোচ্চ সম্মান দিয়ে বাঙালি জাতিকে গড়ে তোলার জন্য কোনো আধুনিক কাঠামো গড়ে তুলতে পারেনি। এ ব্যর্থতায় আমরা আমাদের সংস্কৃতির, আমাদের ভাষার অন্তর্নিহিত সৌন্দর্যবোধ হারিয়ে সামাজিক মূল্যবোধের অবক্ষয়ের মধ্যে ধীরে ধীরে এমনভাবে নিমজ্জিত হয়ে যাচ্ছি তাতে অদূর ভবিষ্যতে জগাখিঁচুড়ি একটা ভাষা নিয়ে জাতিকে চলতে হবে। বিশ্বায়নের জিকির আর তথাকথিত ধর্মীয় জিকির তুলে আমরা ইংরেজী, আরবী, হিন্দী, উর্দুর মধ্যে হাবুডুবু খাচ্ছি। এ থেকে পরিত্রাণ পেতে নতুন প্রজন্মকেই দেশ ও জাতিকে বাঁচাবার জন্য এগিয়ে আসতে হবে।\nভূমি ও তার নিচের মূল্যবান সম্পদকে কাজে লাগাতে হবে। দেশের দশভাগ মানুষ ভোগ বিলাসের মধ্যে জীবনযাপন করবে আর নব্বই ভাগ মানুষ এক বেলা বা আধাপেট খেয়ে ধুঁকে ধুঁকে মৃত্যুর দিকে এগিয়ে যাবে তাতে দেশ ও জাতির অগ্রগতি ও উন্নতি স্তিমিত হয়ে পড়বে। মাটির নিচের মহামূল্যবান সম্পদেরও যথার্থ ব্যবহার কাঠামো গড়ে উঠেনি। আমরা দুর্নীতি, সন্ত্রাস, রাহাজানির কথা বলি কিন্তু কেন এই অবক্ষয়? প্রযুক্তির জন্যে বিদেশের কাছে ধর্ণা দিতে হচ্ছে অথচ দেশীয় প্রযুক্তি ও মেধা ব্যবহার করা হচ্ছে না মাটির নিচের সম্পদকে খুঁজে বের করে দেশের কাজে লাগানোর জন্য। এর পিছনে কাজ করছে এক শ্রেণীর ব্যবসায়িক, রাজনীতিক ও আমলাতন্ত্র চক্র তাদের ব্যক্তিস্বার্থ ও গোষ্ঠীস্বার্থ উদ্ধারের জন্য। যতক্ষণ পর্যন্ত না মাটির সঙ্গে সম্পর্কযুক্ত নদী ও খনিজ সম্পদ যথাযথ ব্যবহার হবে সঠিক কাঠামোগত বিন্যাস সাধন না করে, ততোদিন এ দেশের বেকার সমস্যা কমবে না; আর্থ-সামাজিক পরিবর্তনও আসবে না এবং বাংলাদেশ উন্নয়নশীল দেশসমূহের মধ্যে অন্যতম জায়গা করে নিতে পারবে না। দেশের সম্পদ বিদেশী বেনিয়াদের কাছে বিক্রি করে নয় বরং উন্নত বিশ্বের প্রযুক্তির সাহায্য নিয়ে দেশের সম্পদ দেশের মেধা সমন্বয়ে দেশের কাজেই লাগাতে হবে। শিল্প-কারখানা গড়ে তুলতে হবে শিল্পায়নের জন্য।\nদেশের মহামূল্যবান সম্পদ ‘মানুষ’কে পরিকল্পনা মাফিক গড়ে তুলতে হবে। অপ্রিয় হলেও সত্য আজ পর্যন্ত কোনো সরকার এ ব্যাপারে সর্বোচ্চ দৃষ্টি দেয়নি। দেশের মানুষ ব্যবহৃত হচ্ছে রাজনীতিকদের স্বার্থ সিদ্ধির জন্যে, দেশের জন্যে নয়। মেধা পাচার হয়ে যাচ্ছে বিদেশে আর গাধা তৈরি করা হচ্ছে দেশে যাতে তারা বোঝা টানা ছাড়া আর কিছু করতে না পারে। রাজনীতিকরা চান না দেশের মানুষকে সোনার মানুষ হিসেবে গড়ে তুলতে যুগোপযোগী শিক্ষা ব্যবস্থা বাস্তবায়ন করে। বরং দলবাজি করার প্রবণতা বৃদ্ধিতে সহায়তা করছেন এবং অসৎ উপায়ে উপার্জনে মদদ যোগাচ্ছেন। ফলে অর্থ+বেকারত্ব+মাদক ব্যবসা সমন্বয়ে আইনশৃঙ্খলার অবনতি তো ঘটছেই তার সঙ্গে সঙ্গে দেশের মানুষ হয়ে যাচ্ছে পঙ্গু। শ্রমলব্ধ উপার্জন থেকে মুখ ফিরিয়ে নিচ্ছে দেশের মানুষ। অপরদিকে দেশের মানুষকে আরো পঙ্গু করে দিচ্ছে এ দেশের ধর্মজীবীরা। আল্লাহ্র নামের উপর দিয়ে সবকিছু পার করার অপচেষ্টা এবং বেহেশ্ত-দোযখের ভয় দেখিয়ে বস্তাপচা বাদশাহী আমলে প্রণীত মিথ্যা হাদিস, ফেকাহশাস্ত্র এবং সর্বোপরি শরিয়ার দোহাই দিয়ে অলীক কল্পনার ফানুস উড়িয়ে দেশের অশিক্ষিত মানুষকে ধর্মান্ধ করার প্রচেষ্টায় রত।\nতাই তারা তথাকথিত ইসলামের নামে জিহাদ ঘোষণা দিয়ে সাধারণ মানুষকে ধর্মের প্রতি অনীহা সৃষ্টি করাচ্ছে। শুধু তাই নয়, ধর্মশিক্ষার নামে বেসরকারী মাদ্রাসা সৃষ্টি করে নিম্নমানের তথাকথিত ইসলামের শিক্ষা দিয়ে এক শ্রেণীর ধর্মজীবী এমন এক সম্প্রদায় গড়ে তুলছে যারা দেশ ও জাতির জন্যে বোঝা স্বরূপ। তারা কায়িক পরিশ্রম করতে পারে না আবার মেধার চর্চাও করতে পারে না। ফলে তারা সব সময় এমন এক মানসিক অবস্থার মধ্যে দিন কাটাচ্ছে যা কখনও এতো নিম্নমানের অবস্থা তৈরি করে যে তখন তারা যে কোনো অসামাজিক কাজ করতে দ্বিধাবোধ করে না। আবার অনেক সময় তথাকথিত ইসলাম ধর্ম জানার সঙ্গে আরবী ভাষা জানায় তাদের অহংবোধ এতই প্রকট হয়ে ওঠে যে তখন তাদের ফতোয়াবাজিতে সমাজে বিশৃঙ্খলা সৃষ্টি হচ্ছে। এই অবস্থা দেশের মধ্যে বিরাজমান রাখতে এক\nশ্রেণীর স্ব-ঘোষিত বুদ্ধিজীবী, ধর্মজীবী এবং রাজনীতিকরা কাজ করে যাচ্ছে স্বাধীনতার পর থেকে যাতে তাদেরকে শুধুমাত্র রাজনৈতিক প্রয়োজনে কাজে লাগাতে পারে পরজীবী এবং নির্ভরশীল করে রাখতে। তাই মাদ্রাসা শিক্ষা ও কওমী মাদ্রাসা গড়ে ওঠার পিছনে রাজনৈতিক তথাকথিত ইসলামকে যে কাজে লাগানো হচ্ছে পাশ্চাত্য আধিপত্যবাদীদের মদদে তার প্রমাণ পাওয়া যায় একশত বছরের আমাদের দেশের দৈনিক পত্রিকাসমূহের খবরাদির মধ্যে।\nএ ক্ষেত্রে মা-মাতৃভাষা-মাটি-মানুষকে সমভাবে সমান মর্যাদা দিয়ে অগ্রাধিকার ভিত্তিতে সার্বিক কার্যক্রমের ব্যবস্থাপনায় মায়ের জাতকে যথাযথ জায়গা ছেড়ে না দিলে-মাতৃভাষার যথাযথ প্রয়োগের ব্যবস্থা না করলে-মাটির সম্পদকে ব্যবহারের জন্য সর্বাধুনিক প্রযুক্তি ব্যবহার না করলে-মানুষ সম্পদকে যথাযোগ্য মর্যাদা দিয়ে গড়ে তুলে দেশ ও বিশ্বায়নের যুগে মূল্যবান সম্পদ শক্তি হিসাবে ব্যবহার না করলে এ দেশের শান্তি শুধু কথার কথা হয়ে থাকবে। দেশের মানুষকে গালভরা বুলি শোনানো যাবে, রাজনৈতিক কর্মকান্ডে তাদের ব্যবহার করে ক্ষমতাসীন হয়ে রাজনীতিক, আমলারা ও ব্যবসায়ীমহল সম্পদশালী হতে পারবেন কিন্তু সার্বিক দেশের কোনো কল্যাণ নিয়ে আসতে পারবেন না। ৪৪ বছর ধরে যে মিথ্যাচার চলছে তা চলতেই থাকবে - গরীব গরীব হবে, ধনী ধনী হবে আর মধ্যবিত্তশ্রেণী দু’দিক দিয়ে ব্যবহৃত হয়ে এবং দুই শ্রেণীকে ব্যবহার করে দ্বি-চারীর সংখ্যা বাড়াবে যা দেশের জন্য ভয়াবহ.....।\nভাষা আন্দোলন স্মৃতি রক্ষা পরিষদ এর আহবানে\n৮ ফাল্গুন প্রতীকি পদযাত্রা হলো\nসংলাপ ॥ বাংলাদেশ, বাংলা সন ও বাংলা ভাষার মর্যাদা রক্ষার লক্ষ্যে ১১-দফা প্রস্তাবনা বাস্তবায়নের দাবি জানিয়ে এবারের ৮ই ফাল্গুন, ২০শে ফেব্রুয়ারি বিকেলে ঢাকা মেডিক্যাল কলেজ হাসপাতালের জরুরি গেটের সামনে থেকে প্রতীকি পদযাত্রার আয়োজন করে ভাষা আন্দোলন স্মৃতি রক্ষা পরিষদ। ১১-দফা দাবির মধ্যে রয়েছে * জাতিসংঘের দাপ্তরিক কাজে বাংলা ভাষা ও বাংলা তারিখ অন্তর্ভুক্ত করার ব্যাপারে বাংলাদেশ সরকারের পক্ষ থেকে আরও জোরালো উদ্যোগ গ্রহণ করার জন্য আহবান। * সর্বস্তরে বাংলা সন চালু করা এবং তারিখ ব্যবহারে বাংলা সন ও তারিখ ব্যবহার বাধ্যতামূলক করা হোক। ২১ ফেব্রুয়ারি ৮ ফাল্গুন ঠিক রাখার আহ্বান। * মহান ভাষা আন্দোলনের অমর শহীদদের বীরশ্রেষ্ঠ জাতীয় বীরের মর্যাদা প্রদান এবং ভাষা সৈনিকদের রাষ্ট্রীয় মর্যাদা এবং একই সাথে ভাষা শহীদদের বীরত্বগাঁথা পাঠ্যসূচিভুক্ত করার জন্য সরকারের প্রতি আহবান।\n* বিদেশীদের বাংলা শেখার কারিকুলাম প্রস্তুত করার যথাযথ ব্যবস্থা গ্রহণ করা হোক। * প্রযুক্তিতে বাংলা ভাষা ব্যবহার করা-এর জন্য অভিন্ন বাংলা সফটওয়্যার গ্রহণ করার উদ্যোগ নেয়া হোক। * ভাষা আন্দোলনের স্মৃতি-বিজড়িত রশিদ বিল্ডিং, ১৪৪ ধারা ভাঙ্গার গেট, শহীদমিনার হয়ে আজিমপুর কবরস্থান পর্যন্ত সড়কটিকে ‘শহীদ স্মরণী/ভাষা আন্দোলন স্মৃতি সড়ক’ নামকরণ করা ও নাম ফলক লাগানো হোক। * ভাষা শহীদ ও ভাষা সৈনিকদের নামে চত্বর, তোরণ, বিভিন্ন স্থাপনা, স্থান, সড়ক নির্মাণ ও নামকরণের উদ্যোগ নেয়া হোক। নাম না জানা ভাষা শহীদদের কবর বিশেষ করে ভাষা শহীদ রফিক, ভাষা শহীদ সালাম, ভাষা শহীদ অহিউল্লাহ, ভাষা শহীদ আব্দুল আউয়াল এর কবর সনাক্ত করা হোক। * ভাষা আন্দোলন স্মৃতিজড়িত স্থানসমূহ চিহ্নিতকরণ ও সংরক্ষণের প্রয়োজনীয় ব্যবস্থা গ্রহণ করা এবং ভাষা আন্দোলন স্মৃতি দিবসগুলো যথাযথভাবে পালন করার উদ্যোগ গ্রহণ করা হোক। * শহীদ মিনারকে আন্তর্জাতিক মাতৃভাষা দিবসের প্রতীক হিসাবে গ্রহণ করার জন্য আহবান জানানো যাচ্ছে। শহীদ মিনারের পরিধি বিস্তৃতি পবিত্রতা রক্ষা ও নিরাপত্তা বিধান করা হোক। * সর্বস্তরে বাংলা ভাষা চালু করার জন্য জাতীয় সংসদে পাশকৃত আইনটি যথাযথভাবে কার্যকর করা এবং আদালতের যাবতীয় কার্যকর বাংলা ভাষায় চালু করা হোক। * ১৯৬১ সালে ১৯ মে ভারতের আসাম রাজ্যে বাংলা ভাষার জন্য যারা শহীদ হয়েছেন তাঁদের যথাযথ সম্মান জানানোর আহ্বান।\nভাষা আন্দোলনের ঠিক ৬৪ বছর পরে হলেও তৎকালীন ঢাকা বিশ্ববিদ্যালয়ের ঐতিহাসিক আমতলা-সংলগ্ন কলা ভবনের গেইটে সমবেত জনতা ক্ষণিকের জন্য হলেও হারিয়ে গিয়েছিলেন ফাল্গুনের সেই দিনটিতে যেদিন ভাষার মর্যাদা রক্ষার দাবিতে রক্ত দিয়ে সম্বিত ফিরে পেয়েছিল যে, তারা বাঙালি, বাংলা তাদের মায়ের ভাষা। প্রতীকি পদযাত্রায় অংশগ্রহণ করেন ভাষা সৈনিক ও রাজধানীর সচেতন নাগরিকবৃন্দ ছাড়াও ভারতের পশ্চিমবঙ্গ, দিল্লী, শিলিগুড়ি ও আসামের বাঙালি সম্প্রদায়ের কয়েকজন বিশিষ্ট ব্যক্তি। পদযাত্রার শুরু এবং সমাপনীতে পৃথক দুটি সংক্ষিপ্ত সমাবেশে অন্যান্যের মধ্যে বক্তব্য রাখেন ভাষা সৈনিক অধ্যাপক ফুলে হোসেন, ভাষা সৈনিক ডাক্তার মির্জা মাজহারুল ইসলাম, ভাষা সৈনিক রওশন আরা বাচ্চু, ভাষা আন্দোলন যাদুঘরের পরিচালক এম আর মাহবুব, আসাম থেকে আগত অধ্যাপিকা মন্দিরা নন্দী, দিল্লীর ‘যমুনা নন্দীনি’ সাহিত্য ও পাঠচক্রের সাধারণ সম্পাদক শৈলেন সাহা, গঙ্গা নন্দিনী মহানগর কলকাতার সভাপতি বরুণ চক্রবর্তী। উল্লেখ্য, ১৯৫২ সালের ২১শে ফেব্রুয়ারি যে স্থানটি থেকে বাংলা মায়ের দামাল ছেলেরা কুখ্যাত নূরুল আমিন সরকারের জারি করা ১৪৪ ধারা ভঙ্গ করে বাঙালি জাতি তথা বিশ্বের ইতিহাসে অমর কাব্য রচনা করেছিল সে স্থানটিই হচ্ছে আজকের দিনের ঢাকা মেডিক্যালের জরুরি (ইমারজেন্সি) গেইট। প্রতীকি পদযাত্রায় অংশগ্রহণকারীরা ‘বাংলা ভাষার আলো, ঘরে ঘরে জ্বালো’, ‘শহীদ দিবস, শহীদ দিবস, অমর হোক অমর হোক’ শ্লোগানে মুখরিত করে তুলে ঢাকা মেডিক্যালের সামনের গেইট। পদযাত্রাটি কেন্দ্রীয় শহীদ মিনারের সামনে গিয়ে শেষ হয়।\nএর দ্বারা পোস্ট করা Haqqani এই সময়ে ১০:০৬ PM কোন মন্তব্য নেই:\nবর্তমান শিক্ষা কাঠামো - সমাজে বৈষম্য সৃষ্টি করছে কি?\nশেখ উল্লাস ॥ সাধকরা নিঃসন্দেহে কবি এবং এই সাধকদের বাণী শত শত বছর ধরে মানুষকে আলোর পথে চলার নির্দেশনা দেয়। প্রায় চার শ’ বছর আগের এমনই এক কবি-সাধক আব্দুল হাকিম বলেছিলেন, ‘আরবী ফারসি শাস্ত্রে নাই কোনো রাগ/ দেশি ভাষা বুঝিতে ললাটে পুরে ভাগ/ আরবি ফারসি হিন্দে নাই দুই মত/ যদি বা লিখয়ে আল্লা নবির ছিফত/..যে জন বঙ্গে ত জন্মি হিংসে বঙ্গবাণী/ সে জন কাহার জন্ম নির্ণয় ন জানি/ দেশি ভাষা বিদ্যা যার মনে ন জুয়ায়/ নিজ দেশ তেয়াগী কেন বিদেশ ন যায়।’\nসময় ও পারিপার্শি¦কতা পাল্টে যাওয়ার কারণে মানুষ এখন বিদেশ যাচ্ছে অনেক কারণে-বেশির ভাগই জৈবিক চাহিদা পূরণে-ক্ষুধা-তৃষ্ণা নিবারণে, খেয়ে-পরে নিরাপদে একটু ভালো থাকবে, দেশে থেকে কোনো ধরনের ঝক্কি-ঝামেলা পোহাতে হবে না-এই আশায়।\nবিদেশে উন্নত জীবনের শিক্ষা-প্রশিক্ষণ নিয়ে দেশে ফিরে দুঃখিনী বাংলা মায়ের সেবায় আত্মনিয়োগ করার ব্রতে জীবন উৎসর্গ করবে-এমন মানুষের সংখ্যা এখন নিতান্তই কম। দেশ ও মানবতার এই মহান ব্রতে উৎসর্গকৃত হতে পারেনও শুধুমাত্র সাধকরাই। সাধকরা ছাড়া মানবতার জয়গান গাওয়া কারও পক্ষে সম্ভব নয়, কারণ, জীবন চলার পথে তাদের ব্যক্তিগত কোনো স্বার্থ নেই, নাম - যশ -আর্থিক প্রতিপত্তি-অর্জনের জন্য তাদের কোনো মোহ নেই। কথাটি এভাবেও বলা যায় যে, নাম-যশ-আর্থিক প্রতিপত্তি অর্জন - নারী - পুরুষের বিষয়গুলোর প্রতি যাদের কোনো মোহ আছে, তাদের মুখে মানবতার কথা শোভা পায় না। অথচ তারাই শিক্ষার নামে, ধর্মের নামে, রাজনীতির নামে মুখে বড় বড় কথা বলে, ত্যাগের চাইতে ভোগের প্রতিই তাদের আকর্ষণ বেশি, বেশির ভাগ ক্ষেত্রে অন্যসব জীব-জন্তুর মতই তাদের চাওয়া-পাওয়া, স্বার্থের একটু ব্যাঘাত ঘটলেই কেবল তাদের আসল চেহারা দেখা যায়। হীনমণ্যতা, অপরের সঙ্গে তুলনা ও সংশয়-সন্দেহ নামের যন্ত্রণায় দগ্ধ হতে হতে তারা অন্য প্রাণীদের মতোই বিচরণ করে এই পৃথিবীতে এবং এক সময় অন্য প্রাণীর মতোই তারা যখন পৃথিবী থেকে চলে যায়, কোনো রকমের আবেদন তারা পৃথিবীতে সৃষ্টি করে যেতে পারে না এবং মানুষও তাদের কথা স্মরণ রাখে না। কিন্তু দুর্ভাগ্য হচ্ছে, এই তারাই আবার পার্থিব ক্ষেত্রে প্রতিষ্ঠিত থাকে, তাদের কাছে সাধারণ মানুষকে ধর্ণা দিতে হয়। সমাজ-সংসারে যাবতীয় অনাচার সৃষ্টির কারণ তারাই।\nবাঙালির ভাষা আন্দোলন, শহীদ দিবসের ৬৪, বিজয় দিবসের ৪৫ বছর বছর পার হচ্ছে, বাঙালির মুক্তির-মন্দির সোপানতলে কত লাখো প্রাণের বলিদান হয়েছে, কিন্তু মাতৃভাষার মর্যাদা আজও প্রতিষ্ঠিত হয়নি ওই সব হীনমণ্য তথা সংকীর্ণ লোকদের জন্য। ধর্মের নামে আরবী, শিক্ষার নামে ইংরেজি, বিনোদনের নামে হিন্দীর দাপটে বাংলা ভাষাকেও আজও চরম লাঞ্চনার শিকার হতে হচ্ছে।\nবর্তমানে দেশের প্রাথমিক শিক্ষাকে - সরকারি প্রাথমিক, কিন্ডার গার্টেন বা ইংরেজি মাধ্যম ও মাদ্রাসা শিক্ষা-এই প্রধান তিনটি ভাগে ভাগ করলে দেখা যায় সরকারি প্রাথমিক স্কুলে আসে দরিদ্র ঘরের ছেলেমেয়েরা। এইসব বিদ্যালয়ের শিক্ষকদেরকে শিক্ষাদানের চাইতে বেশিরভাগ ক্ষেত্রে ব্যস্ত রাখা হচ্ছে অন্য সব কাজে, যেমন-বিভিন্ন জরিপ, ভোটার তালিকা প্রণয়ন, বিভিন্ন নির্বাচন, সপ্তাহে অন্যাবশ্যক থানা শিক্ষা অফিসারের কক্ষে হাজিরা দেয়া, অফিসারদের বা নেতাদের অভ্যর্থনার নামে শিক্ষক -শিক্ষার্থীদের ঘন্টার পর ঘন্টা রোদে দাঁড় করিয়ে রাখা ইত্যাদি। মোটামুটিভাবে স্বচ্ছল ও অবস্থাসম্পন্ন ঘরের ছেলেমেয়েরা যায় কিন্ডার গার্টেনে ও ইংরেজি মিডিয়াম স্কুলে। ইংরেজি শিখলে ভালো চাকুরি পাওয়া যাবে, বিদেশে যাওয়া যাবে-এই আশায়। ‘যে জন বঙ্গে ত জন্মি হিংসে বঙ্গ বাণী সে জন কাহার জন্ম নির্ণয় ন জানি’- এই জাতীয় মানুষদের সংখ্যাই যেখানে বেশি সেখানে সুশিক্ষিত বা স্বশিক্ষিত মানুষের সংখ্যা বাড়ছে না। একদিকে ইংরেজির প্রতি মোহ ও ভুল ইংরেজি শিক্ষা, অপরদিকে বাংলা ভাষার প্রতি অনীহা ও অনাগ্রহের কারণে একটি বিরাট প্রজন্ম শেকড়চ্যুত হয়ে পড়ছে। আর সমাজ ও রাষ্ট্র থেকে বেশি সুবিধাভোগী মানুষদের সন্তানেরা শুদ্ধ ইংরেজি শিখছে শুধুমাত্র বিদেশে পাড়ি জমানোর লক্ষ্যে। এদেশে চাকুরি করে, পেনশনসহ রাষ্ট্রীয় যা সুযোগ-সুবিধা পাচ্ছে তা বিনিয়োগ করা হচ্ছে বিদেশে। নিজের দেশ ও গ্রাম-মফস্বলের প্রতি দায়বদ্ধতা যেন নেই কারো।\nঅথচ এদের অধিকাংশেরই শেকড় এই গ্রাম-মফস্বলে। দেশের সর্বোচ্চ ও সর্ববৃহৎ শিক্ষাপ্রতিষ্ঠান ঢাকা বিশ্ববিদ্যালয়ে বিগত দশকে অনেক নতুন বিভাগ চালু হওয়ায় শিক্ষক ও শিক্ষার্থীর সংখ্যা বিপুল হারে বেড়েছে। কিন্তু ছাত্র সংসদগুলোর নির্বাচন না হওয়া এবং ইংরেজির প্রতি মোহাচ্ছন্নতা দেশ ও সমাজের প্রতি প্রতিষ্ঠানটির ঐতিহাসিক দায়বদ্ধতার ভূমিকাকে প্রশ্নবিদ্ধ করে তুলছে। সম্প্রতি বিশ্ববিদ্যালয়ের কলা অনুষদের একটি বিভাগের চেয়ারম্যানের কাছে একটি দাওয়াতপত্র দিতে গিয়ে দেখা যায়, বাংলায় এর নাম-ঠিকানা পরিচয় কিছুই লেখা নেই। বাংলা ভাষা ওই বিভাগ থেকে উধাও। অনেক খোঁজাখুজি করেও যখন বাংলায় বিভাগটির নাম পাওয়া যাচ্ছিল না, তখন দু’ছাত্রের কাছে এর কারণ চাইলে তারা বলে, এখানে বিশ্বের সকল ধর্ম সম্পর্কে পড়ানো হয় বলে বাংলা না লিখে ইংরেজিতে লেখা হয়েছে। যেন বাংলা ভাষাভাষী কোনো ধর্ম তাদের আর পড়ার দরকার নেই। সব পড়া হয়ে গেছে। পরে বিভাগীয় চেয়ারম্যান অধ্যাপক ড. কে রোজারিওকে বিষয়টি জানালে বলেন, এটা ভুল হয়েছে। লালন সাঁইজী সেই কবে কেন যে বলেছিলেন, ‘ভেদ, বিধি, পথ, শাস্ত্র কানা, আর এক কানা মন আমার, এসব দেখি কানার হাঁটবাজার!’\nসবচেয়ে ভয়াবহ অবস্থা মাদ্রাসাগুলোকে কেন্দ্র করে। অর্থনৈতিকভাবে এবং ধর্মচিন্তায় সবচেয়ে দরিদ্র ঘরের ছেলেমেয়েরা আসে মাদ্রাসায়। গ্রামের দরিদ্র ও কোমলমতি শিশুদেরকে তাদের মা-বাবারা মাদ্রাসায় ভর্তি করিয়ে দিচ্ছে নানা প্রলোভনে। সেখানে শুধুমাত্র আরবী শেখানো হচ্ছে, বাংলা ও ইংরেজি শেখানোর কোনো উদ্যোগ ও পরিবেশ নেই। এমনকি সরকারি প্রাইমারি স্কুলের কাছেই মাদ্রাসা বানিয়ে মাদ্রাসাগুলোতে ছাত্র সংখ্যা বাড়ানোর ঘটনা ঘটছে। ধর্মজীবীদের ব্যবসা খুব চাঙ্গা হচ্ছে। কিন্তু এই কোমলমতি ছেলেময়েরা বড় হয়ে কী করবে, পৃথিবীতে কোন্ কাজটিকে তারা জীবিকার উপায় হিসেবে বেছে নেবে, মানবতা তথা আল্লাহর জন্য কাজ করা তো আরও দূরের ব্যাপার! এই সব প্রশ্নের কোনো উত্তর এই ধর্মজীবীদেরকে জিজ্ঞাসা করেও পাওয়া যাচ্ছে না। ইষ্ট ইন্ডিয়া কোম্পানী ও পরবর্তীতে ব্রিটিশরাজ এদেশের সরল-সহজ মুসলমানদেরকে কর্মবিমুখ করার দূরভিসন্ধি নিয়ে খ্রীষ্টান পাদ্রীদের দিয়ে এদেশে মাদ্রাসা শিক্ষার প্রবর্তন করেছিলেন তার বড় প্রমাণ কোলকাতা আলিয়া মাদ্রাসা। ঢাকা আলিয়া মাদ্রাসার বর্তমান অধ্যক্ষ-এর কক্ষে আজও সেই পাদ্রীদের নাম শোভা পাচ্ছে-অনুসন্ধিৎসুদের জন্য যা এক নিদর্শনস্বরূপ! অবশ্য কওমী মাদ্রাসাওয়ালারা বলে থাকেন, আলিয়া মাদ্রাসাগুলো খ্রিষ্টান প্রভাবিত এবং কওমী মাদ্রাসাই আসল মাদ্রাসা। কিন্তু এই উপমহাদেশে মাদ্রাসা শব্দটি চালুই করেছে ইংরেজরা-প্রথমে আলিয়া এবং পরবর্তীতে কওমী মাদ্রাসাগুলোর পেছনেও ছিল ইংরেজ সরকার। আরব দেশের নজদের ওহাবী মতবাদ প্রচার ও প্রতিষ্ঠাই এসবের মূল লক্ষ্য যে নজদের আব্দুল ওহাব ছিলেন নবী মুহাম্মদ (দঃ)-এর প্রকাশ্য শত্রু। আধুনিক যুক্তরাষ্ট্র (আমেরিকা), যুক্তরাজ্য, ইসরাইল রাষ্ট্র এবং তাদের বশংবদ সৌদি রাজতন্ত্র-এসব কিছুই ওহাবী ইসলাম তথা এজিদী ইসলামের ধারক-বাহক-এ সত্যটুকু সাধারণ মুসলমানরা উপলব্ধি কবে করবেন-সেটাই আজ বড় প্রশ্ন।\nশিক্ষাক্ষেত্রে এইসব জগাখিচুড়ি সমাজের ভারসাম্য নষ্ট করছে, সৃষ্টি করছে বৈষম্য। সরকারি শিক্ষা ব্যবস্থাপনা অকার্যকর করে তুলেছে সরকারেরই এক শ্রেণীর নেতা ও আমলারা। সরকারের প্রাথমিক শিক্ষা কাঠামোকে সত্য ও সঠিক পথে নিয়ে এসে দেশে বৈষম্যহীন ও আত্মমর্যাদাশীল সমাজ গঠনের অপার সম্ভাবনা হাতছানি দিচ্ছে কি?\nসংলাপ ॥ সারা বিশ্বে বাঙালি জাতি অত্যুজ্জ্বল তার গৌরবময় স্বাতন্ত্রে। প্রত্যেক জাতিরই আছে নির্দিষ্ট ভাষা যার পুষ্পিত শাখায় প্রস্ফুটিত হয় সে জাতির স্বকীয় চিন্তা, চেতনা, ধ্যান-ধারণা অর্থাৎ তার স্বতন্ত্র সংস্কৃতি। ভাষাতেই প্রবাহিত হয় তার সত্তার সলিল ধারা। ভাষা জাতির প্রাণের সম্পদ, অচ্ছেদ্য হৃদ-স্পন্দন। কখনো কেউ সে হৃদ-স্পন্দনে যমের কালো থাবা বসাতে চাইলে কিংবা প্রাণের সম্পদ জবর দখল করে ফলাতে চায় স্ব-ইচ্ছার ফসল তখনই জাতি সোচ্চার হয়ে ওঠে প্রতিবাদে, অস্তিত্বের ভিত্তি রাখতে সুদৃঢ় হয়ে ওঠে উৎসর্গিত প্রাণ। প্রমাণ করেছে একমাত্র বাঙালি জাতি সমস্ত বিশ্বের মধ্যে। নিঃসঙ্কোচে দূরন্ত সাহসে বুকের পবিত্র রক্তের বিনিময়ে সুরক্ষিত করেছে বাঙালি জাতি অমূল্য মানিক - বাংলা ভাষা।\nশুধু ইতিহাসের ধূলিধূসর কালো অক্ষরে নয়, সমস্ত বাঙালির সতেজ বুকে ২১ তাই এক অমর অমলিন রক্তাক্ত পোষ্টার। ২১ আসে। ২১ যায় না। প্রতিনিয়ত ২১ আমাদের বন্ধ দরজার কড়া নেড়ে আমাদের জাগায়। ২১ তার আলিঙ্গনে আমাদেরও রাঙিয়ে তোলে নিত্য নতুন চেতনায়।\nপ্রতিবারের মতো এবারও ২১ আসছে সততঃ নিয়মে। কিন্তু এ যাত্রা বাঙালি জাতির চরম পরীক্ষার। মুখোশধারী বাঙালিদেরকে চিনিয়ে দিয়ে যাবে নীরব অভিমানে। রেখে যাবে এক বিরাট প্রশ্ন। প্রশ্ন হলো - তথাকথিত ধর্মীয় চেতনা, না-কি জাতীয় চেতনা, কোনটা বড়? এ দুয়ের কোন সরোবরে ম্লান করে সত্তাকে পূত সজীব রাখতে হবে? ২১ এলেই মহান শহীদদের প্রতি শ্রদ্ধার্ঘ অর্পণের যে বাহ্যিক আনুষ্ঠানিক কর্মতৎপরতা তা কি একেবারেই মূল্যহীন? ‘সারিবদ্ধ বাঙালি উন্মুক্ত পায়ে ধীর লয়ে হেঁটে চলে। ছেলে-মেয়ে নির্বিশেষে হাতে ফুল। মুখে অমর ২১-এর গান। বিভিন্ন নিবেদিত সংগঠনের বিচিত্র আলপনা পথে পথে। অসংখ্য বাঙালির সমাবেশ শহীদ মিনার চত্বরে। বক্তৃতা, সেমিনার, আলোচনা সভা, সাংস্কৃতিক অনুষ্ঠানে মুখরিত চতুর্দিক।’ এমনই হয়ে থাকে, হয় প্রতি ২১-এ। আন্দোলন মুখর বাঙালি ২১-এর চেতনায় উদ্দীপ্ত হয়েই একদিন জয় করলো কাঙ্খিত মুক্তির সোনালী সূর্য। পরাধীনতার সেই নিগুঢ়ে বাঙালি যে কুঠারাঘাত হেনেছিলো তা ২১-এরই শাশ্বত বিদ্রোহী মুক্তিপাগল চেতনারই চরম প্রকাশ।\nজাতীয় চেতনার সাথে ধর্মীয় চেতনার কোনো তফাৎ নেই কিন্তু তফাৎ আছে ধর্মীয় চেতনার নামে তথাকথিত মধ্যপ্রাচ্যের সংস্কৃতির সঙ্গে। জাতীয় চেতনাকে ছাপিয়ে তথাকথিত ধর্মীয় অনুশাসন কখনোই প্রাধান্য বিস্তার করতে পারে না। করলে নিঃসন্দেহে সে জাতি সম্মুখীন হয় বিরাট বিপর্যয়ের। আজ সমগ্র বিশ্বের মানচিত্রে একবার চোখ ফিরালেই এর সত্যতা প্রমাণিত হয়। যে জাতির মধ্যে তার জাতীয়তাবাদ প্রবলভাবে সুপ্রতিষ্ঠিত, সে জাতি কখনোই বিভক্ত থাকতে পারে না।\nস্বকীয় জাতীয় সত্তাকে অক্ষুন্ন রাখার তাগিদেই অবধারিতভাবে বাঙালি ছিনিয়ে আনে স্বাধীনতা। এরপরে আর জাতীয়তাবাদী চেতনা ও ধর্মীয় চেতনার মাঝে বিতর্কের অবকাশ থাকে না। তথাকথিত ধর্মীয় অনুশাসন মানুষকে অর্থাৎ তার সামগ্রিক সত্তাকে পরিপূর্ণরূপে নিয়ন্ত্রণ করতে চাইলেও তার স্বজাতীয়তাবোধ তাকে উজ্জীবিত করবেই। পৃথিবীতে কোথাও ধর্মীয় জাততত্ত্বের বন্ধনে কোনো জাতিই সৃষ্টি হয়নি হবেও না। সবকিছুর উর্দ্ধে অর্থাৎ সর্বপ্রথম জাতীয়তা তারপর অন্য কিছু এই সহজ বোধ কি সর্বসাধারণের মাঝে সুপ্রতিষ্ঠিত? কেন এই কঠিন পরীক্ষায় আমরা উতরাতে পারছি না? কাদের দায়িত্ব এই বোধ সম্পর্কে সাধারণ জনগণকে সচেতন করে তোলা? নিঃসন্দেহে বুদ্ধিজীবী ও রাজনৈতিক মহলের, কিন' এই বুদ্ধিজীবী ও রাজনীতিকরা যে একই দ্বন্দ্বের ঘূর্ণিপাকে আজো আবদ্ধ। অন্যকে পরিত্রাণের পথ তারা কি করে দেখাবে?\nনিজেদের উৎসর্গিত করে যারা রেখে গেলেন অমূল্য মানিক বাংলাভাষা, তারা কি চিরস্মরণীয়, চিরপূজনীয় নয়? মহান ভাষা শহীদের প্রতি অকৃত্রিম শ্রদ্ধা ও চরম কৃতজ্ঞতা প্রকাশে যে দ্বিধাগ্রস্থ বা উদাসীন সে কি সত্যিকার ভাবে বাঙালি জাতীয়তাবাদে উদ্বুদ্ধ? না অন্য কিছু? অকৃতজ্ঞের মতো কি ভুলে যাওয়া যায় আজন্মের ঋণ? তাই ’২১-এর চেতনা দীপ্ত মহান দর্শনে উদ্বুদ্ধ হয়ে বাঙালিকে হয়ে উঠতে হবে যথাযথ বাঙালি সর্বাগ্রে। নতুবা পরিপূর্ণ মূল্যবোধ বিকাশ কোনোদিনই সম্ভব নয়। যে কোনো সময় হানা দিতে পারে ধর্ম-পণ্যসর্বস্ব সওদাগরের সর্বগ্রাসী দল। সময় থাকতে তাই সতর্ক হতে হবে এবং সক্রিয়ভাবে তৎপর হওয়ার সময় এসেছে জাতীয় মূল্যবোধে উদ্দীপ্ত এক মহান জাতি গঠনে।\nএর দ্বারা পোস্ট করা Haqqani এই সময়ে ৩:২৫ AM কোন মন্তব্য নেই:\nবিবেকের কাছে প্রশ্ন -\nশাহ্ ফুয়াদ ॥ * নিজের মাতৃভাষা বাংলা, এর ইতিহাস, ঐতিহ্য ও সংস্কৃতিকে আমরা এখন কতটুকু ভালোবাসি? ধর্মের নামে আরবি, শিক্ষার নামে ইংরেজি আর বিনোদনের নামে হিন্দি-তেই কি আমরা গা ভাসিয়ে দিবো? এ দুরাবস্থা থেকে বাংলা ভাষা ও বাঙালি জাতির উত্তরণের উপায় কি?\n* নিজের মাতৃভাষা, এর ইতিহাস, ঐতিহ্য ও সংস্কৃতিকে ভালো না বাসলে, এর সাথে মিশে যেতে না পারলে কখনো ধার্মিক হওয়া সম্ভব কি?\n* বিদেশি ভাষা ও সংস্কৃতির অন্ধ অনুকরণ করে নিজের উন্নতি কতটুকু সম্ভব? সমাজ ও দেশের উন্নতিই বা কতটুকু সম্ভব? বিশ্বমানব হওয়ার পূর্বশর্ত-কায়মনোবাক্যে বাঙালি হওয়ার শপথ নেয়ার দিন আজ নয় কি?\n* মহান ভাষা আন্দোলন ও শহীদ দিবসের অঙ্গীকার ছিল, এদেশে বাংলা ভাষা পরবাসী হবে না। অথচ আমরা জোর গলায় আজ বলতে পারছি কি বাংলা ভাষা আমাদের অহংকার? বৈদ্যুতিন মাধ্যমে হিন্দি অনুষ্ঠানের দাপটে শহরে, বন্দরে, গ্রাম-গঞ্জের সর্বস্তরে দেশীয় ভাষার অনুষ্ঠানগুলো আজ অপাংক্তেয় হয়ে উঠছে কেন?\n* বাংলাদেশ বিশ্বের একমাত্র রাষ্ট্র যেখানে বাংলা ভাষা সাংবিধানিকভাবে স্বীকৃতি পেয়েছে, বলা হয়েছে প্রজাতন্ত্রের রাষ্ট্রভাষা বাংলা। কিন্তু জাতীয় জীবনের সর্বক্ষেত্রে বাংলা ভাষার সম্মানজনক ব্যবহার আজ পর্যন্ত প্রতিষ্ঠিত হয়েছে কি? তথাকথিত শিক্ষিত ও প্রতিষ্ঠিত মানুষদের আচার-আচরণে নিজ মাতৃভাষার প্রতি শ্রদ্ধা-ভক্তি আজ কতটুকু প্রতিষ্ঠিত?\n* মাতৃভাষার সম্মান প্রতিষ্ঠার জন্য জীবনদানকারী একটি জাতির মাতৃভাষার প্রতি কোনো প্রকার নেতিবাচক মনোভাব দুর্ভাগ্যজনক নয় কি?\n* ইংরেজি মাধ্যমের স্কুলে, বেসরকারি বিশ্ববিদ্যালয়ে, বিভিন্ন রকমের মাদ্রাসা শিক্ষাব্যবস্থায় বাংলা ভাষা শিক্ষার গুরুত্ব যথাযথভাবে প্রতিষ্ঠিত হচ্ছে না কেন?\n* রাজধানী ও দেশের অন্যান্য গুরুত্বপূর্ণ সড়কগুলো যেভাবে ইংরেজি ভাষার বিজ্ঞাপন বোর্ড ও বিলবোর্ডে ছেয়ে গেছে তাতে মনে হয়, দেশের মানুষ বাংলা বোঝে না, অথবা বাংলা ভাষাভাষী লোকই এদেশে নেই। জাতীয় জীবনের এই সংকীর্ণতা দূর করতে সবাইকে এগিয়ে আসা আজ জরুরি নয় কি?\n* বিশ্বায়নের যুগে বিদেশি ভাষা হিসেবে ইংরেজি বা অন্য কোনো ভাষা শেখার গুরুত্ব কেউ অস্বীকার করছে না। কিন্তু তাই বলে বাংলা ও ইংরেজি মিলিয়ে ভাষার যে জগাখিচুড়ি অবস্থা এখন চলছে তা কি কোনোভাবে গ্রহণযোগ্য? এই অবস্থায় আত্মমর্যাদাশীল একটি প্রজন্ম গড়ে তোলা কখনও সম্ভব কি? কে দেবে এর উত্তর?\n* যারা আজ বাংলা ভাষাকে বিভিন্নভাবে অসম্মান ও উপেক্ষা করে বিদেশি ভাষা ও সংস্কৃতি এদেশের মানুষের ওপর চাপিয়ে দিতে চাইছে তারা কি ৭১’এর সে রাজাকার বা তাদেরই উত্তরসূরী?\n* মহান ভাষা আন্দোলন ও অমর শহীদদের আদর্শ অর্থাৎ মাতৃভাষার মর্যাদা সবার ওপরে প্রতিষ্ঠিত করতে না পারলে মহান মুক্তিযুদ্ধের চেতনায় বাংলাদেশ গঠন করা সম্ভব কি?\nএর দ্বারা পোস্ট করা Haqqani এই সময়ে ৩:২৪ AM কোন মন্তব্য নেই:\nধর্মান্ধ রাজনৈতিক ইসলাম পথ খুঁজছে!\nসংলাপ ॥ রাজনৈতিক অরাজকতার পরও গণতন্ত্রের চারাগাছটি এ দেশের মাটিতে ধীরে ধীরে শিকড় মেলে বৃদ্ধি পাচ্ছে। এই গণতান্ত্রিক পরিবেশ যতই বিকশিত হচ্ছে এ দেশে ধর্মান্ধ রাজনীতি বিকাশের সম্ভাবনা ততই ক্ষীণ হয়ে আসছে। আজ পর্যন্ত গোঁড়ামি ও ধর্মান্ধতার রাজনীতি এ দেশে যতটা প্রসার লাভ করেছে, সেটা সম্ভব হয়েছে শুধু এ দেশের গণতন্ত্রকে সঠিক গতিতে বিকশিত করে তোলার ব্যাপারে গণতন্ত্র চর্চায় সংকীর্ণ রাজনীতিকদের ব্যর্থতার জন্যই। তাই এটা এখন স্পষ্ট হয়ে উঠছে যে, সুষ্ঠু গণতান্ত্রিকভাবে পরিচালিত একটা আদর্শিক দল সরকার গঠন করবে। সে ক্ষেত্রে ধর্মান্ধতা ও গোঁড়ামিতে আক্রান্ত বা সম্পৃক্ত দলগুলোর রাজনীতি শুধু গলাবাজি ও তর্জন-গর্জনেই পর্যবসিত হবে।\nবিগত জাতীয় নির্বাচনের ফলাফল বিশ্লেষণ করলে এ কথাটি বেশ স্পষ্ট হয়েই ফুটে ওঠে। ১৯৯১-এর জাতীয় নির্বাচনে কোন দল ক্ষমতায় আসবে সে ব্যাপারটি সাধারণ জনগণের কাছে ততটা স্পষ্ট ছিল না। যেসব অঞ্চলে ধর্মান্ধ রাজনৈতিক দলগুলো তাদের মনগড়া ধর্মের নাম করে জনপ্রিয় অবস্থানে ছিল সেখানকার ধর্মভীরু মানুষেরা ভেবেছিল যে, সারা দেশেই বুঝি তারা একই রকমভাবে জনপ্রিয়। তাই তাদের কাছে মনে হয়েছিল যে, ধর্মান্ধরাই হয়তো সরকার গঠন করবে। জনগণের এই বিভ্রান্তির সুযোগ নিয়ে তাই ’৯১-এর জাতীয় নির্বাচনে ধর্মান্ধ রাজনৈতিক দলগুলো বেশ কয়টি আসনে জয়লাভ করেছিল।\nকিন্তু ’৯৬-এর গণভোটের ফলাফল প্রকাশিত হবার সঙ্গে সঙ্গে জনগণের কাছে এটা স্পষ্ট হয়ে উঠে যে, ধর্মান্ধ রাজনৈতিক দলগুলোর পক্ষে বাংলার বুকে সরকার গঠন করার কোন সম্ভাবনা নেই। ২০০১-এর নির্বাচনে ধর্মান্ধ রাজনৈতিক ইসলামপন্থী দলগুলো ষড়যন্ত্রে লিপ্ত হয়ে যুদ্ধাপরাধীদের সাথে গাটছড়া বেঁধে বিএনপিকে সমর্থন জানায়।\nধর্মান্ধ রাজনৈতিক দলগুলো বুঝে ফেলেছে যে, যতদিন বিএনপি রাজনৈতিক দল হিসাবে টিকে থাকবে, ততদিন প্রতিক্রিয়াশীল ভোটাররা বিএনপিকেই সমর্থন দিবে, ধর্মান্ধদের কেউ সমর্থন করবে না। তাই ক্ষমতায় যেতে হলে প্রথমেই তাদেরকে যে কাজটি করতে হয়েছে তা হলো ধর্মের নামে জাপা ও বিএনপিকে নিশ্চিহ্ন করে দেয়া। যাতে ধর্মান্ধ ও প্রতিক্রিয়াশীল ভোটারদের সামনে সমর্থন দেয়ার জন্য একমাত্র ধর্মান্ধ দলগুলো ছাড়া আর কোন রাজনৈতিক দল অবশিষ্ট না থাকে।\nধর্মান্ধ রাজনৈতিক দলগুলো এ কাজটি খুব সুষ্ঠুভাবে করে আসছিল। তারা বন্ধু সেজে, চারদলীয় ঐক্যজোট গঠন করে, বিএনপির ভিতরে চর-অনুচর ঢুকিয়ে দিয়ে, তার প্রশংসা করে এবং দুর্বলতাগুলোর সুযোগ নিয়ে, তাকে খুব চালাকির সাথে প্ররোচিত করে, নানান রকম কুটিল শলা-পরামর্শ দিয়ে, বিএনপিকে এমন একটা রাজনৈতিক চোরাবালির মধ্যে ফেলে দিয়েছে যার মধ্য থেকে উঠে আসা তার পক্ষে প্রায় অসম্ভব হয়ে উঠছে।\nহঠাৎ করে বিএনপির অভ্যন্তরস্থ মুক্তিযোদ্ধাদের ঘুম ভাঙ্গার ফলে এমন অবস্থার সৃষ্টি হয়েছে যে, বিএনপিকে এই মুহূর্তে আর পরিপূর্ণভাবে ধ্বংস করা সম্ভব হচ্ছে না। ফলে যে পথ ধরে ধর্মান্ধ রাজনৈতিক দলগুলো এগিয়ে চলছিল, এখন থেকে সে পথ ধরে এগিয়ে চলা তাদের পক্ষে আর লাভজনক হচ্ছে না। কারণ জনগণের কাছে তাদের ধর্মীয় মুখোশ খুলে পড়েছে এমনকি বিএনপির কাছেও। এখন থেকে তাই তারা চেষ্টা করছে, ষড়যন্ত্রের মাধ্যমে এমন একটা অবস্থার সৃষ্টি করা, যার ফলে এ দেশের বর্তমান বাঙালি জাতীয়তাবাদের জাগরণ ও গণতান্ত্রিক পরিবেশ সম্পূর্ণভাবে বিপর্যস্ত হয়ে পড়ে এবং এ দেশে ভবিষ্যতে নির্বাচন অনুষ্ঠান যাতে অসম্ভব হয়ে পড়ে। এই রকম একটা পরিবেশ সৃষ্টি করতে পারলে তারা গোপনে সশস্ত্র আন্দোলনের পথ ধরে এ দেশের মানুষকে শঙ্কিত করে শাসনযন্ত্র দখল করার ঘৃণ্য ষড়যন্ত্রে লিপ্ত। এই ধরনের সশস্ত্র আন্দোলনের মাধ্যমে ক্ষমতা দখলের জন্য এ দেশের ধর্মান্ধ রাজনৈতিক দলগুলো বহুদিন ধরে তাদের কর্মীবাহিনীর একাংশকে দেশে এবং বিদেশে সামরিক প্রশিক্ষণ দিয়ে গড়ে তুলেছে। দেশে একটা অরাজকতাপূর্ণ আবহাওয়া সৃষ্টি করতে পারলেই তারা তাদের সামরিক কায়দায় ও সামরিক বাহিনী পুলিশ ও বিডিআর বাহিনী এবং আমলাদের মধ্যে ঘাপটি মেরে থাকা চরদের সহযোগিতায় গণতন্ত্র ধ্বংস করার উদ্দেশ্যে দেশবাসীর ওপর চাপিয়ে দিতে চাচ্ছে ধর্মের নামে মিথ্যাচারের সৌদি শাসন যাতে মুহাম্মদী (সাঃ) ইসলাম এবং গণতন্ত্র মাথাচাড়া দিয়ে উঠে দেশের মানুষ শান্তি (ইসলাম) নিয়ে না থাকতে পারে।\nসরকারকে আরো কঠোর হবার সময় এসেছে। সাপকে দয়া দেখালে অথবা অসাবধান থাকলে ছোবল মারবেই। স্মরণ রাখতে হবে সাপের বাচ্চা সাপই হয়।\nএর দ্বারা পোস্ট করা Haqqani এই সময়ে ৩:২৩ AM কোন মন্তব্য নেই:\nকেন্দ্রীয় শহীদ মিনার যেভাবে হলো\nসংলাপ ॥ ঢাকা চিকিৎসা মহাবিদ্যালয়ের ছাত্রাবাস প্রাঙ্গণে কেন্দ্রীয় শহীদ মিনারের নির্মাণ কার্য শুরু করা হয় ১৯৫৬-৫৭ সালে। নকশা ও সামগ্রিক পরিকল্পনাকারী হামিদুর রহমান। নির্মাণ কার্য তদারকিতে পূর্ব পাকিস্তান সরকারের নাগরিক গণপূর্ত বিভাগ। কেন্দ্রীয় শহীদ মিনারের জটিল বৃত্তান্তটি ছড়িয়ে আছে সুদীর্ঘ, বিপদসঙ্কুল ছয়টি দশকে ব্যাপ্ত হয়ে।\nস্থপতি হামিদুর রহমান বলেন, চিত্রশিল্পে ইংল্যান্ডে উচ্চ শিক্ষা লাভ করে আমার স্বদেশে প্রত্যাবর্তনের পর থেকেই সে কাহিনীর সূচনা হয়। আমার জন্য ১৯৫৬ সালের হেমন্তকালের প্রারম্ভটি অত্যন্ত উত্তেজক হয়ে ওঠে। প্রয়াত শিল্পী জয়নুল আবেদিন আমাকে গণপূর্ত বিভাগের প্রধান প্রকৌশলী জনাব এম এ জব্বারের সঙ্গে অবিলম্বে সাক্ষাত করার জন্য অনুরোধ করেন। সেটি ছিল ঢাকায় শীত সমাগমের এক ধোঁয়াটে কিন্তু উজ্জ্বল প্রাতঃকাল। আমি জনাব জব্বারের অফিস কক্ষে গিয়ে উপস্থিত হলে ১৯৫২ সালে বাংলা-ভাষা আন্দোলনে যেসব শহীদ মৃত্যুবরণ করেছিলেন তাদের স্মৃতি রক্ষার উদ্দেশ্যে একটি কেন্দ্রীয় শহীদ মিনার নির্মাণের সম্ভাব্যতা সম্পর্কে যে জল্পনা-কল্পনা করা হচ্ছিল, আমাকে তা জানানো হলো।\n১৯৫৭ সালে প্রধান প্রকৌশলীর অনুরোধ অনুসারে আমি একটি মডেল ও ৫২টি নকশার কাগজপত্র প্রস্থত করি, যার সাহায্যে ওই নির্মাণ কাজটি বুঝবার সুবিধা হতে পারে। অন্যান্য শিল্পী ও স্থপতিকেও তাদের ওই সম্পর্কে চিন্তাভাবনার সমর্থনে কাগজপত্র জমা দিতে অনুরোধ জানানো হয় এবং সে অনুসারে কাজও হয়। বিখ্যাত গ্রিস দেশীয় স্থপতি ডক্সিয়াডেস নির্বাচন কমিটির সভাপতি মনোনীত হন। জনাব জব্বার, শিল্পী জয়নুল আবেদিন এবং আরও কয়েকজন সরকারি আমলা ওই কমিটির সদস্য ছিলেন। আমার প্রস্থতকৃত নির্মাণ কল্পনাটিই ‘সবুজ সঙ্কেত’ লাভ করে এবং সেই মুহূর্ত থেকে মিনার সম্পূর্ণ করার উদ্দেশ্যে সব কর্মকাণ্ড শুরু হয়ে যায়। সে সময়ের নগরাঞ্চলের নির্বাহী প্রকৌশলী জনাব মঈনুল ইসলামের প্রত্যক্ষ তত্ত্বাবধানে তার অফিসে আমার ‘মডেল’ ও অন্যান্য কাগজপত্র নিয়ে যাওয়া হয় এবং নির্মাণ কাজটিকে পূর্ণাঙ্গ রূপ দেয়ার জন্য প্রায় সার্বক্ষণিক কাজকর্ম চলতে থাকে। কয়েকদিন পর গণপূর্ত বিভাগ আমাকে একজন সহায়ক কর্মী প্রদান করে, যিনি ছিলেন তাদের প্রধান ভ্রাম্যমাণ স্থপতি জাঁ ডুলুর্যান্ড নামের এক ড্যানিশ ভদ্রলোক। আমার পরিকল্পনাটি এবং মডেলগুলো নিয়ে আমি গণপূর্ত বিভাগের ইমারতের চতুর্থ তলায় চলে যাই। ডুলুর্যান্ড আমার জন্য বড় এক প্রস্থ নীল নকশা এবং কয়েকটি কার্যকরী মডেল প্রস্তুত করে দেন।\n১৯৫৭ সালের শেষভাগে আমার এ সম্পর্কিত কার্যকলাপ বেশ দ্রুত অগ্রসর হতে থাকে। ১৯৫৭ সালের নভেম্বরে ঢাকা চিকিৎসা মহাবিদ্যালয়ের ছাত্রাবাসের চত্বরে কেন্দ্রীয় শহীদ মিনারের ভিত্তি স্থাপন করা হয়। ১৯৫৮ সালের একুশে ফেব্রুয়ারির আগেই পূর্ণাঙ্গ শহীদ মিনারের নির্মাণ কর্মটি শেষ করে ফেলার পরিকল্পনাও গ্রহণ করা হয়। আর্থিক প্রসঙ্গ এবং অন্যান্য দফতর সম্পর্কিত কাগজপত্র আমার নির্মাণ কল্পনার সম্মানী (রয়্যালটি) বাবদ আমি মাত্র পঁচিশ হাজার টাকা দাবি করেছিলাম। মিস নভেরা আহমেদের তিনটি ভাস্কর্য কর্ম সম্পাদন করার জন্য দশ হাজার টাকা চাওয়া হয়েছিল। আমার যতদূর মনে পড়ে, আমার সমগ্র কর্মীদলটির জন্য পাঁচ হাজার টাকা মাত্র প্রদান করা হয়েছিল। শহীদ মিনারের নিম্ন তলের দেয়ালে আমি ১০০০ বর্গফুটের ম্যুরাল এঁকে দিয়েছিলাম। আর নভেরা তিনটি ভাস্কর্য কাজ নির্মাণ করেছিলেন। যেগুলো মিনারের স্টুডিও (কর্মশালা) কক্ষের অন্ধকারে চিরদিনের জন্য বন্ধ হয়ে রইল। শেষ পর্যন্ত ২১শে ফেব্রুয়ারি মিনারের অসম্পূর্ণ স্তম্ভগুলোর ছায়াতলেই অনুষ্ঠিত হয়ে গেল। সেই তারিখের পরেও আমরা কর্মরত রইলাম। কিন্তু পরিকল্পিত নির্মাণ কার্যটি সম্পূর্ণ করে আমার জন্য আমাদের সেখানে থাকতে দেয়া হলো না। আইয়ুব খানের সামরিক শাসনের প্রথম দিনেই আমাকে সে স্থান থেকে বের করে দেয়া হলো। এমনকি আমরা আমাদের শিল্পকর্মের সরঞ্জামাদি ও ব্যক্তিগত সামগ্রীও নিয়ে আসার সুযোগ পাইনি। স্টুডিওর দরজায় একটা বিশালায়তন তালা ঝুলিয়ে দেয়া হয়েছিল, আর তার পাশেই দাঁড়িয়েছিল এক সতর্ক ‘জওয়ান’। আমার ধারণা, এই প্রকল্প সম্পর্কিত কিছু কিছু দলিলপত্র এখনও নগর গণপূর্ত শাখার দফতরে ‘ইডেন’ ইমারতের স্থাপত্য বিভাগে পাওয়া যেতে পারে।\n১৯৫৮ সালের শেষভাগ, ‘লিডার এক্সচেঞ্জ’ কর্মসূচির অধীনে ১৯৫৮ সালের অক্টোবরে আমি যুক্তরাষ্ট্রে চলে যাই। ফিলাডেলফিয়ায় অবস্থিত ফাইন আর্টস একাডেমিতে আমি বিদেশি শিক্ষার্থী রূপে কাজ শুরু করি। কিন্তু আমার অন্তরে ফেলে আসা অসম্পূর্ণ মিনারটির চিন্তা এত বেশি ছিল যে, অল্প কিছু দিনের মধ্যে আমাকে স্বদেশে ফিরে আসতে হলো। তথাপি আমার অনুকূলে এক বিন্দু পরিবর্তনের আভাসও পাওয়া গেল না। সামরিক আইন তখন তার মহিমার শিখরে অবস্থান করছিল এবং কারও সাহস ছিল না যে, ‘পরিত্যক্ত’ মিনারটির বিষয়ে কোন কথা বলে। বহু বছর পার করে অবশেষে ১৯৬৩-৬৪ সালে এই নিস্তব্ধতা ভাঙে। মিনারের কাজ আবার আরম্ভ করার উদ্দেশ্যে পূর্ব পাকিস্তান সরকার সে বছর বিশেষজ্ঞদের নিয়ে একটি কমিটি গঠন করে। এই কমিটিতে ছিলেন ড. মাহমুদ হোসেন, ঢাকা বিশ্ববিদ্যালয়ের তৎকালীন ভাইস চ্যান্সেলার ও আর্ট কলেজের তৎকালীন প্রিন্সিপাল শিল্পী জয়নুল আবেদিন এবং ঢাকা বিশ্ববিদ্যালয়ের প্রয়াত অধ্যাপক মুনীর চৌধুরীর মতো কিছু বিখ্যাত ব্যক্তি। আমার ধারণা ছিল যে, তারা আমাকে অচিরেই ডাকবেন, কিন্তু তা ঘটবার আগেই ওই কমিটি যেন রাতারাতি হাওয়ায় উবে গেল। পরবর্তীকালে ওই কমিটির একজন সদস্য আমাকে জানিয়েছিলেন যে, ওই কমিটি আমাকে অনুরোধ জানাতে উদ্যোগ নিয়েছিল যেন প্রত্যেকটি স্তম্ভের জন্য আমি আরব্য ‘টোগরা’ (শিরস্ত্রাণ?) নির্মাণ করে দেই। অতঃপর শহীদ মিনারের ওপর নিস্তব্ধতার প্রগাঢ় ও দীর্ঘ এক ছায়া নেমে আসল।\n১৯৭২ সালের প্রারম্ভকাল, বাংলাদেশ সরকার বিষয়টির গুরুত্ব অনুধাবন করল। মিনারের কাজ এবারে একেবারে সম্পূর্ণ করে ফেলতে তারা উদ্যোগী হল। শহীদ মিনার নতুন ভাবে নির্মাণ পরিকল্পনার জন্য তারা নতুন প্রতিযোগিতা আহ্বান করল এবং বিচারের জন্য কিছু বিচক্ষণ বিচারক নিয়োগ করলেন। এবার দেশের সব শিল্পী ও স্থপতি গোষ্ঠী দলবব্ধ হয়ে তাদের কর্ম-পরিকল্পনা কমিটিতে উপস্থাপন করল। এই প্রতিযোগিতা স্থানীয় সংবাদ মাধ্যমে অগ্রিম প্রচারণা লাভ করল এবং সেসঙ্গে জনমতও কর্মকর্তারা লিপিবদ্ধ করলেন।\nএকদিন বঙ্গভবনের কেন্দ্রীয় বৃহত্তর কক্ষে সবক’টি উপস্থাপনা প্রদর্শিত হলো। ওই কমিটির, গণমাধ্যমের এবং জনগণের প্রতিক্রিয়ায় দেখা গেল আমার দলটির উপস্থাপিত নির্মাণ কল্পনাটি তাদের সুস্পষ্ট সমর্থন লাভ করেছে। সবারই মতামত ছিল মিনারটির সেই পূর্ব পরিচিত মূল পরিকল্পনাটির জন্যই- যা ছিল আমার সৃষ্টিকর্ম। সে সঙ্গে আশা করা হলো যে, আরও কিছু সংযোজন করা হবে। আগেই আমার দলটি ঠিক এই পরিকল্পনাটিই প্রকাশ করেছিল। অতঃপর খুব ভালো, কঠিন কিছু কার্য সম্পাদন করা হলো এবং আমাদের ক্রিয়াকর্ম দেখে তারা বেশ সন'ষ্ট হলেন। এরপর আবার সেই দীর্ঘসূত্রতা, কিন্তু সময় তো থেমে থাকে না এবং অবিলম্বেই ১৯৭২ সালের ২১শে ফেব্রুয়ারি এসে গেল। কোনো অদৃশ্য হাত যেন শহীদ মিনারের নিম্নের দেয়াল থেকে আমার অঙ্কিত ১০০০ বর্গফুটের ম্যুরালটির ওপর সাদা চুনকাম করে দিল। এ ব্যাপার দেখে আমার ক্রোধের অন্ত রইল না। কিন্তু রহস্য উন্মোচনের সূত্র কেউ আমাকে দিতে পারল না, এমনকি নগর অঞ্চলের গণপূর্ত বিভাগটিও নয়, যদিও তারাই ছিল সমগ্র কাজটির রক্ষণাবেক্ষণের দায়িত্বে।\nএর দ্বারা পোস্ট করা Haqqani এই সময়ে ৩:২২ AM কোন মন্তব্য নেই:\nভাষা সংগ্রামীদের দাবী - বাঙালি ও বাংলা ভাষার পরিপ...


He thinks young people will drive slower when there is bad roads and reduce accidents - Bengali Oneindia\n8 min ago নাগরিকত্ব আইনের বিরুদ্ধে কর্মসূচি! সোমবার রাজপথে নামছেন মমতা\n22 min ago ৭১-এর মুক্তিযুদ্ধের জন্য ১৯৭০ থেকেই তৈরি ছিল ভারত\n26 min ago ২০১৯-এ গুগলে সব থেকে বেশি কী খুঁজেছেন সবাই?\n37 min ago সিএবি বিরোধী বিজ্ঞাপন সংবিধান বিরোধী! রাজ্যে শান্তির জন্য আবেদন রাজ্যপালের\n| Updated: Sat, Nov 2, 2019, 17:40 [IST]\nসকলে সবকিছু সমান চোখে দেখে না। যদিও সেই ব্যাপারটা অনেকসময়ই ভুলে গিয়ে রাজনৈতিক ব্যক্তিত্বরা নিজেদের ব্যক্তিগত মতামত প্রকাশ্যে বলে ফেলেন। যা অনেক সময়ই জনগণ ঠিকভাবে নেয় না। জনগণের মন জয় করতে অনেকসময়ই তাঁরা এমন কিছু মন্তব্য করে বসেন, যেটা পরে বিতর্কের সৃষ্টি করে। যেমনটা ঘটল অসমের বিজেপি সাংসদ পল্লব লোচন দাসের সঙ্গে।\nবৃহস্পতিবার তেজপুরে এক প্রকাশ্য জনসভায় সাংসদকে অসমের বেহাল রাস্তা নিয়ে প্রশ্ন করা হয়। তিনি তখন ভাল রাস্তার সুবিধা কি বলতে গিয়ে হাস্যকর মন্তব্য করে বসেন। বিজেপি সাংসদ জানান, বাজে বা ভালো রাস্তা নির্মাণ করলেই দুর্ঘটনা কমানো যাবে না। বরং তিনি মনে করেন খারাপ রাস্তা হলে যুবকরা ধীরে গাড়ি চালাবে এবং তাতে দুর্ঘটনা হওয়ার সম্ভাবনা অনেক কম। এর অর্থ তিনি বলতে চাইছেন যে রাস্তার অবস্থা ভালো হলেই বেশি দুর্ঘটনা হয়।\nপল্লব লোচন দাস বলেন, 'রাস্তার জরাজীর্ণ অবস্থা যুব সমাজকে বাধ্য করবে ধীরগতিতে গাড়ি চালাতে, যা রাজ্যে দুর্ঘটনা কমাতে সহায়তা করবে।’ তিনি আরও জানিয়েছেন, অসমের বিজেপি সরকার সফলতার সঙ্গে ভালো রাস্তা নির্মাণ করেছে, কিন্তু তা রাজ্যে দুর্ঘটনার সংখ্যা বাড়িয়ে দিয়েছে।\nassam অসম রাস্তা দুর্ঘটনা\nHe thinks young people will drive slower when there is bad roads and reduce accidents


আরটিআইএর জবাবে উত্তরকন্যা নিয়ে সামনে এলে বিস্ফোরক তথ্য! আরো তথ্য অচিরেই? – প্রিয় বন্ধু বাংলা\nহোম > রাজ্য > উত্তরবঙ্গ > আরটিআইএর জবাবে উত্তরকন্যা নিয়ে সামনে এলে বিস্ফোরক তথ্য! আরো তথ্য অচিরেই?\nআরটিআইএর জবাবে উত্তরকন্যা নিয়ে সামনে এলে বিস্ফোরক তথ্য! আরো তথ্য অচিরেই?\n২০১১ সালে দীর্ঘ বাম-জমানার অবসান ঘটিয়ে রাজ্যের শাসনভার নিজের হাতে তুলে নেন তৃণমূল কংগ্রেস নেত্রী মমতা বন্দ্যোপাধ্যায়। আর এই ক্ষমতা হস্তান্তরের পরেই তিনি নজর দেন ক্ষমতার ভরকেন্দ্রের বিকেন্দ্রীকরণের দিকে। শুধু কলকাতা নয়, সুদূর উত্তরবঙ্গের মানুষও যাতে যথাযথ পরিষেবা পান সেই লক্ষ্যে তিনি উত্তরবঙ্গে চালু করেন ‘উত্তরকন্যা’।\nঅনেক ঢাক-ঢোল পিটিয়ে চালু হওয়া উত্তরকন্যাকে উত্তরবঙ্গের নবান্ন বলে আখ্যা দেওয়া হয়। অর্থাৎ উত্তরবঙ্গের প্রশাসনিক ভরকেন্দ্র বা প্রশাসনিক সিদ্ধান্ত নেওয়ার শেষকথা হবে উত্তরকন্যা। কিন্তু, এই ঘটনা নিয়ে মনে প্রশ্ন জাগায় বর্তমানে সরকারি কর্মচারীদের স্বার্থরক্ষায় অন্যতম পথিকৃৎ দেবাশিস শীল সমগ্র বিষয়টি নিয়ে এক আরটিআই করেন। আর তার পরিপ্রেক্ষিতে তিনি এক জবাব পান – যাতে সামনে এসেছে বিস্ফোরক তথ্য।\nদেবাশিসবাবুর দাবি অনুযায়ী, সেই আরটিআইএর জবাবটি এসেছে ‘হাউসিং ডিপার্টমেন্ট’ থেকে। সেখানে তাঁকে স্পষ্ট জানানো হয়েছে – ওই দপ্তরের কোন পদই নাকি নেই উত্তরকন্যায়, এমনকি কোনো কর্মীও নেই। এর সাথেই দেবাশিসবাবু আরো জানান, কিছুদিন আগেই সোশ্যাল ওয়েলফেয়ার দপ্তরের সঙ্কেত চক্রবর্তীকে উত্তরবঙ্গে বদলি করা হয়, অথচ তাঁর বেতন এখনো হচ্ছে কলকাতার বিকাশভবন থেকে। অর্থাৎ ওই দপ্তরের ক্ষেত্রেও প্রশ্ন উঠে যাচ্ছে যে উত্তরকন্যায় কোন পদের বেতন কলকাতা থেকে কেন দিতে হচ্ছে?\nদেবাশিসবাবুর আরো বক্তব্য, আমি আরটিআই করার দুবছর দুমাস বাদে দুটি দপ্তরের গতি-প্রকৃতির স্পষ্ট অবস্থান বোঝা গেল। আশা করছি, অচিরেই বাকি দপ্তরের অবস্থানও স্পষ্ট হয়ে যাবে। তিনি আরো বলেন, কোনো ‘সেক্রেটারিয়েট অফিস’ কোন ‘অ্যাসিস্টেন্ট ডিরেক্টরকে’ দিয়ে চালানোও যায় না। দীর্ঘদিনের অভিজ্ঞতা থেকে আমাদের সন্দেহটা সেখান থেকেই হয়, তাই এই আরটিআই করা। তবে, আমার স্থির বিশ্বাস অন্যান্য দপ্তরেরও উত্তর একই হবে – তাই আমার করা আরটিআইএর জবাব দিতে এত সময় নিতে হচ্ছে সরকারকে।\nএরপরেই দেবাশিসবাবুর বিস্ফোরক দাবি, সোশ্যাল ওয়েলফেয়ার দপ্তরের সংকেত চক্রবর্তীর ঘটনা এবং হাউসিং ডিপার্টমেন্টের লিখিত জবাব পাওয়ার পর আমার স্থির বিশ্বাস উত্তরকন্যায় কোন দপ্তরেরই কোন পদ নেই। ওই ভবনটি কোটি কোটি টাকা খরচ করে বানানো হয়েছে শুধুমাত্র প্রতিবাদী সরকারি কর্মীদের সুদূর উত্তরবঙ্গে বদলি করে তাঁদের প্রতিবাদী চরিত্রকে ভয় দেখানোর জন্য এবং সরকারের বিরুদ্ধে মুখ খোলার ‘শাস্তি’ দিতে। আর তাই বলতে বাধ্য হচ্ছি – উত্তরকন্যায় ঝাঁ-চকচকে অফিস থেকে শুরু করে সব আছে, শুধু পদ নেই! ব্রিটিশ আমলে যেমন দ্বীপান্তরে পাঠানো হত কন্ঠরোধ করতে, এই সরকারের জমানাতেও ‘উত্তরকন্যা’ তার থেকে আলাদা কিছু নয়।\nদেবাশিসবাবু আরো জানান, সরকারের লিখিত জবাবেই প্রমাণিত, উত্তরকন্যায় কোন পদ নেই, কর্মী নেই – এমনকি কর্মীদের বেতন দেবার লোকও নেই! তাহলে, এই সচিবালয় তৈরির মূল উদ্দেশ্যটা কি তাতো সহজেই অনুমেয়। তবে এখানেই নাকি উত্তরকন্যা সম্পর্কে ‘বিস্ফোরক তথ্যের’ সমাপ্তি নয় – দেবাশিসবাবুর কথা অনুযায়ী, সোশ্যাল ওয়েলফেয়ার বা হাউসিং ডিপার্টমেন্টের পর, উত্তরকন্যা নিয়ে আরো এরকম বিস্ফোরক তথ্য তিনি ধারাবাহিক ভাবে সামনে নিয়ে আসবেন এবং সেই তথ্য তিনি এক্সক্লুসিভলি তুলে দেবেন শুধুমাত্র প্রিয় বন্ধু মিডিয়ার হাতে। সব মিলিয়ে, উৎসবের মরশুমে দেবাশিসবাবুর করা আরটিআইএর পরিপ্রেক্ষিতে ঝড় উঠে গেল রাজ্য-রাজনীতি থেকে রাজ্য সরকারি কর্মচারীদের মধ্যে।\nউত্তরকন্যা নিয়ে দেবাশিস শীলের করা আরটিআইএর হাউসিং ডিপার্টমেন্টের সেই জবাব।


বিশ্বনাথে উপজেলা আইন-শৃঙ্খলা কমিটির মাসিক সভা অনুষ্ঠিত\nপ্রকাশিত হয়েছে : ৭:০২:০২,অপরাহ্ন ২১ অক্টোবর ২০২১\nবিশ্বনাথ উপজেলা আইন-শৃঙ্খলা কমিটির মাসিক সভা অনুষ্ঠিত হয়েছে। বৃহস্পতিবার (২১ অক্টোবর) সকাল ১১টায় উপজেলা বিআরডিবি মিলনায়তনে এ সভা অনুষ্ঠিত হয়। সভায় সভাপতিত্ব করেন উপজেলা নির্বাহী কর্মকর্তা (ইউএনও) ও পৌর প্রশাসক সুমন চন্দ্র দাশ। সভায় প্রধান অতিথির বক্তব্য রাখেন উপজেলা পরিষদের চেয়ারম্যান এসএম নুনু মিয়া।\nসভার শুরুতেই সভার সদস্য সচিব ও থানার অফিসার ইনচার্জ গাজী আতাউর রহমান গত মাসের মামলার পরিসংখ্যান তুলে ধরে উপজেলার আইন শৃঙ্খলার বিষয়ে বিস্তারিত বক্তব্য রাখেন। এসময় তিনি জানান, থানায় জিডি, মামলা বা পুলিশ ক্লিয়ারেন্সে কোন টাকা পয়সা নেয়া হয়না। এসব বিষয়ে কারো সাথে টাকা লেনদেন না করার জন্য তিনি অনুরোধ জানান।\nসভায় প্রধান অতিথির বক্তব্যে এসএম নুনু মিয়া বলেন, বিশ্বনাথ উপজেলা ধর্মীয় সম্প্রীতির একটি দৃষ্ঠান্ত রেখেছে। সারাদেশে পূজাকে কেন্দ্র করে বিশৃঙ্খলা হলেও বিশ্বনাথে কোন অপ্রীতিকর ঘটনা ঘটেনি। সকলের সহযোগিতায় শান্তি ও সুন্দর পরিবেশে শারদীয় দূর্গাপূজা পালন করেছে সনাতন ধর্মালম্বিরা। এজন্য তিনি উপজেলা প্রশাসন, থানা প্রশাসন, উপজেলা আওয়ামী লীগ এবং উপজেলার সর্বস্তরের জণগনকে তিনি ধন্যবাদ ও কৃতজ্ঞতা জানান।\nসভায় বক্তব্য রাখেন, সহকারী কমিশনার (ভূমি) মো. কামরুজ্জামান, উপজেলা আওয়ামী লীগের সাধারণ সম্পাদক (ভারপ্রাপ্ত) ফারুক আহমদ, বিশ্বনাথ সদর ইউনিয়ন পরিষদের চেয়ারম্যান ছয়ফুল হক, দৌলতপুর ইউনিয়ন পরিষদের চেয়ারম্যান মোহাম্মদ আমির আলী, রামপাশা ইউনিয়ন পরিষদের চেয়ারম্যান অ্যাডভোকেট মোহাম্মদ আলমগীর, খাজাঞ্চি ইউনিয়ন পরিষদের চেয়ারম্যান তালুকদার মো. গিয়াস উদ্দিন, সিলেট পল্লী বিদ্যুৎ সমিতি বিশ্বনাথ জোনাল অফিসের ডিজিএম সাইফুল ইসলাম, উপজেলা সমাজসেবা কর্মকর্তা মোহাম্মদ আশরাফুল ইসলাম, বিশ্বনাথ প্রেসক্লাবের সাধারণ সম্পাদক নবীন সোহেল, সাংবাদিক প্রনঞ্জয় বৈদ্য অপু, উপজেলা হিন্দু-বৌদ্ধ-খ্রিস্টান ঐক্য পরিষদের সাধারণ সম্পাদক সমরেন্দু বৈদ্য।\nসভায় উপস্থিত ছিলেন, উপজেলা ভাইস চেয়ারম্যান মাওলানা হাবিবুর রহমান, উপজেলা প্রাণী সম্পদ কর্মকর্তা আব্দুস শহিদ হোসেন, উপজেলা শিক্ষা অফিসার মো. আব্দুর রাজ্জাক, লামাকাজি ইউনিয়ন পরিষদের চেয়ারম্যান কবির হোসেন ধলা মিয়া, অলংকারি ইউনিয়ন পরিষদের চেয়ারম্যান নাজমুল ইসলাম রুহেল, দশঘর ইউনিয়ন পরিষদের চেয়ারম্যান এমাদ উদ্দিন খান, দেওকলস ইউনিয়ন পরিষদের ভারপ্রাপ্ত চেয়ারম্যান খায়রুল আমিন আজাদ, হাজী মফিজ আলী বালিকা উচ্চ বিদ্যালয় ও কলেজের অধ্যক্ষ নেহারুন নেছা, উপজেলা স্বাস্থ্য কমপ্লেক্সের মেডিকেল অফিসার ডা. সুনির্মল বিশ্বাস, বিশ্বনাথ সরকারি কলেজের সহকারি অধ্যাপক মো. আব্দুস সহিদ, উপজেলা আনসার ভিডিপি কর্মকর্তা হাবিবুর রহমান সাজ্জাদ প্রমূখ।\nবেড়া পৌর নির্বাচনে নৌকার মাঝি হলেন “আসিফ শামস রঞ্জন”


হাসিনা যখন বুঝলেন তখন বাংলাদেশ বদলে গেছে - Gournadi.com\nপ্রচ্ছদ/আর্কাইভ/হাসিনা যখন বুঝলেন তখন বাংলাদেশ বদলে গেছে\nঅমিত রহমান: শেখ হাসিনা জানতেন শাহবাগের গণজাগরণ তাকে সাহায্য করতে আসেনি। তবুও কৌশলগত কারণে এটাকে তিনি শুধু গ্রহণই করেননি, সাজাতেও চেয়েছিলেন নিজের মতো করে। কাদের মোল্লার রায়ের পরপরই আচমকা ঝড়ের গতিতে শাহবাগে কতিপয় ব্লগার জড়ো হন। এর পেছনে একটি সুসংগঠিত শক্তি জড়িত এই খবর প্রধানমন্ত্রীর কাছে পৌছে বিদ্যুৎগতিতে। একজন পরামর্শকের সঙ্গে কথা বলে তিনি ত্বরিত সিদ্ধান্ত নেন এটাকে তার কবজায় রাখার জন্য। সঙ্গে সঙ্গেই গোয়েন্দাদের নির্দেশ দেন যাতে শাহবাগের নিয়ন্ত্রণ অন্যদের হাতে চলে না যায়। খোলা হয় কন্ট্রোল রুম। খানাপিনার ব্যবস্থা করা হয়। মিডিয়া আগেই নেমে পড়েছে। প্রচারণা শুরু হয়ে গেছে বিরতিহীন। প্রধানমন্ত্রী তার অনুগত কতিপয় সংস্কৃতি কর্মীকে সেখানে পাঠান। ছাত্রলীগ নিয়ন্ত্রণ নেয়। যদিও শুরুর দিকে চেনা বামপন্থীদের নিয়ন্ত্রণে ছিল। বঙ্গবন্ধুর ছবি টানানো নিয়েও বিতর্ক হয়। তখন বলা হয় যেহেতু জয় বাংলা স্লোগান দেয়া হচ্ছে তাতে করে বঙ্গবন্ধু স্লোগান না দেয়াই ভাল। হাসিনা মেনে নেন অনেক কষ্টে। যখন জাহানারা ইমামের ছবি টানানো হয় তখন ক্ষোভ সামলাতে পারেননি।\nএর আগে পানি ঘোলা হয়ে গেছে অনেকখানি। দলীয় নেতারা সেখানে নাজেহাল হয়েছেন। একই যুক্তি- জাগরণকে নিরপেক্ষ রাখতে হবে। কিন্তু যখন ব্লগার রাজীব খুন হলেন তখন দৃশ্যপট বদলে গেলো। ব্লগাররা আবার ফিরে এলেন নতুন শক্তিতে। তখনই চাউর হয়ে গেছে ব্লগার রাজীবের ব্লগে ইসলাম ও মহানবী(সঃ)কে অবমাননা করে লেখার কাহিনী। ইনকিলাবের হাতেও তা পৌছায়। তারা ছেপে দেয় যথারীতি। স্ফুলিঙ্গের মতো ছড়িয়ে পড়ে সর্বত্র। এরপর ‘আমার দেশ’ লুফে নিল। তখনই বিতর্কিত হয়ে গেল গণজাগরণ মঞ্চ। ‘নাস্তিকদের আড্ডা’ বলে প্রচার করতে থাকলো মিডিয়ার একটি অংশ। দ্বিধা-বিভক্ত হয়ে গেল জাগরণ মঞ্চের চেতনা। আওয়ামী লীগেও তখন এক ধরনের নেতিবাচক প্রতিক্রিয়া সৃষ্টি হলো।\nগণজাগরণ মঞ্চের সমন্বয়ক ইমরান এইচ সরকারের কতিপয় সিদ্ধান্ত সরকার প্রধানকে বিচলিত করলো। সরকারের চেয়ে জাগরণ মঞ্চ শক্তিশালী এই বক্তৃতার পর জানার চেষ্টা করলেন এটা বাত কি বাত কিনা? পরে যখন ইমরান সরকার জাতীয় পতাকা তুলতে বললেন তখন খোলাসা হয়ে গেল সবকিছু। প্রধানমন্ত্রী গণজাগরণ মঞ্চের শুরুটা দেখে এমনভাবে আবেগতাড়িত হয়ে গেলেন, গণভবনে বসে মোমবাতি জ্বালিয়েও একাত্মতা প্রকাশ করেন। ব্লগার রাজিবের বাড়িতে যাওয়ার জন্য পরামর্শ দেয় একটি গোয়েন্দা সংস্থা। তিনি সেখানে যান এবং রাজিবকে শহীদ বলেও বর্ণনা করেন। সংসদেও একই ভাষায় বক্তৃতা করেন। বিচারকদের প্রতিও এক ধরনের ইঙ্গিত দেন- যা দেশে-বিদেশে তিরস্কৃত হয়েছে। স্বাধীন বিচার ব্যবস্থার প্রতি এক ধরনের চাপ সৃষ্টির আলামত ছিল সংসদের বক্তৃতায়। ব্লগার রাজিব সম্পর্কে বা তার ব্লগ নিয়ে লেখালেখি চলতে থাকায় প্রধানমন্ত্রী খোজ নিয়ে দেখেন তাকে সঠিক পরামর্শ দেয়া হয়নি। সম্ভবত এসব কারণে একজন গোয়েন্দা প্রধানকে চাকরি হারাতে হয়। একজন আওয়ামী লীগ নেতা তো রাজিবকে দ্বিতীয় মুক্তিযুদ্ধের শহীদ বলে ফতোয়া দিয়ে বসলেন। দ্বিতীয় মুক্তিযুদ্ধ কার বিরুদ্ধে? সেই নেতার উদ্দেশ্য নিয়ে নানা প্রশ্ন এখন দলের ভেতরে।\nরোববার অনুষ্ঠিত আওয়ামী লীগের কার্যনির্বাহী কমিটির বৈঠকে গণজাগরণ মঞ্চ গুটিয়ে নেয়ার পক্ষে মত দেন বেশির ভাগ সদস্য। সাবেক কমিউনিস্ট বর্তমানে আওয়ামী লীগের প্রভাবশালী দুই নেতা বিরোধিতা করেন। তাদের যুক্তি আরও কিছুদিন না চললে লোকজন ভাববে ভয়ে গুটিয়ে নেয়া হচ্ছে। প্রধানমন্ত্রী এই যুক্তি মানেননি। বলেছেন, সবকিছু আবেগ দিয়ে দেখলে চলবে না। আমি তো জানি, কারা ওদের বক্তৃতা-বিবৃতি লিখে দেয়। নূহ-উল আলম লেনিন আত্মপক্ষ সমর্থন করে বলেন, আমার বিরুদ্ধে অভিযোগ- আমি নাকি গণজাগরণ মঞ্চের বক্তৃতা লিখে দেই। এটা সত্য নয়। তখন পাটমন্ত্রী লতিফ সিদ্দিকী মজা করেই বলেন, নিজের ওপর নিচ্ছেন কেন? গণজাগরণ মঞ্চ যারা তৈরি করেছিল তারা এখন চরমভাবে হতাশ। সরকারকেই তারা এ জন্য দায়ী করছেন। তারা বলছেন, সরকার নিয়ন্ত্রণ তার হাতে নেয়ার জন্য জনমনে প্রতিক্রিয়া হয়েছে। এটা যে আওয়ামী লীগেরই একটি প্ল্যাটফর্ম তা বুঝতে কষ্ট হয়নি।\nগণজাগরণ মঞ্চ তৈরি হয়েছিল সরকারের সঙ্গে জামায়াতের কথিত আঁতাতের গল্প নিয়ে। এখানে সরকার ছিল এক পক্ষ। আদালতের রায় চ্যালেঞ্জ করেই জাগরণ সৃষ্টি হয়। প্রধানমন্ত্রী জানতেন কারা পেছন থেকে কলকাঠি নাড়ছে। এর পূর্ণ নিয়ন্ত্রণের জন্য কতিপয় ব্যবসায়ীকে এগিয়ে আসার অনুরোধ জানানো হয়।\nএকজন ব্যবসায়ী ৮০ লাখ টাকা দেন। বিভিন্ন লিফলেট থেকে জানা যায় একজন ঈশ্বরের কথা। তিনি কিভাবে টাকা বিতরণ করছেন তারও দালিলিক প্রমাণ ছিল লিফলেটে। বিরোধী বিএনপি শুরুতে দ্বিধাদ্বন্দ্বে ছিল। সতর্ক অবস্থানে থেকে একটি বিবৃতি দিয়েছিল। বলেছিল, যুদ্ধাপরাধীদের সর্বোচ্চ শাস্তি নিশ্চিতের পাশাপাশি জাগরণ মঞ্চকে জনগণের অন্য দাবিগুলো তুলে ধরতে হবে। ধীরে ধীরে যখন তারা বুঝতে পারলো মঞ্চের কলকাঠি সরকারের হাতে, তখন তারা ভিন্ন অবস্থান নেয়।\nএরশাদ গোড়া থেকেই বিরুদ্ধে ছিলেন। এখন তিনি গুটিয়ে ফেলার পক্ষে প্রকাশ্যে অবস্থান নিয়েছেন। কেবলমাত্র ভারতীয় মিডিয়া এখনও রগরগে খবর দিয়ে চলেছে গণজাগরণের চেতনা নিয়ে। ভারত সরকারের মনোভাবও পক্ষে একদম খোলাখুলিভাবে। বাংলাদেশের জনগণের কাছে ভারতের প্রকাশ্য সমর্থন নয়া এক বার্তা পৌছে দেয়। যে কারণে মঞ্চ বিতর্কিত হয় খুব দ্রুত। বিদেশী মিডিয়া বদলে গেছে। তারা এখন বলছে, গণজাগরণ মঞ্চ সরকারকে বেকায়দায় ফেলেছে। আলজাজিরা প্রায় প্রতিদিনই বিশ্লেষণধর্মী রিপোর্ট দিয়ে চলেছে।\nপ্রশ্ন হচ্ছে শেখ হাসিনা বুঝেও কেন সঠিক সময়ে সিদ্ধান্ত নিতে পারেননি। বলাবলি আছে পেছনের শক্তি এতটাই শক্তিশালী- তার পক্ষে কোন অবস্থান নেয়া ঝুঁকিপূর্ণ হতো। ঝুঁকি তিনি নিলেন ঠিকই যখন সবকিছু তছনছ হয়ে গেছে। ইসলাম বিরোধী হিসেবে তার সরকার পরিচিতি পেয়েছে দেশে এবং বিদেশে। এখন তার সরকারকে ব্লগ নিষিদ্ধ করতে হচ্ছে। ইতিমধ্যেই তিন ব্লগারকে গ্রেপ্তার করা হয়েছে। আরও এক ডজন ব্লগারকে গ্রেপ্তার করা হতে পারে। ট্রাইব্যুনাল গঠিত হচ্ছে ইসলামবিরোধী শক্তির বিচারের জন্য। হেফাজতে ইসলামের নেতাদের কাছে অসহায় আত্মসমর্পণ করতে হচ্ছে সরকারকে। তাতেও কি কাজ হবে?\nজামায়াত-শিবির তো তাণ্ডব অব্যাহত রেখেছে। পুলিশ অসহায়ের মতো দাঁড়িয়ে মার খাচ্ছে। যদিও ক’দিন আগেই তারা গুলির উৎসব করেছে। গত ৩ মাসে রাজনৈতিক সহিংসতায় ১৭১ জনের প্রাণ গেছে। সরকার তার নিয়ন্ত্রণ হারিয়েছে প্রশাসনের ওপর থেকে। সরকার প্রধানকে গ্যারিসনে গিয়ে গণতন্ত্র রক্ষার কথা বলতে হচ্ছে। সংলাপের কথা সরকারই এখন বেশি করে বলছে। বিরোধীদের মন নেই সরকারের সংলাপে। যদিও বিরোধী মতকে স্তব্ধ করতে সরকার এখনও মরিয়া। যেভাবে ডান্ডাবেড়ি পরানো হচ্ছে তা দেখে বোঝা বড় কঠিন এটা একটি গণতান্ত্রিক সরকারের আচরণ। বিরোধী বিএনপির পক্ষে সামান্যতম সৌজন্য দেখালে আজকের অবস্থা হতো না। বাংলাদেশের রূপ বদলাতো না।\nস্বরাষ্ট্রমন্ত্রীর কতিপয় উক্তি পরিস্থিতিকে আরও ঘোলাটে করেছে। সিভিল প্রশাসনেও ব্যাপক প্রতিক্রিয়া। পুলিশ যে কোন সময় বেঁকে বসতে পারে। এতো কিছু ঘটে যাচ্ছে সরকারের পাশে বিদেশী কোন শক্তি দাঁড়ায়নি। বরং সমালোচনামুখর রয়েছে বিদেশী মিডিয়া। ভারত শেষ পর্যন্ত কি করবে তা বলা কঠিন। তারা তাদের স্বার্থই দেখবে। অতীত অভিজ্ঞতা তাই বলে। শেখ হাসিনা এখন কি করবেন? তিনি কি তার নীতি, কর্মপরিকল্পনা বদল করবেন। নাকি অলআউট যাবেন। সেটা যে সম্ভব নয় তা কিন্তু সচেতন যে কেউ বলে দিতে পারেন।\nsource : mzamin.com\nগৌরনদীতে মানবাধিকার দিবস উপলক্ষে র‌্যালী ও আলোচনা সভা


এপ্রিল 6, 2019 ভাল Broker কিভাবে চিনতে পারবো লেখক বিথী ডেব্রে 13621 দর্শকরা\nঅবশ্যই বিটকয়েন (বৈদেশিক বিনিময় লাভ এবং উদ্বায়ীতা) এ "খেলা" ক্ষমতা। বেশ কিছু ফল গাছে ফল পাতলাকরণ একটা গুরুত্বপূর্ণ কাজ। ফল পাতলা না করলে গাছ ভেঙে যাবে এবং মরেও যেতে পারে। কাজী পেয়ারার প্রতি ৫০টা পাতার জন্য একটা ফল রাখতে হবে অথবা ফল যখন মার্বেল আকারের হবে তখন কমপক্ষে ফরেক্স ট্রেডিং শতকরা ৫০ ভাগ ফল ছাঁটাই করতে হবে। প্রতিটি থোকায় একটার বেশি ফল রাখা কোনো ক্রমেই উচিত নয়। অন্যদিকে পেঁপে গাছের প্রতিটা পত্রকক্ষে একটা ফল রাখাই উত্তম। কেননা জড়াজড়ি করে থাকার কারণে কিছুসংখ্যক ফলের আকৃতি স্বাভাবিক থাকে না। ফল পাতলাকরণের মাধ্যমে আকর্ষণীয় আকারের ফল পাওয়া যাবে এবং গাছটাও ভালো থাকবে।\nউচ্চ মানের, টেকসই এবং সস্তা অলিম্পিক রবার বাম্পার প্লেট কিনতে বা পাইকারিতে স্বাগতম - Yifeng ফিটনেস থেকে বিক্রি বন্ধ কালো প্রিমিয়াম সম্পূর্ণরূপে রাবার। আমরা নেতৃস্থানীয় ফিটনেস পণ্য নির্মাতারা এবং চীন মধ্যে সরবরাহকারীদের এক হিসাবে পরিচিত হয়। পাতলা বোনা ফ্যাব্রিক, টাইট-ফিটিং আকৃতির পোষাক। Bodice অংশ intertwined হয়, পিছনে harnesses পাকানো হয়। একটি জিজজ্যাগ সেলাইয়ের সাথে একটি ইলাস্টিক ব্যান্ড (ইলাস্টিক ব্যান্ড) পাশে এবং সমুদ্রের দিক থেকে ফিরে আসা হয়।\nফরেক্স ট্রেডিং - বাইনারি বিকল্প\nদীর্ঘায়িত (EW),7দিন অব্যাহতভাবে পরেন। শিশু এবং কিশোরীদের মধ্যে নিউরোসিস একটি সাধারণ এবং বিপজ্জনক ঘটনা। সিজোফ্রেনিয়া থেকে প্যারানিয়া পর্যন্ত, একটি ফরেক্স ট্রেডিং শিশু অসুরক্ষিত ব্যক্তি হিসাবে বেড়ে ওঠে, তার মস্তিষ্কে কিছু রোগের সাথে বিভিন্ন মানসিক রোগ এবং ভয় সম্ভব।\n৮৮। What ফরেক্স ট্রেডিং is the best way to protect your hard drive data ? অ্যাপ্লিকেশানগুলি তৈরি করার জন্য এখন একটি আলাদা টিউটোরিয়াল উপলব্ধ রয়েছে।\nআপনি সেভ প্রক্রিয়া ত্যাগ করতে পারেন অ্যাবর্টটিপিয়া. একটা অতিরিক্ত সংলাপ আপনেক জানাবে সেটা করতে এটা সুরক্ষিত কি না. বিভিন্ন ওয়েব প্রযুক্তি: সার্ভার-সাইড প্রোগ্রাম ও ক্লায়েন্ট-সাইড স্ক্রিপ্ট, ওয়েব প্রোটোকলসমূহ, ওয়েবসাইট ও ওয়েব অ্যাপ্লিকেশন নির্মাণ, ডাটাবেস-চালিত ওয়েবসাইট, ইত্যাদি।\nডলার হারের উপর ইতিবাচক প্রভাব ফেড এর সুদের হার বাড়াতেও পরিকল্পনা করেছিল। Reddit Marketing এ কিভাবে Karma বৃদ্ধি করতে হয়\nসারমেয়রা সাধারণত অলসের মত শুয়ে থাকে তখনই যখন অবসন্ন হয়ে পড়েছে৷ তবে সবসময় এমনটা নাও হতে পারে৷ দুটি ছোট মুভিং এভারেজ দীর্ঘতম মুভিং এভারেজের বাইরে থাকলে কেবলমাত্র লম্বা লেনদেন করতে হবে এবং দুটি শট এমএ ফরেক্স ট্রেডিং দীর্ঘতম মুভিং এভারেজের পরে উভয় ক্ষেত্রেই শট করা হবে।\nলাল বাহিনীর যুদ্ধ শেষে7টি বিভাগ, 11 ব্রিগেড, 114 রেজিমেন্ট এবং রকেট আর্টিলারি 38 টি পৃথক বিভাগ ছিল। মোট 10 হাজারেরও বেশি স্ব-চালিত স্বয়ং-চালিত লঞ্চার এবং 1২ মিলিয়ন রকেটের বেশি গার্ডস মার্টর ইউনিটগুলির অস্ত্রোপচারের জন্য নির্মিত হয়েছিল। এমপিডি প্রশাসনিক অফিসের দ্বারা আপনার আবেদনটি পর্যালোচনা এবং অনুমোদিত হওয়ার পরে আপনাকে অর্থ প্রদানের সাথে কীভাবে এগিয়ে যেতে হবে তা নির্দেশ করা হবে।\nকিন্তু ঘটনাগুলি আশ্চর্যজনক গতির সাথে আমার চারপাশে পরিবর্তিত হলে কিছু আরও গুরুত্বপূর্ণ হয়ে ওঠে এবং কিছু সম্পূর্ণরূপে তার অর্থ হারিয়ে ফেলে - আমি ইচ্ছাকৃতভাবে এমন একটি বিষয় মিস করেছি। আপনি আপনার MT4 / MT5 প্ল্যাটফর্মে আপনার ট্রেডিং কার্যকলাপের প্রতিবেদনটি তৈরি করতে পারেন। MT4 টার্মিনালের উইন্ডোতে "অ্যাকাউন্ট হিস্টোরি" তে রাইট -ক্লিক করুন (অথবা MT5 এ "টুলবক্স"), "কাস্টম পিরিয়ড" নির্বাচন করে সময়কাল (যেমন 1 বছর, 1 মাস, 1 সপ্তাহ) সেট করুন, এবং তারপরে "সেইভ রিপোর্টে" রাইট -ক্লিক করুন।\nবেশিরভাগ রাশিয়ান লেখক তাদের বইগুলিতে ব্র্যান্ড স্থাপন করার জন্য বিপণন সংস্থার সাথে তাদের বাণিজ্যিক সম্পর্কের সত্যতা অস্বীকার করতে পছন্দ ফরেক্স ট্রেডিং করেন। তবে এ দম্পতির বিবাহ বিচ্ছেদের প্রক্রিয়া ঝামেলাপূর্ণই হতে যাচ্ছে। রবার্টের সম্পত্তিতে স্ত্রী হিসেবে মেলিসার যে ভাগ রয়েছে, তা ছেড়ে দিতে একেবারেই নারাজ তিনি, ইতিমধ্যেই তিনি নিয়োগ দিয়েছেন প্রখ্যাত আইনজীবী বার্নার্ড ক্লেয়ারকে।\nএখনকার সংবাদপত্রে ‘তরজা’ শব্দটি প্রায়ই ফরেক্স ট্রেডিং দেখা যায়, অমুকের সঙ্গে তমুকের তরজা, অমুক বিষয় নিয়ে তরজা, গুলি চালানো নিয়ে তরজা, ইত্যাদি । অন্য অভিধাগুলো প্রয়োগ হয় না । অর্থাৎ তরজায় দুটি পক্ষের উপস্হিতি যে স্বীকৃত তা-ই কেবল নয়, তাঁরা পরস্পরের বক্তব্যের বা প্রতিনিধির বিরুদ্ধতা করতেন । জমিদারদের আশ্রয় ও প্রশ্রয়ের কারণে তাঁদের বিপক্ষ অপরদিকের জমিদার হলেও, মূলত তরজাকারীরা একজন প্রশ্নের ঢঙে চাপান দিলে আরেকজন উতোর দিতেন । কিংবা কাটান দিতেন। আগুন নির্বাপক শুরু, আগুন নির্বাপক মানে কাজের এলাকায় পাওয়া মানে।\nলিনেন থ্রেডগুলি প্রায়শই একটি বড় চোখে মোটা সুই ব্যবহার করে, একে অপরের সাথে জোড় যুক্ত করতে ব্যবহৃত হয়। আমি কি এই পরিষেবা পাওয়ার যোগ্য?


ত্বকী হত্যার পলাতক আসামী ভ্রমরের আত্নসমর্পণ\nপ্রকাশিত: মার্চ ১০, ২০২১, ১১:০৯ পিএম\nসর্বশেষ আপডেট : মার্চ ১০, ২০২১, ০৫:০৯ পিএম\nদেশের আলোচিত মেধাবী কিশোর ও নারায়ণগঞ্জের সাংস্কৃতিক ব্যাক্তিত্ব রাফউর রাব্বির পুত্র সন্তান তানভীর মুহাম্মদ ত্বকী হত্যা মামলার আসামি সুলতান শওকত ভ্রমর স্বেচ্ছায় আদালতে আত্মসমর্পণ করেছেন।\nদীর্ঘদিন পলাতক থাকার পরে বুধবার (১০ মার্চ) দুপুরে নারায়ণগঞ্জের আমলী আদালতের (ক-অঞ্চল) ম্যাজিস্ট্রেট মো. কাওছার আলমের আদালতে তিনি আত্মসমর্পণ করেন। পরে আদালত জামিন আবেদন না-মঞ্জুর করে তাকে জেল হাজতে পাঠায়।\nসুলতান শওকত ভ্রমর ২০১৫ সাল পর্যন্ত তিনি জামিনে ছিলেন। জামিনে থাকা অবস্থায় তিনি দেশ ত্যাগ করেছিলেন বলে অভিযোগ রয়েছে। এরপর তিনি দীর্ঘদিন ধরে পলাতক ছিলেন।\nআসামিপক্ষের আইনজীবী রোজিনা আক্তার রীতা বিষয়টি নিশ্চিত করে জানান, আদালত সুলতান শওকত ভ্রমরের জামিন না-মঞ্জুর করে জেলহাজতে পাঠিয়েছেন। এ মামলায় দীর্ঘ ৮ বছরের তদন্তে তার বিরুদ্ধে কোন অভিযোগ পাওয়া যায়নি।\nউল্লেখ্য, ২০১৩ সালের ৬ মার্চ মেধাবী ছাত্র তানভীর মুহাম্মদ ত্বকীকে নারায়ণগঞ্জে নিজ বাসার কাছ থেকে অপহরণ করা হয়। এর দুইদিন পর ৮ মার্চ শীতলক্ষ্যা নদীর শাখা খালে তার মরদেহ পাওয়া যায়।\nওই ঘটনায় নিহতের বাবা সাংস্কৃতিক ব্যক্তিত্ব রফিউর রাব্বি বাদী হয়ে নারায়ণগঞ্জ সদর মডেল থানায় অজ্ঞাতদের আসামি করে মামলা করেন। উচ্চ আদালতের নির্দেশে র্যাবকে এই মামলার তদন্তের দায়িত্ব হস্তান্তর করে পুলিশ\nগ্রেফতারর হন ইউসুফ হোসেন লিটন, সালেহ আহমেদ সীমান্ত, রিফাত বিন ওসমান, তায়েব উদ্দিন জ্যাকি ও সুলতান শওকত ভ্রমরসহ আরও কয়েকজন।\nতাদের মধ্যে সুলতান শওকত ভ্রমর ত্বকী হত্যার ঘটনা স্বীকার করে ২০১৩ সালের ১২ নভেম্বর আদালতে ১৬৪ ধারায় স্বীকারোক্তিমূলক জবানবন্দি দেন। ত্বকী হত্যার দায় স্বীকার করে কীভাবে তাকে হত্যা করা হয়েছে সে ব্যাপারে বিশদ বর্ণনা দেন। তার স্বীকারোক্তি অনুযায়ী কিলিং মিশনে ভ্রমরসহ ১১ জন ছিল।\nসুলতান শওকত ভ্রমরের দেয়া জবানবন্ধি অনুযায়ী র‌্যাব নগরীর আল্লামা ইকবাল রোডে প্রয়াত সাংসদ নাসিম ওসমানের পুত্র আজমেরী ওসমানের উইনার ফ্যাশনের অফিসে অভিযান চালায়। ওই অফিস থেকে র‌্যাব রক্তমাখা প্যান্ট, গজারির লাঠি ও নাইলনের রশি উদ্ধার করে।\nতবে এ জবানবন্দি দেয়ার ১৬ দিন পর ২৮ নভেম্বর ভ্রমর তার জবানবন্দি প্রত্যাহারের জন্য আদালতে আবেদন করেন। এরপর ২০১৫ সালের ২০ মার্চ উচ্চ আদালত থেকে জামিনে মুক্তি পেয়ে আত্মগোপনে চলে যান তিনি।\nপ্রসঙ্গত, সুলতান শওকত ভ্রমর নারায়ণগঞ্জের অন্যতম ধর্নাঢ্য পরিবারের সন্তান। তার প্রয়াত পিতা হাজী মো. সোহরাব মিয়া নগরীর অন্যতম শিল্পপতি। তার মা মেহের নিগার মিতা জাতীয় পার্টির রাজনীতির সাথে জড়িত। নারায়ণগঞ্জ জেলা জাতীয় পার্টির সভানেত্রী ও সংরক্ষিত নারী সংসদ সদস্যও ছিলেন।


করোনা নিয়ন্ত্রণে আসার আগে খুলবে না শিক্ষা প্রতিষ্ঠান | THESYLHET24\nমে ২৭, ২০২০, ৯:৫৩ পূর্বাহ্ণ\nবিশিষ্ট শিক্ষাবিদ অধ্যাপক ড. সৈয়দ মনজুরুল ইসলাম বলেন, যেভাবে এখনও সংক্রমণ আর মৃত্যুর হার আছে, তাতে মনে হচ্ছে আমরা একটা কঠিন পরিস্থিতির মধ্যে আছি। এই অবস্থায় এখনই শিক্ষা প্রতিষ্ঠান খুলে দেয়া একদম ঠিক হবে না। এ ক্ষেত্রে আমি প্রধানমন্ত্রীর ইতিমধ্যে প্রকাশিত মতকে সমর্থন করব। তিনি সেপ্টেম্বরের আগে শিক্ষা প্রতিষ্ঠান না খোলার কথা বলেছেন। শিক্ষা এবং প্রাথমিক ও গণশিক্ষা মন্ত্রণালয়ের দায়িত্বপ্রাপ্তদের এই নির্দেশনা প্রতিপালন করা উচিত। পরিস্থিতি নিয়ন্ত্রণে আসারও এক সপ্তাহ পর খোলা উচিত শিক্ষা প্রতিষ্ঠান।\nতিনি বলেন, শিক্ষা প্রতিষ্ঠান খোলার চিন্তা না করে বরং এখন ভবিষ্যতের পরিকল্পনা ঠিক করে রাখা উচিত। তাতে প্রতিষ্ঠান খোলার পর সিলেবাসের কতটুকু পড়ানো হবে, অভ্যন্তরীণ পরীক্ষা কীভাবে নেয়া হবে, স্থগিত এইচএসসি পরীক্ষা কীভাবে নেয়া যায়, আগামী বছরের এসএসসি-এইচএসসি পরীক্ষা নিয়ে করণীয় কী- এসব পরিকল্পনায় আসতে পারে। আর জেএসসি-পিইসি পরীক্ষা না রাখার ব্যাপারে আমরা সবসময় বলে আসছি। শিক্ষার্থীদের পরীক্ষায় ভারাক্রান্ত করে তাদেরকে পরীক্ষার্থী না বানিয়ে শিক্ষার্থী বানানোর কাজে মনোনিবেশ করতে হবে।\nএই শিক্ষাবিদ আরও বলেন, পরিকল্পনায় চলতি ছুটির কারণে আর কী ক্ষতি হতে পারে এবং তা পুষিয়ে নিতে আর কী করা যায়- সেসব চিহ্নিত করার দিকে মনোনিবেশ দেয়া যায়। যেমন- অনেক শিক্ষার্থীর অভিভাবক আয়শূন্য হতে পারেন। সেটাসহ নানান কারণে ২০ শতাংশ শিক্ষার্থী স্কুলে আর নাও ফিরতে পারে। তাদের বিষয়টা ভাবতে হবে। ওইসব শিক্ষার্থীরা যাতে ঝরে না যায় সেজন্য এই সময়ে তাদেরকে সরকার বৃত্তি দিতে পারে। পাশাপাশি এমন ঝুঁকিপূর্ণ শিক্ষার্থীদের তথ্যভাণ্ডার তৈরি করা যেতে পারে।\nনামপ্রকাশ না করে নীতিনির্ধারকরা বলছেন, সংসদ বাংলাদেশ টিভির মাধ্যমে পাঠদানে তেমন একটা সাড়া মেলেনি। অন্তত ৬০ শতাংশ শিক্ষার্থীর কাছে এটা পৌছেনি। যে ৪০ শতাংশের কাছে পৌছেছে তারাও এটা তেমনভাবে গ্রহণ করেনি। এ কারণে সব শিক্ষার্থীর কাছে পৌঁছানোর বিকল্প ব্যবস্থা নিয়ে শিক্ষা মন্ত্রণালয় চিন্তা করছে। এর অংশ হিসেবে সংসদ ও বিটিভিসহ সব স্যাটেলাইট টেলিভিশন, বেতার ও ক্যাবল টিভির মাধ্যমে পাঠদান চালানো যায় কিনা- সেই চিন্তা চলছে। এছাড়া অনলাইন এবং অডিও মাধ্যমে পাঠদানের ব্যবস্থা করার চিন্তাও চলছে। এ লক্ষ্যে প্রধানমন্ত্রীর কার্যালয় কেন্দ্রিক প্রকল্প এ-টু-আই বিশেষজ্ঞরা কাজ করছেন বলে জানান শিক্ষা মন্ত্রণালয়ের এক শীর্ষ পর্যায়ের কর্মকর্তা। এছাড়া এ কাজে অর্থায়নের জন্য বিশ্বব্যাংকের সঙ্গেও আলোচনা চলছে বলে ওই সূত্র জানায়। তাছাড়া ইতিমধ্যে বেতারে পাঠদানের সহায়তায় ইউনেস্কো এগিয়ে এসেছে বলে জানিয়েছেন প্রাথমিক শিক্ষা অধিদফতরের মহাপরিচালক মো. ফসিউল্লাহ।\nমাধ্যমিক ও উচ্চশিক্ষা অধিদফতরের পরিচালক অধ্যাপক প্রবীর কুমার ভট্টাচার্য্য বলেন, ছাত্রছাত্রীদেরকে সরকার বিন্দুমাত্র ঝুঁকিতে ফেলতে চায় না। তাছাড়া এই ভাইরাসের ভ্যাকসিন আবিস্কার না হওয়া পর্যন্ত বিকল্প মাধ্যমেই বেশিরভাগ প্রাতিষ্ঠানিক লেখাপড়া অব্যাহত রাখতে হবে। সে কারণে বিকল্পগুলো নিয়ে চিন্তা চলছে।\nএ ব্যাপারে অধ্যাপক ড. সৈয়দ মনজুরুল ইসলাম বলেন, বিকল্প হিসেবে পাঠদানের ভিডিও-অডিও তৈরি করে দেয়ার ব্যবস্থা করা যেতে পারে। এটা কেবল এই দুর্যোগকালীন সময়েই নয়, পরবর্তী সময়ের জন্যও করা যেতে পারে। কেননা, এই ভাইরাস সহসা যাবে না। সে ক্ষেত্রে বিকল্প পাঠদান অবলম্বন করতে হবে। এ কাজে স্কুলের শিক্ষকরা সহায়তা করতে পারেন। বিভিন্ন এনজিও সংস্থাকে কাজ দেয়া যেতে পারে। এতে কোচিং বাণিজ্যও বন্ধ করা সম্ভব হতে পারে।\nবিষয় : জাতীয়\nসিলেট নগরীতে ছুরিকাঘাত যুবক হত্যা


Stefan Edberg: TOISA 2018: খুদে খেলোয়াড়দের হাতে-কলমে শেখালেন এডবার্গ - mahindra scorpio toisa: stefan edberg servesadelight at mslta | Eisamay\nTOISA 2018: খুদে খেলোয়াড়দের হাতে-কলমে শেখালেন এডবার্গ\nAnil Dias | TNN | Updated: Feb 26, 2018, 5:02 PM\n২০১৩ থেকে ২০১৫ পর্যন্ত বিশ্বের এক নম্বর রজার ফেডেরার-কে কোচিংও করিয়েছেন। তাতে কী! শিশুদের সঙ্গে শিশুই হয়ে গেলেন স্তেফান এডবার্গ।\nএই সময় ডিজিটাল ডেস্ক: তিনি প্রাক্তন বিশ্বের এক নম্বর টেনিস খেলোয়াড়, ৬ বার গ্র্যান্ড স্লাম বিজয়ী। ২০১৩ থেকে ২০১৫ পর্যন্ত বিশ্বের এক নম্বর রজার ফেডেরার-কে কোচিংও করিয়েছেন। তাতে কী! শিশুদের সঙ্গে শিশুই হয়ে গেলেন স্তেফান এডবার্গ। নিজেই জানালেন, ফেডেরারের কোচ হওয়া গর্বের, কিন্তু বাচ্চাদের শেখাতেই বেশি ভালো লাগে তাঁর।\nআরও পড়ুন: TOISA 2018: সেরা খেলোয়াড়দের হাতে পুরস্কার উঠবে আজ\nএ মুহূর্তে তিনি মুম্বইয়ে রয়েছেন টাইমস অফ ইন্ডিয়া স্পোর্টস অ্যাওয়ার্ডস-এর জন্য। বিচারকদের মেন্টর হিসাবে তাঁকে বিশেষভাবে আমন্ত্রণ জানানো হয়েছে। গত কাল রবিবার কোলাবায় মহারাষ্ট্র স্টেট লন টেনিস অ্যাসোসিয়েশনে গিয়ে খুদেদের নিয়ে মাতলেন স্তেফান। তবে শুধু ছোটরা নয়, তাদের অভিভাবকরাও তাঁর সঙ্গে দেখা করার জন্য উদগ্রীব ছিলেন। স্তেফানকে ঘিরে একটা সেলফি, একা অটোগ্রাফের আর্জি শোনা গিয়েছে তাঁদের গলায়। ছোটদের অনেকেই এর আগে স্তেফান এডবার্গ কে তা জানত না। তারা এটা জেনেই খুশি ছিল যে এই ব্যক্তি ফেডেরারের কোচ ছিলেন।\nপ্রায় ৪০ মিনিট ধরে ওদের খেলা দেখার পর নিজের অভিজ্ঞতা ভাগ করে নিলেন বাচ্চাদের সঙ্গে। ৬ থেকে ১৬ প্রায় সকলেই তখন গুণমুগ্ধ শ্রোতা। স্তেফান বললেন, ‘অনুমান এবং ভারসাম্যই সবচেয়ে গুরুত্বপূর্ণ। তোমাদের আগে থেকে বুঝতে হবে প্রতিপক্ষ পরের শটটি ঠিক কোথায় মারতে পারে। সেই মতো পজিশন নিতে হবে। শুধু সেটা করলেই হবে না, তার সঙ্গে শরীরের সঠিক ভারমাস্য রেখে রিটার্ন শট মারতে হবে। মারার সময় সামনের পায়ে শরীরের ওজন ট্রান্সফার করে শট মারতে হবে।’\nছোটদের প্রশ্নের জবাবে তিনি বলেন, ‘৭ বছর বয়সে আমি টেনিস ছেড়ে দেওয়ার কথাও ভেবেছিলাম। কারণ আমার বন্ধুরা তখন অনেকেই টেনিস থেকে আগ্রহ হারিয়ে ফেলে। কিন্তু আমি খেলা চালিয়ে যাই। সেটা না করলে আমি কোনও দিন উইম্বলডনের ট্রফিটা স্পর্শ করা হত না। বিশ্বের এক নম্বর খেলোয়াড়ও হতে পারতাম না।’\nআরও এক খুদে খেলোয়াড়ের প্রশ্নে তিনি বলেন, ‘প্রথমবার ম্যাটস উইল্যান্ডারের কাছ থেকে একটা সেট ছিনিয়ে নেওয়ার পর অনুভব করি, আমিও পেশাদার টেনিস খেলোয়াড় হতে পারি। কারণ ম্যাটস তখন সদ্য ফরাসি ওপেন জিতেছিলেন। এর সঙ্গে প্রচুর ম্যাচ খেলাও জরুরি। কারণ যত বেশি ম্যাচ খেলা যাবে, একই শট মারার অভ্যাস ভালো করে হবে। আমি বছরের কম পক্ষে ১০০টা ম্যাচ খেলতাম।’\nTOISA 2018: সেরা খেলোয়াড়দের হাতে পুরস্কার উঠবে আজ পরের খবর\nখুদে খেলোয়াড়দের হাতে-কলমে শেখালেন এডবার্গ toisa 2018 Stefan Edberg Mahindra Scorpio TOISA Maharashtra State Lawn Tennis Association\nWeb Title : mahindra scorpio toisa: stefan edberg servesadelight at mslta


প্রিয়.কম | সফল ব্যক্তিদের ১০০ জীবনচর্চা: অনুশীলন ৪৯- 'বাবা-মায়ের সঙ্গে শান্তিপূর্ণ সম্পর্ক স্থাপন করুন'\nসফল ব্যক্তিদের ১০০ জীবনচর্চা: অনুশীলন ৪৯- 'বাবা-মায়ের সঙ্গে শান্তিপূর্ণ সম্পর্ক স্থাপন করুন'\nবুশরা আমিন তুবা - ০৭ সেপ্টেম্বার, ২০১৭\n(প্রিয়.কম) প্রিয় পাঠক, আপনাদের জন্য রয়েছে আমাদের এ নতুন আয়োজন। এখানে 'দ্য সিল্ক রোড পার্টনারশিপ' এর সহ-প্রতিষ্ঠাতা নাইজেল কাম্বারল্যান্ড লিখিত একটি বইয়ের সাথে আপনাদের পরিচয় করানো হবে। বইটির শিরোনাম, 'হান্ড্রেড থিংস সাকসেসফুল পিপল ডু: লিটল এক্সারসাইজেস ফর সাকসেসফুল লিভিং’। এবং আমরা বইটি অনুবাদ করছি "সফল ব্যক্তিদের ১০০ জীবনচর্চা" শিরোনামে। সপ্তাহব্যাপী এই আয়োজনে প্রতিদিন এই বই থেকে একটি করে বিষয় আলোচনা করা হবে।আজকের আয়োজনে জেনে নিন সফল ব্যক্তিদের করা ৪৯ নম্বর বিষয়টি সম্পর্কে।\nঅনুশীলন ৪৯- 'বাবা-মায়ের সঙ্গে শান্তিপূর্ণ সম্পর্ক স্থাপন করুন'\nবাবা-মায়ের সঙ্গে শান্তিপূর্ণ সম্পর্ক স্থাপন করা ছাড়া আপনি কখনোই সুস্থ এবং সফল জীবনযাপন করতে পারবেন না। তারা আমাদের জীবনে একটি গুরুত্বপূর্ণ অবস্থান ধারণ করে আছেন। এটা ঠিক যে, আমরা যেমন বন্ধু-বান্ধব পছন্দ করি সেভাবে বাবা-মাকে পছন্দ করে নেওয়া যায় না। যাহোক, আপনি যদি বাবা কিংবা মা হন, আপনি বুঝতে পারবেন যে এটি মোটেও সহজ কোন কাজ নয়। সন্তান প্রতিপালনের কোন নির্দিষ্ট নিয়ম নেই। আপনি যদি বাবা-মা না হয়ে থাকেন তবে অন্য কারোর থেকে উপদেশ নিন। একবার যদি আপনি অনুধাবন করে থাকেন যে তারা আপনার জন্য কী কী করেছেন, তবে আপনি খুব সহজেই যেকোন নেতিবাচকতা মন থেকে মুছে ফেলতে পারবেন।\nপৃথিবীর যে কারো থেকে আপনার বাবা-মা আপনাকে বেশি ভালোবাসেন এবং মন থেকে বুঝতে পারেন। আপনি যা-ই হোন না কেন কিংবা যা-ই করেন না কেন, তারা মন থেকে মুছে ফেলবেন না কখনোই আপনাকে। তারা আপনার জীবনের সর্বশ্রেষ্ট উপদেশদাতা এবং সাহায্যকারী। আপনি তাদের সঙ্গে আপনার সমস্যা, ভয়, আশঙ্কা, আশা-ভরসা সবকিছুই আলোচনা করতে পারবেন। আপনার জীবনকে যেকোন ছাঁচে সাজাতে বাবা-মায়ের তুলনা হয়না এবং তারাই আপনাকে পদে পদে যেকোন ভুল পথে পা দেওয়া থেকে বাঁচিয়ে রাখবেন।\nআপনি যদি তাদের প্রশ্ন করেন এবং মন দিয়ে তাদের কথা শোনেন, তাহলে তারাই আপনাকে সম্পর্ক, অর্থ, সম্পদ সব ব্যাপারে দারুণ সাহায্য করবেন।\nখোলা মনে তাদের সাথে কথা বলুন\nনিজ মনের যাবতীয় শংকা দূর করে বাবা-মাকে একটু সময় দিন। তারা যদি আপনার সঙ্গে একটু কর্কশ ব্যবহার করেও থাকেন, ক্ষমা করে দিন তাদের।\nমাঝেমধ্যে বাবা-মায়ের সঙ্গে সম্পর্ক রক্ষার জন্য হলেও আপনাকে আশেপাশের পরিবেশ খোলামেলা করে দেওয়া উচিৎ। ধরে নিন, আজকের দিনটাই সময় আছে আপনার কাছে। বহুদিন ধরেই যে কথাটা মনে জমিয়ে রেখেছিলেন, তা আজ বলেই দিন।\nতাদের সময় দিন\nবাবা-মায়ের দৃষ্টিকোণ থেকে যেকোন কিছু বোঝার চেষ্টা করুন। আপনি তাদের সঙ্গে দেখা করতে গেলে একটু বেশি সময় কাটালে কী তারা খুশি হন? তারা কি আপনার সঙ্গে কথা বললে খুশি হন? আমি যেহেতু বড় বড় সন্তানের বাবা হয়েছি, আমি জেনেছি যে বাবা-মা মনোযোগের কেন্দ্রবিন্দু হতে পছন্দ করেন। কোন কিছুই তাদের জন্য যথেষ্ট নয়।\nবাবা-মাকে এটি জিজ্ঞেস করেন না যে 'কতক্ষণ আমি থাকলে বা কথা বললে তোমার ভালো লাগবে?' বরং নিজেকে জিজ্ঞেস করুন কতক্ষণ তাদের সঙ্গে আপনি সময় কাটাতে চান। এতে কোন বাঁধাধরা নিয়ম-কানুন নেই। কেউ কেউ প্রতিদিন বাবা-মায়ের সঙ্গে কথা বলে শান্তি পায় আবার কেউবা মাসে একবার। মনে রাখবেন, অগোছালো কয়েক ঘণ্টা আলাপের চাইতে অর্থপূর্ণ কিছু মুহুর্তের আলাপ অধিক যুক্তিসঙ্গত।\nবাবা-মা এর আচরণ\nপারস্পরিক দায়িত্ব ও কর্তব্য


রাষ্ট্র কি নিখোঁজ সাংবাদিকদের দায় এড়াতে পারে? - হাসান হামিদ\nসেদিন বেইলি রোডের আড্ডায় আমাদের মধ্যে কথা হচ্ছিল উৎপলকে নিয়ে। পূর্বপশ্চিমবিডি ডট নামের অনলাইন সংবাদমাধ্যমের প্রতিবেদক উৎপল দাসের নিখোঁজ হওয়ার পর অনেক দিন পেরিয়ে গেছে। অথচ তাঁর কোনো হদিস মিলছে না। পেশাগত দিক দিয়ে তাঁর সাথে আমাদের মিল নেই যদিও; যদিও তাঁকে চিনি না আমরা, তারপরও এক পরিবারের আহাজারি আমাদের মন ভরাক্রান্ত করে দেয়, রাতের বাতাস ভারী হয়ে যায়, আমাদের দম বন্ধ লাগে! জেনেছি উৎপল দাস এমন কোনো রিপোর্ট করেননি যা সরকার বা বিরোধী দল অথবা কোনো রাজনৈতিক শক্তির বিপক্ষে গেছে। তাহলে কী হয়েছে তাঁর? এই যদি হয় আমাদের ছয় নম্বর মৌলিক চাহিদার অবস্থা, তবে আমরা নিরাপদবোধ করি না কোথাও যেতে। খুব খারাপ লাগে যখন শুনি পুলিশ বিভাগের কাছে তাঁর আকস্মিক অন্তর্ধান নিয়ে এ পর্যন্ত দুটি সাধারণ ডায়েরি করা হলেও তদন্তে দৃশ্যত কোনো অগ্রগতি হয়নি। তাঁর পারিবারিক সূত্রগুলো নিশ্চিত করেছে, কারও সঙ্গে তাঁর এমন কোনো দ্বন্দ্ব বা শত্রুতা ছিল না।\nএরপর রোববার সন্ধ্যার দিকে উৎপলের সন্ধান পাওয়া গেছে বলে খবর ছড়িয়ে পড়ে। আমরা দেখেছি, সামাজিক যোগাযোগ মাধ্যম ফেসবুকেও এ নিয়ে স্ট্যাটাস দেন অনেকে। উৎপলের বাবা চিত্তরঞ্জন দাসকে মোবাইলে উৎপল মির্জাপুরের একটি হাসপাতালে তার অবস্থানের কথা জানিয়েছিল বলে জানা যায়। কিন্তু পরে মির্জাপুরের বিভিন্ন হাসপাতালে তল্লাশি চালানো হয়। তবে তাঁকে পাওয়া যায়নি। গত ১০ অক্টোবর রাজধানীর মতিঝিলের অফিস থেকে বের হওয়ার পর নিখোঁজ হন অনলাইন নিউজ পোর্টাল পূর্বপশ্চিমবিডি.নিউজের সিনিয়র রিপোর্টার উৎপল। নিখোঁজ হওয়ার পরপরই বন্ধ হয়ে যাওয়া তাঁর মুঠোফোন থেকে অর্থ দাবি করে আসা কলটিও বিশেষভাবে অস্বাভাবিক কিছু ঘটে যাওয়ার দিকে ইঙ্গিত করছে। কারণ, পুলিশ নিশ্চিত করেছে, ফোন কলটি তাঁর মুঠোফোন থেকে আসেনি। পুলিশের সন্দেহ, স্পুফিং প্রযুক্তি ব্যবহার করা হতে পারে। কারণ, এই প্রযুক্তিতে যেকোনো নম্বর কল গ্রহীতার মুঠোফোনের পর্দায় দেখানো সম্ভব, কিন্তু বাস্তবে সংশ্লিষ্ট নম্বরের ব্যবহার না-ও ঘটতে পারে। পুলিশের এই ধারণা সত্য হলে এটাই নির্দেশ করে যে শুধু অর্থ আদায়ের জন্য উৎপল অপহরণের ঘটনা না-ও ঘটতে পারে। মুক্তিপণ আদায় যদি অপহরণকারীদের লক্ষ্য হতো, তাহলে সেটা অবহিত করতে তাদের এতো দিন সময় নেওয়ার কথা নয়। আমরা জানি না সত্যিটা আসলে কী। তিনি কী এমন মত প্রকাশ করে থাকতে পারেন যে কারণে তাঁকে গুম হয়ে যেতে হবে?\nআমরা আশা করি, পুলিশ এ বিষয়ে সুষ্ঠু তদন্ত করতে চাইলে তারা সেটা করতে সক্ষম হবে। একটি বাহিনী হিসেবে পুলিশকে তার বৈধ সামর্থ্যের প্রমাণ রাখতে হবে। দেশের নাগরিক হিসেবে অধিকার ও মত প্রকাশের স্বাধীনতা আমাদের রয়েছে। বাংলাদেশের সংবিধানের ৩৯ অনুচ্ছেদে প্রতিটি নাগরিকের ভাবপ্রকাশের স্বাধীনতার অধিকার দেয়া হয়েছে। তাছাড়া বাংলাদেশের সংবিধানের ৭(ক) অনুচ্ছেদ অনুসারে ‘রাষ্ট্রের সকল ক্ষমতার মালিক জনগণ’ এটা নিশ্চিত করা হয়েছে। সুতরাং সরকারের কাছে থাকা তথ্য জানার অধিকারও জনগণের রয়েছে। রাষ্ট্রের মালিক জনগণ হলে, রাষ্ট্রের সরকারের কাছে থাকা তথ্যের মালিক ও জনগণ। এ ধারণা থেকেই তথ্যঅধিকার আইনের সৃষ্টি। সাংবাদিকরা সমাজের বিভিন্ন সমস্যা, দুর্নীতি ও সমাজের সার্বিক চিত্র তুলে ধরেন। পেশার তাগিদেই সামাজিক দায়বদ্ধতায় জড়িয়ে পড়েন সাংবাদিকরা। নির্যাতন ও নিপীড়নের বিরুদ্ধে রুখে দাঁড়াতে হয় পেশার তাগিদেই। তথ্যপ্রাপ্তির ক্ষেত্রে সাংবাদিকদের বিভিন্ন ধরনের কৌশল অবলম্বন করতে হয়।\nমানুষ নামের কাঙাল! যুগ-যুগান্তর ধরে মানুষ তার সুনামকে সুরক্ষা দিয়েছে। মানুষ নামের জন্য কতখানি কাঙাল তার গভীরতা বোঝা যায় শেক্সপিয়ারের ‘ওথেলো’ নাটকে নায়ক তার এক বক্তব্যে বলেছেন ‘সে তার সুনাম কেড়ে নিয়েছে, কেড়ে নেয়া সেই সুনাম তাকে সমৃদ্ধ করেনি কিন্তু আমাকে নিঃস্ব বানিয়ে ছেড়েছে।’ প্রকাশিত কোনো বক্তব্যের পরিপ্রেক্ষিতে যদি আরেকজনের মর্যাদা, শ্রদ্ধা, সুনাম ও আস্থা খর্ব হয় তবে তাকে মানহানি বলা হয়। সংবাদপত্র স্বাধীন মত প্রকাশের অধিকারী হলেও মানহানি সংক্রান্ত আইনের অধীন। পত্রিকায় প্রকাশিত গল্প, শিরোনাম, সম্পাদকীয়, কার্টুন, বিজ্ঞাপনের দ্বারা মানহানি হতে পারে। এমনকি বেতার বা টেলিভিশনের মাধ্যমেও অনুরূপভাবে মানহানি হতে পারে। আর সেটা যদি করে থাকেন কেউ তাহলে আইন অনুযায়ী ব্যবস্থা নেওয়ার কথা। কিন্তু রাষ্ট্র সাংবাদিকদের নিরাপত্তা না দিতে পারায় আজকে উৎপল কোথায় আছেন কেউ জানে না!\nসাংবাদিকতা নতুন কোন পেশা নয়। এর রয়েছে অনেক পুরোনো ইতিহাস। ঘটনার বিবরণ প্রদান এবং তথ্য যোগান প্রথা বাংলা ও ভারতের অন্যান্য অংশে প্রাচীন এবং মধ্যযুগেও সাংবাদিকতা সীমিতভাবে চালু ছিল। প্রাচীন ভারতে পাথর বা স্তম্ভে খোদিত শব্দাবলি তথ্যের মাধ্যম হিসেবে ব্যবহূত হতো। সম্রাট অশোক পাথর ও স্তম্ভে খোদিত আদেশ তাঁর সাম্রাজ্যের সর্বত্র এবং বাইরেও প্রজ্ঞাপন করেন। তিনি তথ্য সংগ্রহের জন্য দেশে এবং বিদেশে গুপ্তচর নিয়োগ করেন। সুলতানি আমলে ‘বারিদ-ই-মামালিক’ বা গোয়েন্দা প্রধান কর্তৃপক্ষকে সাম্রাজ্যের তথ্য সরবরাহ করার দায়িত্ব পালন করতেন। সুলতান আলাউদ্দিন খলজির মুনহি বা গুপ্তচররা সুলতানকে অতি তুচ্ছ বিষয়সমূহও অবহিত করত। মুগল শাসনামলে সংবাদ সার্ভিস নেটওয়ার্ক প্রতিষ্ঠান হিসেবে ‘ওয়াকই-নবিশ’, ‘সাওয়ানিহ-নবিশ’ এবং ‘খুফিয়ানবিশ’ চালু ছিল। এ ছাড়াও ‘হরকরা’ এবং ‘আকবর-নবিশ’ নামে সুলতানদের সাধারণ তথ্য সরবরাহ ব্যবস্থা ছিল। ভাট, কথক এবং নরসুন্দর মানুষকে সামাজিক ও সাংস্কৃতিক খবর জানাত। কিন্তু মুগল আমলের বাংলায় সাংবাদিকতা ছিল শুরুর পর্যায়ে, প্রকৃত অর্থে সাংবাদিকতা হিসেবে বিষয়টি তখন বিকশিত হতে পারেনি। তবে আধুনিক বৈশিষ্ট্য নিয়ে সাংবাদিকতার উৎপত্তি অষ্টাদশ শতাব্দীর ইউরোপে। উপনিবেশ হওয়ার কারণে এশিয়ার অন্য যে কোন দেশের আগেই বাংলা অঞ্চলে সাংবাদিকতা শুরু হয়। ১৭৮০ খ্রিস্টাব্দের জানুয়ারি মাসে কলকাতা থেকে প্রকাশিত জেমস অগাস্টাস হিকি-র বেঙ্গল গেজেট প্রকাশনার মাধ্যমে বাংলায় আধুনিক সাংবাদিকতার ইতিহাস শুরু হয়। পত্রিকার বিজ্ঞাপনে উলেখ করা হয়েছিল, সকল পক্ষের জন্য উন্মুক্ত হলেও এটি কারও দ্বারা প্রভাবিত নয় এমন একটি সাপ্তাহিক, রাজনৈতিক ও বাণিজ্যিক পত্রিকা। ১৮১৮ সালে বাংলা সাংবাদিকতা যাত্রা শুরু করে। সে বছর বাঙ্গাল গেজেট (কলকাতা), দিগদর্শন (কলকাতা) এবং সমাচার দর্পণ (শ্রীরামপুর) নামে তিনটি সংবাদপত্র প্রকাশিত হয়েছিল।\nসাংবাদিকতা পেশা এক নতুন মোড় নেয় বিশ শতকের শুরুতে। জাতীয়বাদী আন্দোলন, মুসলিম জাতীয়তাবাদের উত্থান, প্রথম ও দ্বিতীয় মহাযুদ্ধ এবং প্রতিনিধিত্বমূলক সরকারের সূচনা প্রভৃতি কারণে সংবাদপত্রসমূহের চাহিদা ও পাঠকসংখ্যা দ্রুত বিস্তার লাভ করে। ১৯৪৭ সালে দেশভাগ এবং পূর্ববাংলার রাজধানী হিসেবে ঢাকার উত্থান সাংবাদিকতার বিস্তারের ক্ষেত্রে আরও একটি গুরুত্বপূর্ণ উপাদান হিসেবে ভূমিকা পালন করে। সম্মানজনক পেশা হিসেবে বিবেচিত, যদিও দেশের রাজনৈতিক বাস্তবতা এই পেশাকে বিশেষ দুঃসাহসী কাজে পরিণত করেছে। কোন কোন সময় ঘটনার সঠিক তথ্য ও বিশেষণের জন্য সাধারণ মানুষ রাজনৈতিক নেতা ও রাজনৈতিক দলের চেয়ে সাংবাদিকদের ওপর বেশি নির্ভর করে। অপরদিকে তথ্য সংগ্রহ এবং ঘটনার বিবরণের জন্য সবাংবাদিকরা কখনও কখনও সরকারসহ কায়েমি স্বার্থের আঘাতের লক্ষ্যবস্ত্ততে পরিণত হয়। সে কারণেই কায়েমী স্বার্থের দ্বারা সাংবাদিকের প্রতি হামলা, খারাপ আচরণ, পঙ্গু করে দেয়া, এমনকি হত্যাকান্ডের ঘটনা পর্যন্ত ঘটে থাকে। বাংলাদেশের সাংবাদিকতা বলা যায়, এখনও খানিকটা প্রতিকূলতার মধ্য দিয়ে পথ চললেও ক্রমশ তা পেশাদারিত্ব নিয়ে সামনের দিকে এগিয়ে যাচ্ছে।\nসাংবাদিকদের নিরাপত্তা কি রাষ্ট্র দেবে না? সাংবাদিক হত্যা এবং নির্যাতনের ঘটনায় আইনের শাসন কার্যকর করা প্রয়োজন। প্রতিটি সাংবাদিক হত্যার বিচার হতে হবে। যদি এই ঘটনাগুলোর বিচার না হয় তবে অপরাধীরা অপরাধ করার জন্য স্বাধীনতা পেয়ে যাবে। একই সঙ্গে সাংবাদিকদের তথ্য দেওয়ার প্রক্রিয়াও বাধাগ্রস্ত হবে। এ জন্য সাংবাদিক নির্যাতনের ঘটনায় আইনি প্রক্রিয়াগুলো আরও গতিশীল করতে হবে। দুঃখজনক যে, আমরা এখনো সাগর-রুনি হত্যাকাণ্ডের বিচার পাইনি। এখন পর্যন্ত মানিক সাহাসহ হাতে গোনা কয়েকজন সাংবাদিক হত্যার বিচার হয়েছে। কিন্তু অনেক বিচারই এখনো হয়নি। দ্রুত বাকি সাংবাদিক হত্যা মামলাগুলোর বিচার করতে হবে। একটি নিরীহ সাধারণ পরিবার থেকে আসা সংবাদকর্মী উৎপল দাস নিখোঁজ থেকে গেলে কি রাষ্ট্র তার দায় এড়াতে পারে? উৎপলের পরিবারের মত এখন আমাদের দেশে অনেকে ভয়ে দিন পার করেন। কখন না জানি কে নিঁখোজের তালিকা্য চলে যায়। কিন্তু আমরা এই রাষ্ট্র আর তার আইন শৃঙ্ক্ষলা বাহিনীর উপর আস্থা রাখতে চাই। আমাদের দিন যেনো দুর্ভাবনার আর উৎকন্ঠার না হয়। আমাদের নিরাপত্তা দিতে রাষ্ট্রযন্ত্র যেনো ব্যর্থ না হয়!\nবিডিটুয়েন্টিফোর লাইভ ডটকম ১০/১১/২০১৭\nদৈনিক দেশকাল ১০/১১/২০১৭\nPosted in ARTICLES By Hasan HamidPosted on April 30, 2021 April 30, 2021 Tagged নিখোঁজ সাংবাদিক\nসড়কে আর কত মৃত্যুর মিছিল?


IELTS পরীক্ষার তারিখ, খরচাপাতি এবং ভেন্যু - Graduate Resources Enhancing Center, Bangladesh\n/2.4 TOEFL/IELTS discussion /IELTS পরীক্ষার তারিখ, খরচাপাতি এবং ভেন্যু\nআয়েল্টস টেস্টে পরীক্ষা পদ্ধতি অর্থাৎ পরীক্ষার কাঠামো এবং প্রশ্নের ধরণ সম্পর্কে বিস্তারিত জানতে পড়তে পারেন IELTS পরীক্ষার জন্য রেজিস্ট্রেশন করবেন যেভাবে আর্টিকেলটি থেকে। আর আয়েল্টস পরীক্ষার রেজিস্ট্রেশন পদ্ধতি সম্পর্কে আদ্যোপান্ত জানতে পড়ুন ‘IELTS পরীক্ষার জন্য রেজিস্ট্রেশন করবেন যেভাবে’ শিরোনামের আর্টিকেলটি।\nআন্তর্জাতিকভাবে স্বীকৃত ইংরেজি ভাষায় দক্ষতার সনদ আয়েল্টস টেস্টে বর্তমানে বাংলাদেশের অনেক শিক্ষার্থী অংশ নিচ্ছে। হায়ার গ্র্যাজুয়েশন কিংবা আন্ডারগ্র্যাডের জন্য ইংরেজি ভাষাভাষি দেশের কোন ইউনির্ভাসিটি বা কলেজে পড়তে প্রয়োজন হয় এই টেস্টের ব্যান্ড স্কোর । এছাড়াও যাদের মাতৃভাষা ইংরেজি নয় তাদের বিদেশে ভিসার আবেদন করতে আয়েল্টস স্কোর থাকতে হয়।\nতবে আমাদের দেশে আয়েল্টস নিয়ে তেমন কোন তথ্য সাধারণ একজন শিক্ষার্থীর পক্ষে পাওয়া খুবই মুশকিল। আয়েল্টস টেস্ট দিবেন বলে মনস্থির করলেও জানা যায় না এই পরীক্ষা কবে, কখন, কোথায় হবে? আর কত টাকাই বা খরচ পড়বে? এর কাছে ওর কাছে ধরণা দিয়ে, যে তথ্য মিলে তাও অসম্পূর্ণ।\nউচ্চশিক্ষার জন্য বিশ্বের বিভিন্ন দেশে পড়াশোনা করতে যাওয়ার স্বপ্ন দেখা শিক্ষার্থীর সংখ্যা আমাদের এই ছোট্ট দেশে ক্রমান্বয়ে বাড়ছেই। সেই সাথে বাড়ছে আয়েল্টস পরীক্ষায় অবতীর্ণ হতে আগ্রহী শিক্ষার্থীদের মধ্যে না খুঁটিনাটি প্রশ্ন। সাধারণ অনেক শিক্ষার্থীর মনেই প্রশ্ন থাকে আয়েল্টস (IELTS) পরীক্ষা কখন দেয়া যায়, পরীক্ষায় দিতে খরচ কেমন পড়ে এবং কোথায় কোথায় পরীক্ষা অনুষ্ঠিত হয়?\nচলুন এক এক করে এই প্রশ্নগুলোর উত্তর জেনে নেই:\nআয়েল্টস পরীক্ষায় অংশগ্রহণে খরচাপাতি কত?\nইংরেজি ভাষাগত দক্ষতা যাচাইয়ের পরীক্ষা আয়েল্টস টেস্টে অংশগ্রহণে একজন পরীক্ষার্থীকে রেগুলার আয়েল্টস পরীক্ষার জন্য বাংলাদেশী টাকায় ১৫ হাজার ২০০ টাকা ব্যয় করতে হবে। আর UKVI IELTS Exam এর জন্য পরীক্ষার্থীর ব্যয় করতে হবে ২২ হাজার নয়শ ৩০ টাকা।\nআর বাড়িতে বসেই অনলাইনে আয়েল্টস পরীক্ষার রেজিস্ট্রেশন ফরম পূরণ করে টাকা জমা দিতে পারেন দেশের বেসরকারি ব্যাংক প্রতিষ্ঠান স্ট্যান্ডার্ড চার্টাড ব্যাংকের নির্দিষ্ট কিছু শাখায় কিংবা আয়েল্টস রেজিস্ট্রেশন সেন্টারে।\nব্রিটিশ কাউন্সিলের ওয়েবসাইটে দেখে নিতে পারবেন কোন কোন শাখায় টাকা দেওয়া যাবে। এসএমএসের মাধ্যমে জানিয়ে দেওয়া হবে আপনার পরীক্ষার সময়, স্থান, নিবন্ধন নম্বর ইত্যাদি তথ্য। অনলাইনে পূরণ করা ফরমের প্রিন্ট কপি ও ব্যাংকে টাকা জমা দেওয়ার স্লিপ সংগ্রহে রাখুন, এগুলো পরে কাজে লাগতে পারে।\nআয়েল্টস পরীক্ষা কখন অনুষ্ঠিত হয়?\nআয়েল্টস পরীক্ষা পুরো বছর জুঁড়েই দেয়া যায়। সারা বছরে অন্তত ৪৮টি পরীক্ষার দিন নির্দিষ্ট করা থাকে। দেশের বিভিন্ন ভেন্যুতে প্রতি মাসে অন্তত ৩ থেকে ৪টি পরীক্ষা অনুষ্ঠিত হয়। অর্থাৎ আয়েল্টস পরীক্ষা দিতে দীর্ঘ কোন সময়ের জন্য অপেক্ষা করতে হয় না। আপনি পরীক্ষার জন্য প্রস্তুতি নিন এবং সম্পন্ন হলে বাড়িতে বসেই আয়েল্টস পরীক্ষার রেজিস্ট্রেশন লিংক থেকে পছন্দের তারিখ সিলেক্ট করে রেজিস্ট্রেশন করে ফেলুন ব্যাস!\nআয়েল্টস পরীক্ষা রেজিস্ট্রেশন করতে ক্লিক করুন এখানে। আর আয়েল্টস পরীক্ষার রেজিস্ট্রেশন পদ্ধতি সম্পর্কে আদ্যোপান্ত জানতে পড়ুন ‘IELTS পরীক্ষার জন্য রেজিস্ট্রেশন করবেন যেভাবে’ শিরোনামের আর্টিকেলটি।\nএছাড়াও আপনি আয়েল্টস রেজিস্ট্রেশন লিংক থেকেও আগাম পরীক্ষার তারিখ এবং কোন দিন কোন ভেন্যুতে পরীক্ষা অনুষ্ঠিত হবে সেটাও আগেই দেখে নিয়ে তারপর রেজিস্ট্রেশনের কাজে হাত দিতে পারেন।\nদুই সপ্তাহের মধ্যে পরীক্ষার ফলাফল প্রকাশিত হয়। পরীক্ষা দেওয়ার জন্য সাম্প্রতিক সময়ের পাসপোর্ট ও দুই কপি পাসপোর্ট আকারের রঙিন ছবি লাগবে। আইইএলটিএস স্কোরের মেয়াদ থাকে দুই বছর।\nবাংলাদেশে আয়েল্টস পরীক্ষার ভেন্যু কোথায়?\nবাংলাদেশে ব্রিটিশ কাউন্সিল এবং আইডিপির আয়োজনে আয়েল্টস পরীক্ষা অনুষ্ঠিত হয়। আপনি রেজিস্ট্রেশনের প্রথম ভাগেই আপনার কাছের পরীক্ষা কেন্দ্র সিলেক্ট করতে পারেন।\nসারাদেশে মোট ৫টি বিভাগের বেশ কয়েকটি স্থানে এখন আয়েল্টস পরীক্ষা অনুষ্ঠিত হয়। এই বিভাগগুলো হচ্ছে ঢাকা, চট্টগ্রাম, সিলেট, রাজশাহী এবং খুলনা। এর মধ্যে থেকে আপনার কাছের যেকোন একটি লোকেশন সিলেক্ট করে রেজিস্ট্রেশনের পরবর্তী ধাপে অগ্রসর হলেই আপনি সেই লোকেশনে তারিখ অনুযায়ী বেশ কয়েকটি পরীক্ষা কেন্দ্র পাবেন। আপনি সেখান থেকে যে কেন্দ্রটি আপনি পছন্দ সেটি সিলেক্ট করতে পারেন।\nআয়েল্টস পরীক্ষার ভেন্যু সম্পর্কে বিস্তারিত জানতে পড়ুন এই আর্টিকেলটি।\nরেজিস্ট্রেশনের ২-৪ দিনের মধ্যেই কিংবা পরীক্ষার জন্য নির্দিষ্ট তারিখের কিছুদিন আগেই আপনার স্পিকিং টেস্ট নেয়া হতে পারে। তবে লিসেনিং, রিডিং এবং রাইটিং টেস্ট পরীক্ষার নির্দিষ্ট দিনেই অনুষ্ঠিত হবে।\nরেজিস্ট্রেশনের পরবর্তী আনুমানিক ৪ দিনের মধ্যেই আপনাকে মোবাইল ফোনে ম্যাসেজের মাধ্যমে এবং ইমেইল করে পরীক্ষার সময়, স্থান, নিবন্ধন নম্বর ইত্যাদি তথ্য জানিয়ে দেয়া হবে।


বিশ্ব পানি দিবস\n21, March, 2016, 4:24:6:PM\n২২ মার্চ বিশ্ব পানি দিবস। প্রতি বছরের মতো এবারও বিশুদ্ধ পানি নিয়ে অনেক বক্তৃতা হবে; সভা সেমিনার হবে; নদী বাঁচানোর তাগিদ আসবে, কিন্তু কাজের কাজ কতটুকুও হবে? আমাদের পানির আধার নদীগুলো মরে যাচ্ছে। দূষণ দখলের কবল থেকে নদীগুলো আর বাঁচানো যাচ্ছে না। অথচ এ নদীগুলোই দেশের প্রাণ। প্রতিদিনই দূষণ বাড়ছে; বাড়ছে দখলদারদের সংখ্যাও। রাজধানী ঢাকার পরিবেষ্টিত নদীগুলোও দূষণের হাত থেকে রক্ষার শত চেষ্টা বিফলে যাচ্ছে। বাংলাদেশে পানীয় জল-সমস্যার কারণ বিবিধ। কিন্তু প্রায় সব কারণই মানুষের তৈরি। কারন গুলো কি?\nএদেশে পানি নিয়ে আলোচনা আর গবেষণা হয় খুব কম। এ ভয়ঙ্কর সমস্যাটির দিকে এখনই আলোকপাত না করলে ভবিষ্যতে এর ফল হবে মারাত্মক। বৃষ্টির জল সংরক্ষণ এর জন্য আমাদেও পার্শ্ববর্তী দেশ ভারতের ৭ টি রাজ্যে ইতোমধ্যে আইন প্রণয়ন করা হয়েছে। সেখানে বৃষ্টির পানি সংরক্ষনে মানুষ সচেষ্ট হয়ে উঠেছে। আমাদেও দেশেও এ জাতিয় আইন করা যেতে পারে। জল-সমস্যার মুক্তির সহজ পথকে দেশের মানুষের মন থেকে গ্রহণ করতে হবে। নইলে আমরা “জলের দরে” এই প্রবচনটাকেও আর ব্যবহার করতে পারব না।\nক্স -লেখক- মীর আব্দুল আলীম, সাংবাদিক, গবেষক ও কলামিষ্ট।


মুক্তিযুদ্ধের গেইম বানিয়ে প্রথম পুরস্কার ১০ লাখ টাকা – টেক শহর\nটেক শহর কনটেন্ট কাউন্সিলর : মুক্তিযুদ্ধের গল্প নিয়ে স্মার্টফোনে খেলার উপযোগী গেইম বানিয়ে প্রথম পুরস্কার পেয়েছেন বনি ইউসুফ।\n‘গেরিলা ব্রাদার্স’ নামের গেইমটি মঙ্গলবার ‘ইএটিএল-প্রথম আলো অ্যাপস প্রতিযোগিতা ২০১৬’-তে প্রথম হয়ে ১০ লাখ টাকার পুরস্কার জিতে নেয়।\nবনি ইউসুফ আমেরিকান ইন্টারন্যাশনাল ইউনিভার্সিটি বাংলাদেশের কম্পিউটার বিজ্ঞান ও প্রকৌশল বিভাগের প্রাক্তন শিক্ষার্থী।\nচ্যাম্পিয়ন ছাড়াও তিনটি বিভাগে প্রথম পুরস্কার হিসেবে দুই লাখ টাকা করে পুরস্কার দেওয়া হয়েছে। শিক্ষা, ব্যবসা ও কৃষি বিভাগে চ্যাম্পিয়ন হয়েছে মো. জসিম উদ্দিন, মো. মনিরুজ্জামান, আব্দুর রাহমান ও মো. ইমাম হোসেনের ‘প-তে পড়া, খ-তে খেলা’। স্বাস্থ্য ও জীবনযাপন এবং গেইম ও অগমেন্টেড রিয়েলিটি বিভাগে চ্যাম্পিয়ন হয়েছে যথাক্রমে আব্দুল্লাহ নাইম, আব্দুল্লাহ ইমরোজ, মো. শামসুজ্জামান মিয়া ও নাহিদুল ইসলামের ‘অ্যান্ড্রয়েড ডিফেন্ডার’ এবং উম্মে কুলসুম, জান্নাতুল ফেরদৌস ও রাফি চৌধুরীর ‘শব্দমেলা’ অ্যাপ।\nএ ছাড়া ধারণাপত্রের জন্য বায়োস্কোপ এবং প্রচারণার জন্য শিশু শিক্ষা অ্যাপ বিশেষ পুরস্কার পেয়েছে।\nমঙ্গলবার বিকেলে রাজধানীর কৃষিবিদ ইনস্টিটিউশন বাংলাদেশ (কেআইবি) মিলনায়তনে আয়োজিত জমকালো এক অনুষ্ঠানে প্রতিযোগিতার ফলাফল ঘোষণা এবং পুরস্কার বিতরণ করা হয়।\nঅনুষ্ঠানে প্রধান অতিথি থেকে বাণিজ্যমন্ত্রী তোফায়েল আহমেদ পুরস্কার বিতরণ করেন। তিনি বলেন, দেশ যেভাবে এগিয়ে যাচ্ছে তার মধ্যে তথ্যপ্রযুক্তি খাতের অবদান গুরুত্বপূর্ণ। সারা বিশ্ব আমাদের এই খাতের প্রশংসা করছে। আমরা লক্ষ্যমাত্রা ঠিক করেছি, ২০২১ সালের মধ্যে খাতটি থেকে রপ্তানি আয় হবে ৫০০ কোটি ডলার আয়ের।\nঅনুষ্ঠানে তথ্যপ্রযুক্তি প্রতিমন্ত্রী জুনাইদ আহমেদ বলেন, দেশের বিভিন্ন স্থানে তরুণদের নতুন উদ্যোগগুলোকে (স্টার্টআপ) সরকার এক বছরের জন্য কাজ করার জায়গা দেবে। এ জন্য ‘স্টার্টআপ ইনিশিয়েটিভ’ গঠন করা হয়েছে।\nইউনিভার্সিটি অব এশিয়া প্যাসিফিকের উপাচার্য জামিলুর রেজা চৌধুরী বলেন, দেশে তথ্যপ্রযুক্তিভিত্তিক অনেক প্রতিযোগিতা হয়। তবে এটি প্রায় এক বছর ধরে ১৫টি ধাপে অনুষ্ঠিত হয়।\nপ্রথম আলো সম্পাদক মতিউর রহমান বলেন, প্রথম আলো সংবাদমাধ্যম হয়েও গণিত অলিম্পিয়াড, ভাষা প্রতিযোগ, অ্যাপস প্রতিযোগিতা আয়োজন করে। কারণ, আমরা বাংলাদেশের জয় দেখতে চাই। আগামী বছর থেকে আরও কয়েকটি দেশকে নিয়ে আঞ্চলিক পর্যায়ে এই প্রতিযোগিতার আয়োজন করা হবে।\nঅনুষ্ঠানে বিচারকমণ্ডলীর প্রধান অধ্যাপক মোহাম্মদ কায়কোবাদ, বিশ্বব্যাংক বাংলাদেশের প্রতিনিধি মোখলেছুর রহমান, প্রতিযোগিতার বিচারকমণ্ডলীর সমন্বয়ক রাজেশ পালিত বক্তব্য দেন।\nচ্যাম্পিয়ন বনি ইউসুফ বলেন, পুরস্কার পেয়ে অবশ্যই ভালো লাগছে। এখন গেরিলা ব্রাদার্স গেইমে আরও নতুন ধাপ যোগ করার কাজ করছি।\nপ্রতিযোগিতা আয়োজনে সহযোগী ছিল সরকারের তথ্যপ্রযুক্তি বিভাগ। প্রধান পৃষ্ঠপোষক ছিল বিশ্বব্যাংক ও কানাডা।


পাকিস্তানে নিষিদ্ধ শাহরুখের ‘রেইস’ – Ekushbd\nHome / বিনোদন / বলিউড / পাকিস্তানে নিষিদ্ধ শাহরুখের ‘রেইস’\nFebruary 7, 2017\tবলিউড, বিনোদন Leaveacomment 1,105 Views\nমোটরসাইকেলে সেলফি, প্রাণ গেল যুবকের\nএকুশবিডি24ডটকম। ‘রেইসের বিষয়বস্তু আপত্তিকর। সিনেমার কাহিনীতে ইসলাম ধর্মকে হেয় করা হয়েছে। মুসলামানদের সন্ত্রাসী ও অপরাধীর চরিত্রে উপস্থাপন করা হয়েছে। এজন্য সিনেমাটি বন্ধ করা হয়েছে’। কথাগুলো পাকিস্তান সেন্সর বোর্ডের।\nনানা জল্পনা-কল্পনার অবসান ঘটিয়ে গত সপ্তাহে পাকিস্তানে ভারতীয় সিনেমা প্রদর্শনের অনুমতি মেলে। ইতোমধ্যে সেখানে ‘কাবিল’, ‘অ্যায় দিল হ্যায় মুশকিল’র মতো ছবিগুলি দেখানো শুরু হয়। তবে ‘রেইস’ মুক্তির ছাড়পত্র শেষ পর্যন্ত মিলল না। আটকে গেল প্রদর্শন।\nসোমবারের নতুন নির্দেশে বাদ দেয়া হলো শাহরুখ-মাহিরার সিনেমা। এ ঘোষণায় বেশ ক্ষুব্ধ পরিচালক রাহুল ঢোলাকিয়া। টুইট করে তিনি জানিয়েছেন, ‘পাকিস্তানে রেইস নিষিদ্ধ? ক্ষুব্ধ! হতাশ!’\nপাক বোর্ডের জবাবে রাহুল ঘনিষ্ঠ মহলে জানিয়েছেন, পাকিস্তান বোর্ডের এমন সিদ্ধান্তে কিছু বলার নেই। রেইস বিশ্ব জুড়ে সাড়া ফেলেছে। সেখানে পাকিস্তানের এই সিদ্ধান্ত তাঁকে হতাশ করেছে!\nভারতে ‘রেইস’ মুক্তির পর তা পাকিস্তানে প্রদর্শনের জন্য প্রয়োজনীয় ছাড়পত্র চেয়ে পাকিস্তানি সেন্সর বোর্ডের কাছে আবেদন করে ছবিটির ডিস্ট্রিবিউটর সংস্থা। ওই ডিস্ট্রিবিউটর সংস্থার তরফ থেকে বিস্তারিত কিছু জানানো হয়নি।\nDelower Hossain Saki\nPrevious প্রশ্নবিদ্ধ নির্বাচন কমিশন !\nNext ট্রাম্পবিরোধী বিক্ষোভে উত্তাল নিউইয়র্ক\nথার্টি ফার্স্ট নাইট কোন মুসলমানের উৎসব নয়\nএকুশ বিডি : ইসলামের এই যে উৎসব, ঈদুল ফিতর ও ঈদুল আযহা। এগুলো থেকে মুসলিম …\nJanuary 9, 2017\t140,902\nJanuary 6, 2017\t119,219\nDecember 17, 2016\t21,630\nJanuary 2, 2017\t17,836\nDecember 18, 2016\t12,377\nDecember 25, 2016\t12,037\nFebruary 3, 2017\t8,501\nJanuary 1, 2017\t8,377\nJanuary 13, 2017\t8,375\nDecember 14, 2016\t8,318\nশনিবার ( রাত ৪:৩৮ )\n৩১শে অক্টোবর, ২০২০ ইং\n১৬ই কার্তিক, ১৪২৭ বঙ্গাব্দ ( হেমন্তকাল )


আব্রাহাম লিঙ্কন তার ছেলের স্কুল শিক্ষকের কাছে একটি চিঠি লিখেছিলেন? চিঠিতে কি লিখা ছিল? - Bissoy Answers\nআব্রাহাম লিঙ্কন তার ছেলের স্কুল শিক্ষকের কাছে একটি চিঠি লিখেছিলেন? চিঠিতে কি লিখা ছিল?\n19 অক্টোবর 2018 "আন্তর্জাতিক" বিভাগে জিজ্ঞাসা করেছেন সাফায়েত জামান (675 পয়েন্ট)\n19 অক্টোবর 2018 উত্তর প্রদান করেছেন King of kings (118 পয়েন্ট)\nনিচে চিঠিতে লিখিত বিষয় উল্লেখ করা হলো-\nআমার পুত্রকে জ্ঞানার্জনের জন্য আপনার কাছে প্রেরণ করলাম। তাকে আদর্শ মানুষ হিসেবে গড়ে তুলবেন-এটাই আপনার কাছে আমার বিশেষ দাবি। আমার পুত্রকে অবশ্যই শেখাবেন- সব মানুষই ন্যায়পরায়ণ নয়, সব মানুষই সত্যনিষ্ঠ নয়। তাকে এও শেখাবেন প্রত্যেক বদমাশইশের মাঝেও একজন বীর থাকতে পারে, প্রত্যেক স্বার্থপর রাজনীতিকের মাঝেও একজন নিঃস্বার্থ নেতা থাকে। তাকে শেখাবেন, পাঁচটি ডলার কুড়িয়ে পাওয়ার চেয়ে একটি উপার্জিত টাকা অধিক মূল্যবান। এও তাকে শেখাবেন কীভাবে পরাজয়কে মেনে নিতে হয় এবং কীভাবে বিজয়োল্লাস উপভোগ করতে হয়।হিংসা থেকে দূরে থাকার শিক্ষা তাকে দিবেন। যদি পারেন নিরব হাসির গোপন সৌন্দর্য তাকে শেখাবেন। সে যেন আগেভাগেই এ কথা বুঝতে শেখে- যারা পীড়নকারী তাদের কীভাবে সহজে কাবু করা যায়। বইয়ের মাঝে কী রহস্যা লুকিয়ে আছে, তাও তাকে শেখাবেন। আমার পুত্রকে শেখাবেন, বিদ্যালয়ে নকল নকল করার চেয়ে অকৃতকার্য হওয়া অনেক বেশি সম্মানজনক। নিজের ওপর যেন তার সুমহার আস্থা থাকে। এমনকি সবাই যদি সেটাকে ভুলও মনে করে। তাকে শেখাবেন,ভদ্র লোকের প্রতি ভদ্র আচরণ করতে, কঠোরদের প্রতি কঠোর আচরণ করতে। আমার পুত্র যেন এ শক্তি পায়-হুজুগে মাতাল জনতার পদাঙ্ক অনুসরণ না করার। সে যেন সবার কথা শোনে এবং তা সত্যের পর্যায়ে ছেঁকে যেন ভালোটাই শুধু গ্রহণ করে- এ শিক্ষাও তাকে দিবেন। সে যেন শিকে দুঃখের মাঝে কীভাবে হাসতে হয়। আবার কান্নার মাঝে লজ্জা নেই- এ কথা তাকে বুঝতে শেখাবেন। যার নির্দয়, নির্মম তাদের সেয যেন ঘৃণা করতে শেখে আর অতিরিক্ত আরাম-আয়েশ থেকে সাবধান থাকে।\nআমার পুত্রে প্রতি সদয় আচরণ করবেন কিন্তু সোহাগ করবেন না, কেননা আগুনে পুড়েই ইস্পাত খাঁটি হয়। আমার সন্তানের যেন অধৈর্য হওয়ার সাহস না থাকে, যেন তার সাহসী হওয়ার ধৈর্য থাকে। তাকে এ শিক্ষাও দিবেন নিজের প্রতি তার যেন সুমহান আস্থা থাকে ; আর তখনই তার সুমহান আস্থা থাকবে মানুষ জাতির প্রতি।\n19 অক্টোবর 2018 মন্তব্য করা হয়েছে করেছেন Risbe (76 পয়েন্ট)\nবানানের প্রতি যত্নশীল হন।\nআব্রাহাম লিঙ্কন কত সালে জন্ম গ্রহণ করেন ?\n12 জুন 2015 "সাধারণ" বিভাগে জিজ্ঞাসা করেছেন Saydul Islam (8 পয়েন্ট)\nআব্রাহাম লিঙ্কন যুক্তরাষ্ট্রে ক্রীতদাস প্রথা বিলুপ্ত করেন কোন সালে?\nপুত্রের শিক্ষকের কাছে আব্রাহাম লিংকনের সেই ঐতিহাসিক পত্রটি চাই?\n02 অগাস্ট 2015 "শিক্ষা+শিক্ষা প্রতিষ্ঠান" বিভাগে জিজ্ঞাসা করেছেন Arafat Feni (109 পয়েন্ট)\nআমি একজনকে ভালবাসি ।কিন্তু তাকে আমি একটা চিঠি দেই সেই চিঠিতে লেখা ছিল?\n08 মার্চ 2016 "প্রেম-ভালোবাসা" বিভাগে জিজ্ঞাসা করেছেন সাকিব বাবু (7 পয়েন্ট)\nআমি আমার গার্লফ্রেন্ডকে একটি গিফট এর সাথে একটি চিঠি দিতে কিন্তু চিঠিতে কি লিখবো বুজতেছিনা হেল্প মি?\n23 এপ্রিল 2016 "প্রেম-ভালোবাসা" বিভাগে জিজ্ঞাসা করেছেন JuwelPg (-10 পয়েন্ট)\nবাংলা দ্বিতীয় পত্র (3,394)


করোনার কামড়ে দমবন্ধ দেশের, প্রাণবায়ু নিয়ে ফিরল ‘কলকাতা’ | sangbadpratidin\n07:04 PM May 10, 2021 |\nসংবাদ প্রতিদিন ডিজিটাল ডেস্ক: দেশে আছড়ে পড়েছে করোনা (corona virus) সংক্রমণের দ্বিতীয় ঢেউ। বিশেষজ্ঞদের হুঁশিয়ারিতে সিলমোহর দিয়ে হু হু করে বাড়ছে আক্রান্ত ও মৃতের সংখ্যা।হাসপাতালগুলিতে অক্সিজেনের অভাবে রোগী মৃত্যুর ঘটনা উঠে আসছে শিরোনামে। এহেন পরিস্থিতিতে কাতার ও কুয়েত থেকে অক্সিজেন ও চিকিৎসার অন্য সরঞ্জাম নিয়ে দেশে ফিরল ভারতীয় নৌসেনার রণতরী ‘আইএনএস কলকাতা’।\n[আরও পড়ুন: অসমে শেষ সোনওয়াল যুগ, মুখ্যমন্ত্রী পদে শপথ নিলেন হিমন্ত বিশ্বশর্মা]\nসোমবার নিউ ম্যাঙ্গালোর বন্দরে পৌঁছয় আইএনএস কলকাতা। করোনা মোকাবিলায় কুয়েত ও কাতার থকে ৫৪ মেট্রিক টন মেডিক্যাল অক্সিজেন, ৪০০টি অক্সিজেন সিলিন্ডার ও ৪৭টি অক্সিজেন কনসেন্ট্রেটর নিয়ে দেশে ফিরেছে জাহাজটি। এর ফলে করোনা মোকাবিলায় অনেকটাই মদত পাওয়া যাবে। প্রসঙ্গত, করোনা (Corona Virus) সংকটে বিশ্বের পাশে দাঁড়িয়েছিল ভারত। বিশ্বের তাবড় দেশগুলিকে টিকা থেকে শুরু করে ওষুধের জোগান দিয়েছে নয়াদিল্লি। তবে এখন পরিস্থিতি পালটেছে। এবার সংক্রমণের দ্বিতীয় ঢেউয়ে বেসামাল দেশ। এই সংকট কালে ভারতের পাশে দাঁড়িয়েছে আন্তর্জাতিক মহল। রাশিয়া, আমেরিকা, ব্রিটেন, ফ্রান্স-সহ চিকিৎসা সামগ্রী পাঠাচ্ছে প্রায় গোটা বিশ্ব। সেই পথে হেঁটেই নয়াদিল্লির পাশে দাঁড়িয়েছে মধ্যপ্রাচ্যের দেশগুলিও।\nউল্লেখ্য, কোভিডের দ্বিতীয় ঢেউয়ের সঙ্গে লড়ছে ভারত। সংক্রমণ বাড়ার পাশাপাশি অক্সিজেনের সঙ্কট পরিস্থিতি আরও জটিল করে তুলেছে।এই পরিস্থিতিতে অক্সিজেন সরবরাহ ঠিকভাবে হচ্ছে কি না, সেটা খতিয়ে দেখতে কয়েকদিন আগে একটি টাস্ক ফোর্স গঠন করে সুপ্রিম কোর্ট। কমিটিতে রয়েছেন মোট ১২ জন বিশেষজ্ঞ। কোন রাজ্যের কত অক্সিজেন প্রয়োজন? সেখানে অক্সিজেন সরবরাহ ঠিকঠাক হচ্ছে কি না? এই সমস্ত কিছুই খতিয়ে দেখবে এই টাস্ক ফোর্স। এই সংক্রান্ত মামলার শুনানিতে শুক্রবারই টাস্ক ফোর্স গঠনের প্রসঙ্গটি তুলেছিল সুপ্রিম কোর্ট। জানিয়েছিল, রাজ্যগুলিকে ঠিকমতো অক্সিজেন সরবরাহ করতে পারছে না কেন্দ্র। অনেক ক্ষেত্রেই দিল্লি-সহ একাধিক রাজ্য কম অক্সিজেন পাওয়ার অভিযোগও তুলেছিল। পশ্চিমবঙ্গের জন্যও বাড়তি অক্সিজেন চেয়ে চিঠি পাঠিয়েছিলেন মুখ্যমন্ত্রী মমতা বন্দ্যোপাধ্যায়। এই পরিস্থিতিতে এবার সরাসরি হস্তক্ষেপ করল সুপ্রিম কোর্টই। অক্সিজেন তৈরি থেকে রাজ্যগুলিকে বিতরণ-সমস্তটার উপরেই নজরদারি চালাবে এই টাস্ক ফোর্স।


খরস্রোতা কর্ণফুলী কি সর্বানাশা কর্ণফুলীতে পরিণত হবে? | আমাদের সময়.কম – AmaderShomoy.com\n খরস্রোতা কর্ণফুলী কি সর্বানাশা কর্ণফুলীতে পরিণত হবে?\nপ্রকাশের সময় : October 6, 2021, 11:09 am\nআপডেট সময় : October 6, 2021 at 11:09 am\nআশিক এলাহী:  চট্টগ্রামের কর্ণফুলীর রাঙ্গুনিয়া অংশে নদী ভাঙন রোধে তথ্যমন্ত্রীর বদান্যতায় সরকারের তরফ থেকে দফায় দফায় কাজ করা হলেও নদী ভাঙন অব্যাহত রয়েছে। নদী ভাঙনে উপজেলার বেতাগী, সরফভাটা, শিলক, মরিয়মনগর এবং পৌরসভার দুইটি ওয়ার্ডের বসতবাড়ি ও ফসলি জমি ভেঙে নদীর গর্ভে বিলীন হয়ে যাচ্ছে।\n ভাঙন কবলিত এলাকার স্থানীয়রা দাবি করে বলেন, অপরিকল্পিত বালু উত্তোলন করার কারণেই নদীর তীরবর্তী এলাকার বসতবাড়ি দ্রুত ভেঙে যাচ্ছে। প্রশাসন মাঝেমধ্যে অভিযান চালিয়ে ড্রেজার মেশিন, পাইপ নষ্ট ও আগুনে পুড়িয়ে দিলেও মূলত বালু খেকোরা প্রত্যক্ষ ও পরোক্ষভাবে বালু উত্তোলন চালিয়ে যাচ্ছে বীরদর্পে।\n জানা যায়, তথ্য ও সম্প্রচার মন্ত্রী ড. হাছান মাহমুদ এমপি ২০০৮ সালে ক্ষমতা আসার পর ইছামতি, শিলক ও কর্ণফুলী নদীর রাঙ্গুনিয়া অংশে ৫০ কোটি টাকার ব্লক বসানো হয়। এছাড়া নদী ভাঙন রোধে তথ্যমন্ত্রীর উদ্যোগে ব্লক স্থাপনের প্রকল্প নেয় পানি উন্নয়ন বোর্ড। ৩৯৮ কোটি টাকার এ প্রকল্পে পানি উন্নয়ন বোর্ড রাঙ্গুনিয়াসহ, বোয়ালখালী ও কাপ্তাই উপজেলা যুক্ত করে ব্লক স্থাপনের কাজ করলে নদীর তীরবর্তী এলাকার মানুষ স্বস্তি প্রকাশ করেন। কিন্তু পরবর্তীতে নদী ভাঙন তীব্র হওয়ায় বালু উত্তোলনকেই দায়ী করছেন স্থানীয়রা।\n রাঙ্গুনিয়া উপজেলা নির্বাহী কর্মকর্তা ইফতেখার ইউনুস জানান, অবৈধভাবে বালু উত্তোলনের খবর পেলে ব্যবস্থা নেবো। কিন্তু ইজারা নেওয়া হলে বালু উত্তোলন বন্ধ করার এখতিয়ার আমাদের নেই। এটা জেলা প্রশাসকের কাজ। তবে রাঙ্গুনিয়ায় পানি উন্নয়ন বোর্ডের একটি প্রকল্পের কাজ চলমান আছে।\nকর্মচারীদের বেতন দিতে ৪ শতাংশ সুদে ঋণ পাবেন পর্যটন মালিকরা ≣  সিরাজগঞ্জের বেলকুচি উপজেলা চেয়ারম্যান ও মেয়রকে হুঁশিয়ারি বক্তব্য ভাইরাল ≣ বিশ্বের সবচেয়ে বড় পারমাণবিক কেন্দ্র নির্মাণ হচ্ছে ভারতে\n জলবায়ু পরিবর্তন ও ভাঙনজনিত কারণে স্থানচ্যুত জনগোষ্ঠীকে নিয়ে কাজ করে বেসরকারি উন্নয়ন সংস্থা ইপসা। সংস্থাটির এক পরিসংখ্যানে দেখা যায়, এ পর্যন্ত কর্ণফুলী নদীর রাঙ্গুনিয়া অংশে ৫ হাজারের অধিক পরিবার ভূমিহীন হয়েছেন। শতশত একর বসতবাড়ি, সড়ক, ফসলি জমি ও বিভিন্ন ধর্মীয় প্রতিষ্ঠান নদী গর্ভে বিলীন হয়েছে। এবং ৫০০ পরিবারের অধিক রয়েছে নদী ভাঙনের হুমকির মুখে।\n সরেজমিন দেখা যায়, ইতোমধ্যে ভয়াবহ ভাঙনের মুখে বেতাগী ইউনিয়নের ১ নম্বর ওয়ার্ডের সুইস গেইট, ৩ নম্বর ওয়ার্ডের জাহাঙ্গীর হুজুরের ঘাট, ৪ নম্বর ওয়ার্ডের গোলাম ব্যাপারী হাটের পশ্চিম থেকে চিতা হোলার পূর্ব পর্যন্ত, ৫ ও ৭ নম্বর ওয়ার্ডের সিকদার পাড়া, ৮ নম্বর ওয়ার্ডের কাউখালি ও ৯ নম্বর ওয়ার্ডের মধ্যপাড়া এলাকার বসতবাড়ি ও ফসলি জমি।\n বেতাগী ইউনিয়নের চেয়ারম্যান নুর কুতুবুল আলম জানান, বেতাগী ইউনিয়নে ৩০০ পরিবারের অধিক রয়েছে নদী ভাঙনের হুমকির মুখে। এছাড়া গোলাম ব্যাপারী জামে মসজিদ ও সড়কের কিছু অংশ নদী গর্ভে বিলীন হয়েছে।\n দরবারে বেতাগী আস্তানা শরীফের পীরজাদা গোলামুর রহমান আশরাফ শাহ জানান, নদী ভাঙন রোধ করতে হলে অবৈধভাবে বালু উত্তোলন বন্ধ করতে হবে। বালু উত্তোলনের কারনেই কর্ণফুলী নদী সর্বনাশা নদীতে পরিণত হচ্ছে।\n সরফভাটা ইউনিয়নে দেখা যায় ৩ নম্বর ওয়ার্ডের পাইট্টিলিকূল সিকদার হাট খোলা ও কইল্যার জাহান এলাকায়ও নদীর তীর ভাঙন দেখা দিয়েছে। যেকোন সময় তলিয়ে যেতে পারে বসতবাড়ি ও ক্ষেতখামার । এছাড়া গোডাউন ব্রীজ সংলগ্ন অংশের ভাঙনে গোডাউন ব্রীজও ঝুঁকিপূর্ণ বলে জানান স্থানীয়রা।\n মরিয়মনগর ইউনিয়নের ৬, ৭ ও ৮ নম্বর ওয়ার্ডের মাইঝপাড়া, ফরাশপাড়া ও কাটাখালি এলাকা নদীগর্ভে বিলীন হচ্ছে। এরিমধ্য কাটাখালি এলাকার ভাঙন দেখে স্থানীয়রা আতঙ্কিত। এছাড়াও মাইঝপাড়া অংশ থেকে ফুলগাজী পাড়া ও সওদাগর পাড়া পর্যন্ত নদীর ভাঙন অব্যাহত রয়েছে।\n শিলক ইউনিয়নের রাস্তামাথা, ফকিরাঘাট ও মহিলা কলেজ এলাকার আশপাশেও নদী ভাঙন দেখা যায়। এছাড়া পৌরসভার ২ নম্বর ওয়ার্ড দক্ষিণ নোয়াগাঁও নদীর তীরবর্তী বসতবাড়িও ঝুঁকিতে রয়েছে। এরিমধ্যে জেলে পাড়া এলাকায় নদী ভাঙন অব্যাহত রয়েছে। পৌরসভার ৯ নম্বর ওয়ার্ডের ইছামতি এলাকাও কর্ণফুলী নদীর গর্ভে বিলীন হচ্ছে।\n পানি উন্নয়ন বোর্ডের নির্বাহী প্রকৌশলী (রাঙামাটি) মো, নুরুল ইসলাম জানান, পানি উন্নয়ন বোর্ডের একটি প্রকল্পে নদী ড্রেজিং ও নদী রক্ষার কাজ চলমান আছে। সেখান থেকে ভাঙনকবলিত এলাকায় ব্লক বসানো হবে।\n রাঙ্গুনিয়া উপজেলা ভূমি কর্মকর্তা রাজীব চৌধুরী জানান, পরিবেশ ও নদীর তীরবর্তী এলাকার যাতে ক্ষতি না হয়, আইনিভাবে সবকিছু ঠিক রেখে কর্ণফুলী নদীতে ইজারা দেয়া হয়। প্রশাসন অভিযান চালিয়ে অবৈধভাবে বালু উত্তোলনকারী ব্যক্তিদের শতাধিক ড্রেজার জব্দ করে এবং বিভিন্ন মেয়াদে অপরাধীদের জরিমানা দেয়া হয়েছে। অবৈধভাবে বালু উত্তোলনের কোনো সুযোগ নেই। এবং পশ্চিম বেতাগীর নদীর অংশে ইজারা বন্ধ আছে। এছাড় আমাদের অভিযান অব্যাহত রয়েছে।


ইএএস স্ব ভীতিকর RF8.2MHz বা AM58KHz মান এবং সুপার লক সঙ্গে ট্যাগ স্তব্ধ\n1. ইএএস বিপদাশঙ্কা ট্যাগ ইএএস স্পাইডার ট্যাগ\n2. আমি / আরএফ সিস্টেম ছাড়া একটি সংবেদনশীল স্ব এলার্ম সুরক্ষা প্রদান করে.\n3. উচ্চ ঝুঁকি জায় সুরক্ষার জন্য সর্বাধিক ব্যবহার.\n4. হালকা ঝলকানি যখন কাঁধ বা গলা থেকে ঝুলিয়ে রাখা সুতো বা দড়ি যাতে ছুরি, হুইসেল ইঃ আটকে রাখা হয় কাটা হবে, বা সেন্সরের সঙ্গে বিপদাশঙ্কা সক্রিয় করা.\n5. পারফেক্ট Φ87 মধ্যে * 36 * 16mm আকার, RF8.2MHz এবং AM58KHz উভয় সঞ্চালিত.\nসিস্টেম ছাড়া স্ব ভীতিপ্রদ 1. স্মার্ট নকশা.\n2. নমনীয় এবং কেবল গ্রাহকদের জন্য ব্যবহার, ব্যবহার এবং মুছে ফেলার জন্য আরাম.\n3. একটি দীর্ঘ সময় 80-90db পর্যন্ত ব্যাটারি শাট ডাউন ওয়েল সুরক্ষা.\n87mm * 36mm * 16mm\n5.5Kg / CTN\n1. সিই ও RoHS সার্টিফিকেশন অধীনে স্থিতিশীল গুণমান.\nISO9001 মান নিয়ন্ত্রণ ব্যবস্থা অধীনে আমাদের অভিজ্ঞ কর্মী 2. 100% পরিদর্শন.\n3. আমাদের মান ব্যাপক উৎপাদন বা গ্রাহকের বিশেষ সময়সীমার প্রতিশ্রুত ডেলিভারি.\nHumanized এবং পরে বিক্রয় সেবা পেশাদার স্থানীয় গ্রাহকের নেতৃস্থানীয় প্রতিযোগিতামূলক নিশ্চিত করার.\n1.standard প্যাকিং: 200pcs / CTN\n1pcs / বক্স লাগাতে পারেন, 1 200box / CTN,


নৌকার পথ বন্ধ, ফের নাগরিক ঐক্যে আকরাম\nPublished on Saturday, 22 September 2018 20:51\nলাইভ নারায়ণগঞ্জ: নারায়ণগঞ্জ-৫ (শহর-বন্দর) আসনের সাবেক সংসদ সদস্য ও জেলা আওয়ামীলীগের পদত্যাগী আহ্বায়ক এস এম আকরামের জন্য নৌকার পথ বন্ধ হয়ে গেছে। একারণে ফের নাগরিক ঐক্যে ফিরে গেছেন তিনি।\nবেশ কিছুদিন চুপচাপ থাকার পর শনিবার (২২ সেপ্টেম্বর) ঢাকায় জাতীয় ঐক্যের সমাবেশে মঞ্চে দেখা গেছে এস এম আকরামকে। জাতীয় ঐক্য, বিএনপি, জাসদ ও নাগরিক ঐক্যের শীর্ষ নেতৃবৃন্দের পেছনেই মঞ্চে বসা ছিলেন এস এম আকরাম।\nজানা গেছে, গণফোরামের সভাপতি ড. কামাল হোসেনের ‘জাতীয় ঐক্য প্রক্রিয়ার’ সমাবেশে যোগ দিয়েছেন বিএনপি, খেলাফত মজলিস, জমিয়তে উলামায়ে ইসলামসহ বিভিন্ন দলের নেতারা। শনিবার বিকাল ৩টার কিছু পরে রাজধানীর মহানগর নাট্যমঞ্চে এ সমাবেশ শুরু হয়। মঞ্চে উপস্থিত ছিলেন ঐক্য প্রক্রিয়ার আহ্বায়ক ও সংবিধান প্রণেতা ড. কামাল হোসেন, বিএনপি মহাসচিব মির্জা ফখরুল ইসলাম আলমগীর, ব্যারিস্টার মওদুদ আহমদ, ড. খন্দকার মোশাররফ হোসেন, মঈন খান। এছাড়া উপস্থিত আছেন ব্যারিস্টার মইনুল হোসেন, ঢাকসুর সাবেক সহসভাপতি সুলতান মনসুর আহমেদ, জাসদ (রব) সভাপতি আ স ম রব, নাগরিক ঐক্যের আহ্বায়ক মাহমুদুর রহমান মান্না, তেল-গ্যাস রক্ষা জাতীয় কমিটির কেন্দ্রীয় আহ্বায়ক শেখ মুহাম্মদ শহীদুল্লাহ, গণস্বাস্থ্য কেন্দ্রের প্রতিষ্ঠাতা ড. জাফরুল্লাহ চৌধুরী। এছাড়াও সমাবেশস্থলে উপস্থিত আছেন বিভিন্ন রাজনৈতিক দলের বিপুল নেতাকর্মী। কার্যকর গণতন্ত্র, আইনের শাসন ও জনগণের ভোটাধিকার নিশ্চিত করতে জাতীয় ঐক্য গড়ে তোলার লক্ষ্যে জাতীয় ঐক্য প্রক্রিয়া এ নাগরিক সমাবেশ করছে। সূচনা বক্তব্যে ড. কামাল বলেন, গণতন্ত্র ফিরিয়ে আনতেই তাদের এই ঐক্য প্রক্রিয়া।\nএদিকে দীর্ঘ বিরতির পর এস এম আকরামকে ফের সরকার বিরোধী মোর্চার সঙ্গে দেখা যাওয়া প্রসঙ্গে জানতে এস এম আকরামের মোবাইল ফোনে একাধিকবার ফোন করলেও তিনি ফোন রিসিভ করেননি। তবে এস এম আকরামের ঘনিষ্ট একটি সূত্র জানায়, নাগরিক ঐক্যে থেকে দূরে গিয়ে নৌকার অপেক্ষায় ছিলেন এস এম আকরাম। কিন্তু সরকারের শীর্ষ মহল থেকে কোন গ্রীন সিগনাল না পেয়ে ফিরে গেছেন জাতীয় ঐক্যে। এবার জাতীয় ঐক্য থেকেই ৫ আসনে মনোনয়ন পাবেন এস এম আকরাম। সূত্রটি আরও জানায়, ২০১৪ সালের ২৬ উপনির্বাচনে সতন্ত্র প্রার্থী হিসেবে নির্বাচন করে জিতেছিলেন এস এম আকরাম। কিন্তু প্রভাব খাটিয়ে তাকে পরাজিত করা হয়েছে। ৫ আসনে তার নিজস্ব ভোট ব্যাংক রয়েছে। তাই জাতীয় ঐক্য থেকে প্রার্থী হয়ে ফের ৫ আসনে লড়বেন রাজনীতির ক্লীন ম্যান এস এম আকরাম।\nজানা গেছে, ২০১১ সালের ৩০ অক্টোবর নারায়ণগঞ্জ সিটি কর্পোরেশন নির্বাচনে আওয়ামীলীগের প্রার্থী শামীম ওসমানকে পরাজিত করে সিটি মেয়র নির্বাচিত হন বিদ্রোহী প্রার্থী ডা. সেলিনা হায়াত আইভী। ঐ নির্বাচনে ততকালীন জেলা আওয়ামীলীগের আহ্বায়ক এস এম আকরাম মেয়র আইভীর প্রধাণ নির্বাচনী এজেন্ট ছিলেন। নির্বাচনের পর আওয়ামীলীগ থেকে সেচ্ছায় পদত্যাগ করেন তিনি। এরপর দীর্ঘদিন দেখা না গেলেও হঠাত করে বর্তমান সরকারের কঠোর সমালোচক সাবে ডাকসুর ভিপি মাহমুদুর রহমান মান্নার সঙ্গে নাগরিক ঐক্যের উপদেষ্টা হিসেবে প্রকাশ্যে আসেন এস এম আকরাম। এরপর সরকার পতনের ষড়যন্ত্রের মোবাইল কথোকপনের রেকডিং আইন-শৃংখলা বাহিনীর হাতে এলে দেশদ্রোহীতার মামলায় গ্রেফতার হন মাহমুদুর রহমান মান্না। এরপর চুপসে যান আকরাম। পরে জেলা থেকে মান্না জামিনে বেরিয়ে এলেও তার সঙ্গে আর দেখা যায়নি এস এম আকরামকে। সেসময় তিনি ফেইজবুক আইডি খুলে নৌকা মার্কার পক্ষে প্রচার প্রচারণা শুরু করেন। এতেকরে স্থানীয়ভাবে প্রচার চালানো হয় এস এম আকরাম ফের দলে ফিরছেন। সিটি মেয়র আইভীও এস এম আকরামকে ফের দলে আনার জন্য হাইকমান্ডে চেষ্টা চালিয়ে যান। এযাবত বিভিন্ন মিডিয়ায় আওয়ামলীগের যে তালিকা প্রকাশ হয়েছে তার প্রতিটিতেই নারায়ণগঞ্জ-৫ আসনে এস এম আকরামের নাম এসেছে। ফলে অনেকেই ধরে নিয়েছিলেন মহাজোট না থাকলে এস এম আকরামই হবেন ভবিষ্যত ৫ আসনের কান্ডারী। সেভাবেই আওয়ামলীগের একাংশ প্রচারণা চালিয়ে আসছিলো। সর্বশেস শনিবার ২২ (সেপ্টেম্বর) ড. কামাল হোসেনের আহ্বানে ঢাকায় সরকার বিরোধী দলগুলোর সমন্বয়ে জাতীয় ঐক্যের সভা আহ্বান করা হয়। বিএনপিসহ বিভিন্ন রাজনৈতিক দল ঐ সভায় যোগদান করে। সভামঞ্চের ২য় সারিতে জাতীয় নেতৃবৃন্দের পাশেই দেখা গেছে নারায়ণগঞ্জ-৫ আসনের সাবেক এমপি এস এম আকরামকে। ফলে সরকার বিরোধীদের জোটে আবারও প্রকাশ্যে এলেন নারায়ণগঞ্জের আলোচিত রাজনীতিক এস এম আকরাম।


Priyanka Chopra : The name of Priyanka and nicks baby has been revealedPriyanka Chopra : প্রিয়াঙ্কা-নিকের সন্তানের নাম প্রকাশ্যে! ভারতীয় নাম বেছে নিয়েছেন তারকা দম্পতি – News18 Bangla\nPriyanka Chopra : প্রিয়াঙ্কা-নিকের সন্তানের নাম প্রকাশ্যে! ভারতীয় নাম বেছে নিয়েছেন তারকা দম্পতি\nPriyanka Chopra : বহুদিন ধরেই জল্পনা চলছিল, প্রিয়াঙ্কা ও নিক তাঁদের প্রথম সন্তানের নাম কী রাখলেন? অবশেষে প্রকাশ্যে এলো সেই নাম।\n#নিউইয়র্ক: তিন মাস আগে সারোগেসির মাধ্যমে কন্যা সন্তানের মা বাবা হয়েছেন প্রিয়াঙ্কা চোপড়া(Priyanka Chopra) ও নিক জোনাস। সোশ্যাল মিডিয়ার মাধ্যমে সেই খবর প্রকাশ্যে এনেছিলেন তারকা দম্পতি। তবে সন্তানের ব্যাপারে অন্যান্য সমস্ত তথ্য গোপন রেখেছিলেন তাঁরা। বহুদিন ধরেই জল্পনা চলছিল, প্রিয়াঙ্কা ও নিক তাঁদের প্রথম সন্তানের নাম কী রাখলেন? অবশেষে প্রকাশ্যে এলো সেই নাম।\nজানা যাচ্ছে, নিক ও প্রিয়াঙ্কা তাঁদের সন্তানের নাম রেখেছেন মালতী মেরি। বার্থ সার্টিফিকেট অনুযায়ী, ক্যালিফোর্নিয়ার স্যান দিয়েগোতে ১৫ জানুয়ারি রাত ৮টার পরে আগমন নিক-প্রিয়াঙ্কার সন্তানের। মালতী নামটির সঙ্গে ভারতীয়রা পরিচিত। এটি একটি ফুলের নাম।\nআরও পড়ুন- 'আমি ক্ষমা চাইছি', পানমশলার বিজ্ঞাপন নিয়ে বড় সিদ্ধান্ত অক্ষয়ের\nএবছর ২২ জানুয়ারি মধ্যরাতে প্রিয়াঙ্কা (Priyanka Chopra) পোস্ট করেন, "আমরা আনন্দের সঙ্গে জানাচ্ছি যে আমাদের কোলে সারোগেসির মাধ্যমে সন্তান এসেছে। এই সময়টা আমরা পরিবারকে বেশি গুরুত্ব দিতে চাইছি। তাই সম্মানের সঙ্গে আমাদের গোপনীয়তা যাতে বজায় থাকে সেই অনুরোধ করছি। সকলকে অসংখ্য ধন্যবাদ।"\nপ্রসঙ্গত, নিক ও প্রিয়াঙ্কার প্রেম জীবন নিয়ে বছরের প্রথম দিকে নানারকম জল্পনা শুরু হয়েছিল। প্রিয়াঙ্কার পদবি থেকে জোনাস সরে যাওয়ায় বিস্তর জল্পনাও শুরু হয়। শেষে সন্তানের খবর দিয়ে কার্যত বিচ্ছেদের সমস্ত জল্পনায় জল ঢেলে দেন প্রিয়াঙ্কা চোপড়া। তাঁরা বুঝিয়ে দেন, দাম্পত্যে ভাটা পড়েনি, বরং নতুন সুখ আসতে চলেছে তাদের।\nFirst published: April 21, 2022, 12:18 IST\nTags: Priyanka Chopra, Priyanka Chopra and Nick Jonas


জরুরি সংবাদ সম্মেলন ডেকেছেন ড. কামাল হোসেন | BD24Live.com\nপ্রকাশিত: ৬:৩৬ অপরাহ্ণ, ১৫ জানুয়ারি ২০২১\nজরুরি সংবাদ সম্মেলন ডেকেছেন গণফোরাম সভাপতি ড. কামাল হোসেন। শনিবার (১৬ ডিসেম্বর) দুপুর ১২টায় জাতীয় প্রেসক্লাবের জহুর হোসেন চৌধুরী হলে এই সংবাদ সম্মেলন হবে। গণফোরাম নেতা লতিফুল বারী হামিম এ তথ্য নিশ্চিত করেন।\nতিনি বলেন, শনিবার দুপুরে জাতীয় প্রেসক্লাবে গণফোরামের সংবাদ সম্মেলন হবে। এতে বক্তব্য রাখবেন গণফোরাম সভাপতি ড. কামাল হোসেন। আরও উপস্থিত থাকবেন বীর মুক্তিযোদ্ধা মোস্তফা মোহসীন মন্টু, অধ্যাপক ড. আবু সাইয়িদ, মোকাব্বির খান এমপিসহ গণফোরামের কেন্দ্রীয় নেতারা।


Home আন্তর্জাতিক ক্রিকেট উইন্ডিজ বিশ্বকাপের আগে সুখবর পাচ্ছেন রাসেল-পোলার্ডরা!\nউইন্ডিজ বোর্ডের সাথে ক্রিকেটারদের দ্বন্দ্ব নতুন কিছু নয়। দেশটির ক্রিকেট বোর্ডের সাবেক প্রধান ও তার অনুসারীদের সাথে ক্রিকেটারদের দূরত্ব এতই বেড়েছিল যে দলটি মাঠের পারফরম্যান্সেও জৌলুস হারিয়ে ফেলে। এর প্রভাব পড়েছে বিশ্বকাপে জায়গা করে নেওয়ার ক্ষেত্রেও।\nইতিহাসের প্রথম সাবেক বিশ্ব-চ্যাম্পিয়ন দল হিসেবে বাছাইপর্ব খেলে এবার বিশ্বকাপ নিশ্চিত করে উইন্ডিজ। মাঠে ও মাঠের বাইরে দলটির ভঙ্গুর অবস্থার এ শুধু নমুনা। এর মূল কারণ ছিল ক্রিকেটারদের সাথে দ্বন্দ্বে জড়িয়ে তাদের দল থেকে বের করে দেওয়া।\nতবে সেই দুঃসময়ের বুঝি ইতি ঘটতে চলেছে। আসন্ন বিশ্বকাপে আন্দ্রে রাসেল, কাইরন পোলার্ডের মত তারকা ক্রিকেটারদের সুযোগ পাওয়ার বেশ সম্ভাবনা সৃষ্টি হয়েছে।\nউইন্ডিজ ক্রিকেটে এতদিন রীতি ছিল, নিজেদের ঘরোয়া ক্রিকেটে না খেললে জাতীয় দলে খেলা যাবে না। ক্যারিবীয় ক্রিকেটারদের চাহিদা বিভিন্ন দেশে লিগে আকাশচুম্বী। স্বভাবতই নিজেদের ঘরোয়া ক্রিকেটে তাদের খেলা হয়ে ওঠে না। ফলে সুযোগ পান না জাতীয় দলেও।\nজাতীয় দলে পরীক্ষিত ক্রিকেটারদের সুযোগ না দেওয়ায় পারফরম্যান্সও হয়েছে ম্লান। তবে বিশ্বকাপে এবার আর ঝুঁকি নিতে চায় না দলটি। তাই উইন্ডিজ ক্রিকেটের নতুন সভাপতি রিকি স্কেরিট দিয়েছেন পুরনো ক্রিকেটারদের দলে ফেরানোর ইঙ্গিত।\nঘরোয়া ক্রিকেট না খেললে জাতীয় দলের হয়ে খেলা যাবে না- বিতর্কিত এই রীতিটিই বাতিল করেছেন ক্যারিবিয়ান ক্রিকেটের নতুন বিচক্ষণ এই অভিভাবক। তিনি বলেন-\n‘আমাদের মনে হয়েছে নির্বাচন নীতিতে পরিবর্তন প্রয়োজন। যাতে করে সেই নীতি আরও উন্মুক্ত, অংশগ্রহণমূলক ও খেলোয়াড়দের স্বার্থের জন্য হয়ে দাঁড়ায়। আমি জানাতে পেরে বরং স্বস্তিবোধ করছি যে, পুরনো নীতিটা বাতিল করেছি। যেটা নীরবভাবে ও বেশ কার্যকরভাবে কিছু খেলোয়াড়কে ক্ষতিগ্রস্ত করেছে। একই সঙ্গে নির্বাচনের আওতার বাইরে ফেলে দিয়েছে।’\nস্কেরিটের বক্তব্য থেকে এটুকু পরিস্কার- রাসেল-পোলার্ডদের মত তারকা ক্রিকেটারদের এখন আর জাতীয় দলে খেলার পথে কোনো বাধা নেই। উইন্ডিজ ক্রিকেটের সুসময় কি তাহলে শীঘ্রই ফিরছে?\nPrevious articleধাওয়ানের ঝড়ো ইনিংসে ম্লান রাসেল-গিল তাণ্ডব\nNext articleত্রিদেশীয় সিরিজের উইন্ডিজ দলে চমক